
Sfintele cuvioase Pelaghia ( 457) şi Taisia (+ 340) 


(8 octombrie) 


Sfânta cuvioasă Pelaghia a fost artistă a teatrului din Antiohia şi femeie de mora- 
vuri uşoare. S-a convertit la creştinism, pocăindu-se pentru păcatele ei datorită 
episcopului Non din Iliopoli. Acesta a botezat-o şi 1-a încredinţat-o prea cuvioasei 
diaconițe Romana să o povăţuiască pe calea cea bună. Averea pe care o deţinea a 
împărțit-o servitorilor şi Bisericii, iar la opt zile de la botez a mers în taină la Ieru- 
salim. Aici, s-a retras în pustiu într-o chilie şi a luat numele Pelaghia, deghizându- 
se în călugăr. A fost descoperită la moartea sa, fiind înmormântată în chilia ei. 


2 5 e 


Astăzi pomenim şi pe Sfânta cuvioasă Taisia, care s-a născut în Alexandria 
Egiptului din părinţi păgâni. A cunoscut credinţa ortodoxă prin servitorul casei, 
Teodor, dar după ce servitorul a suferit moarte martirică, sfânta a ajuns artistă, 
ducând o viaţă desfrânată. Însă Sfântul cuvios Pafnutie din Tebaida Egiptului a 
vizitat-o şi prin sfaturile lui ea s-a pocăit pentru păcatele ei. Apoi, s-a retras într-o 

mănăstire în apropiere de Alexandria, unde s-a nevoit zăvorâtă într-o chilie mică 
timp de trei ani plângându-şi păcatele. După ce a ieşit din chilie a mai trăit în mă- 
năstire 15 ani, apoi a plecat la Domnul. 

Evanghelia şi Apostolul zilei 


Evanghelia 


Zis-a Domnul către ucenicii Săi: 

14. Voi sunteţi lumina lumii; nu poate o cetate aflată pe vârf de munte să se 
ascundă. 

15. Nici nu aprind făclie şi o pun sub obroc, ci în sfeşnic şi luminează tuturor 
celor din casă. 

16. Aşa să lumineze lumina voastră înaintea oamenilor, aşa încât să vadă faptele 
voastre cele bune şi să slăvească pe Tatăl vostru Cel din ceruri. 

17. Să nu socotiți că am venit să stric Legea sau proorocii; n-am venit Să Stric, ci 
să împlinesc. 

18. Căci adevărat zic vouă: Înainte de a trece cerul şi pământul, o iotă sau o 
cirtă din Lege nu va trece, până ce se vor face toate. 

19. Deci, cel ce va strica una din aceste porunci, foarte mici şi va învăţa aşa pe 
oameni, foarte mic se va chema în Împărăţia Cerurilor; iar cel ce va face şi va 
învăţa, acesta mare se va chema în Î mpărăţia Cerurilor. 


Apostol 

1. Pavel, apostol al lui Hristos lisus prin voinţa lui Dumnezeu şi Timotei, fratele 
nostru, 

2. Sfinţilor şi credincioşilor fraţi întru Hristos, care sunt în Colose: Har vouă şi 
pace de la Dumnezeu, Tatăl nostru şi de la Domnul nostru lisus Hristos. 

3. Mulţumim lui Dumnezeu şi Tatăl Domnului nostru lisus Hristos, rugându-ne 
totdeauna pentru voi, 

4. Căci am auzit despre credinţa voastră în Hristos lisus şi despre dragostea ce 
aveți către toți Sfinţii, 

5. Pentru nădejdea cea gătită vouă în ceruri, de care aţi auzit mai înainte în 
cuvântul adevărului Evangheliei, 

6. Care, ajungând la voi, precum şi în toată lumea, aduce roadă şi sporeşte 
întocmai ca la voi, din ziua în care aţi auzit şi aţi cunoscut, întru adevăr, harul 
lui Dumnezeu. 

7. Precum aţi primit învăţătură de la Epafras, iubitul, împreună-slujitor cu noi, 
care este pentru voi credincios slujitor al lui Hristos, 

8. Și care ne-a arătat iubirea voastră cea întru Duhul. 

9. De aceea şi noi, din ziua în care am auzit aceasta, nu încetăm să ne rugăm 
pentru voi şi Să cerem Să vă umpleţi de cunoaşterea voii Lui, întru toată 
înţelepciunea şi priceperea duhovnicească, 

10. Ca voi să umblaţi cu vrednicie întru Domnul, plăcuţi Lui în toate, aducând 
roadă în orice lucru bun şi sporind în cunoaşterea lui Dumnezeu. 

11. Şi întăriţi fiind cu toată puterea, după puterea slavei Lui, spre toată stăruința 
şi îndelunga-răbdare. 

In această lună (octombrie), ziua a opta - Prea cuvioasa maica noastră 
Pelaghia (Minei) 


La Vecernie 
La Doamne strigat-am..., Stihirile glasul al 4-lea: 
Podobie: Ca pe un viteaz... 


Omorându-ţi trupul cu postirea Pelaghia, sufletul l-ai înviat şi l-ai împodobit, şi te- 
ai făcut lăcaş Duhului, şi te-ai unit în taină cu Mirele şi Ziditorul tău; pe care 
roagă-L, să ne scutească de stricăciune şi de primejdii, pe noi care cu credinţă să- 
vârşim pomenirea ta cea pururea cinstită. 


Frumuseţea trupului ai îndreptat-o la vrednicia cea dintâi, lăudată Pelaghia. Nu cu 
flori şi cu vopsele, ci cu frumuseţile bunătăţilor te-ai împodobit şi te-ai făcut după 
asemănarea Ziditorului; roagă-te neîncetat pentru toţi cei ce săvârşesc cu credinţă 
pomenirea ta cea pururea cinstită. 


Alabastrul lacrimilor vărsându-l totdeauna, ai umplut cerurile de bun miros, şi s-a 
adus lui Hristos ca nişte miruri de mult preţ, revărsându-se spre mirosul cel tainic 
al iubirii Lui. Drept aceea roagă-te pentru toţi cei ce săvârşim cu credință pome- 
nirea ta cea pururea cinstită. 

Slavă..., 


Glasul al 4-lea, a lui loan Monahul: Unde s-a înmulţit păcatul, mai presus a prisosit 
harul precum învaţă apostolul; căci cu rugăciuni şi cu lacrimi, ai uscat Pelaghia 
noianul greşelilor celor multe şi la urmă ai adus pocăință bine plăcută Domnului. 
Pentru aceea acum te rogi către Acela pentru sufletele noastre. 


Și acum... a Născătoarei 
Podobie: Ca pe un viteaz... 


Cu ploile Sfântului Duh răcoreşte cugetul meu Preacurată, ceea ce ai născut pică- 
tura, pe Hristos Dumnezeul nostru, care cu îndurările Sale, şterge fărădelegile 
oamenilor. Usucă izvorul patimilor mele, şi mă învredniceşte Raiului desfătării, cu 
rugăciunile tale cele pururea vii. 


A Crucii, a Născătoarei, asemenea 


Dacă Te-a văzut Doamne Fecioara şi Maica Ta spânzurând pe Cruce, se tânguia şi 
plângând grăia: Ce răsplătire Ţi-a dat Ție, cei ce s-au îndestulat de multele Tale 
daruri Stăpâne ? Ci mă rog: Nu mă lăsa singură în lume, ci grăbeşte de Te scoală, 
înviind dimpreună cu Tine pe strămoşi. 


Stihoavna din Octoih. 

Slavă..., a sfântului, glasul al 8-lea, a lui Meletie Vlast ieromonahul. 

După ce te-ai lepădat de desfătările trupului, te-ai arătat vas curat, Celui ce pentru 
milostivire S-a pogorât la oameni, Cuvântului celui lubitor de oameni. Pentru 
aceea ca un prea bun te-a învrednicit a locui în viaţa cea neîmbătrânitoare. Acum 
toate cele cereşti se bucură împreună cu tine, care mai înainte ai vieţuit necinstit, 
văzându-te comoară nespurcată a Celui ce te-a mutat de pe pământ la ceruri, şi 
păzind pe toţi credincioşii întru pomenirea ta. 


Și acum..., a Născătoarei 


Către Acoperământul tău alerg Sfântă Fecioară de Dumnezeu Născătoare, pentru 
că ştiu că voi afla prin tine mântuire; că poţi curată toate câte voieşti. 


A Crucii, a Născătoarei, asemenea 

Ce este această privelişte, care o văd ochii mei, o Stăpâne! Cel ce ţii toată făptura 
numai cu voia, pe lemn Te-ai răstignit de bunăvoie, şi mori ca un om, Cel ce dai 
tuturor viaţă; Născătoarea de Dumnezeu plângând grăia, când a văzut înălţat pe 
Cruce pe Dumnezeu şi omul, Cela ce nespus a strălucit dintr-însa. 
Tropar, glasul al 8-lea: Intru tine maică cu osârdie s-a mântuit cel după chip; că 
luând crucea, ai urmat lui Hristos; şi lucrând, ai învăţat să nu se uite la trup, că este 
trecător; ci să poarte grijă de suflet, de lucrul cel nemuritor. Pentru aceasta şi cu 
îngerii împreună se bucură, cuvioasă Pelaghia, duhul tău. 
Slavă..., Și acum..., al Născătoarei 
La Utrenie 
Canoanele, amândouă din Octoih, şi al sfintei, pe patru. 
Canonul Sfintei 
facere a lui Gheorghe 


Cântarea a I-a, glasul al 4-lea 


Irmos: Adâncul Mării Roşii cu urme neudate, pedestru trecându-l Israil cel de 
demult, cu mâinile lui Moisi în chipul Crucii, puterea lui Amalic în pustie a biruit. 


Punându-şi dumnezeiasca pomenire ca un ospăț înaintea tuturor Pelaghia, în- 
deamnă toată lumea, cu taină, să se îndulcească toţi de bucatele nevoinţelor ei. 


Dorirea cea mai presus de toată pofta sălăşluindu-se în sufletul tău cinstită, i-a 
înfocat mintea, şi aprinzând văpaia Duhului, te-a strălucit, şi a uscat noroiul 
patimilor. 


Slavă..., 


Scăpând cinstită de viforul mării păcatului, ai ajuns în limanul cel lin al lui Hristos, 
Pelaghia; pentru aceea prin pocăinţa ta, ai moştenit pământul celor blânzi. 


Și acum... a Născătoarei 

Liniştea oamenilor celor înviforaţi în viaţă, neclintită întărire, liman tare şi ocâr- 
muire, tu eşti Preacurată, totdeauna îndreptându-ne către tine şi mântuindu-ne. 


Cântarea a 3-a 
Irmos: Veselească-se de tine Biserica.. 


Zburat-ai la ceruri, porumbiţă a lui Hristos, înălțându-te cu aripile înfrânăriu şi cu 
multe osteneli. 


De noroiul cel împuţit al patimilor, spălându-te cinstită cu apa lui Hristos, mir te-ai 
arătat Lui, Pelaghia. 


Slavă..., 


Armă de moarte cu adevărat s-a făcut vrăjmaşului, dragostea ta cea fierbinte către 
Dumnezeu, şi dorirea ta, prea fericită. 


Și acum..., a Născătoarei 


Ca o rouă de dimineaţă, picând mila ta Curată, stinge cuptorul patimilor din cei ce 
pururea te laudă pe tine. 


Irmosul: Veselească-se de Tine Biserica Ta Hristoase, strigând: Tu eşti puterea 
mea Doamne şi scăparea şi întărirea. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Cu roua pocăinţei stingând văpaia patimilor, viaţa ai închinat-o lui Dumnezeu 
Mântuitorului tău; şi pentru Dânsul fugind din lume ai sihăstrit în pustie, şi ai ajuns 
la viaţa îngerească. Pentru aceea aflând şi sfârşitul cu mărire şi cinste de la Dumne- 
zeu, te-ai făcut cunoscută până la marginile lumii, Pelaghia prea lăudată; roagă-te 

lui Hristos Dumnezeu, iertare de greşeli să dăruiască, celor ce prăznuiesc cu dra- 
goste sfântă pomenirea ta. 


Slavă..., Și acum..., a Născătoarei 


Căzând în supărări de multe feluri, de la vrăjmaşii cei nevăzuţi şi văzuţi, cuprins 
sunt de valurile greşelilor mele, celor fără de număr; ci ca la o ajutătoare fierbinte 
şi acoperământ, alerg la limanul bunătăţii tale prea curată. Roagă cu dinadinsul 
Preasfântă pe Cel întrupat din tine fără sămânță, pentru toţi robii tăi, care te laudă 
neîncetat Născătoare de Dumnezeu prea curată; iertare de greşeli să dăruiască, 
celor ce se închină cu credinţă prea sfintei naşterii tale. 


A Crucii, a Născătoarei 

Trăgându-te Cuvinte spre Cruce, de oamenii cei fărădelege, Maica Ta la cele din- 
lăuntru tulburându-se se tânguia, şi lăcrimând zicea: Vai mie, ceea ce Te-am născut 
Fiule, cum pătimeşti fără dreptate, prea bunule Cuvinte? Cum voind suferi păl- 
muirile obrazului, şi cum rabzi scuipările şi moartea cea fără dreptate ? Cum Te 
văd pironit pe Cruce cu piroane ? Ci ştiu că pătimeşti voind, Cela ce din fire eşti 
Iubitor de oameni! 


Cântarea a 4-a 


Irmos: Ridicat pe Cruce văzându-Te Biserica pe Tine Soarele dreptăţii, a stătut 
întru a sa rânduială, precum se cuvine, strigând: Mărire puterii Tale, Doamne 


Ca o tămâie prea cinstită arzându-te în jăratecul înfrânării Pelaghia, te-ai făcut bun 
miros lui Hristos Dumnezeului nostru, curgând mirosul mirului Lui. 


Frumuseţea trupului tău, ce a fost mai înainte tina păcatului, Pelaghia cu totul ai 
prefăcut-o în frumuseţe neîntinată, precum Mirele tău Hristos a poftit. 


Slavă..., 


Darul Duhului sălăşluindu-se în sufletul tău Pelaghia, ca o scânteie a Cuvântului, a 
aprins înalta văpaie a credinţei, şi a topit păcatul. 


Și acum...; a Născătoarei 

Toiag ai odrăslit Născătoare de Dumnezeu, din care a răsărit floarea cea înţele- 
gătoare a dumnezeieştii bune miresme, care a umplut toată lumea, Hristos Dumne- 
zeul nostru, Cel ce este scump mir nedeşertat. 


Cântarea a 5-a 


Irmos: Tu, Doamne lumina mea în lume ai venit, Lumina cea sfântă, care întorci 
dintru întunericul necunoştinţei, pe cei ce Te laudă pe Tine cu credinţă. 


Adăpându-te cu apele cele de taină ale Duhului, ai înflorit întru credință prin 
ostenelile sihăstriei, bună rodirea faptelor bune. 


Tu. Doamne eşti Lumină celor ce zac întru întuneric, Tu ai strălucit în inima 
cuvioasei, raza cunoștinței de Dumnezeu. 


Slavă..., 


Ostenelile tale, cinstită Pelaghia, semănându-se cu lacrimi de veselie, ai adunat în 
ceruri multă bucurie. 


Și acum... a Născătoarei 


Minunat s-a arătat darul tău cu adevărat Preacurată, lucrând puteri prea mărite şi 
semne peste tot pământul. 


Cântarea a 6-a 

Irmos: Jertfi-voi Ție cu glas de laudă... 

Arătându-se raza cea neînsemnată a lui Hristos Dumnezeu, în sufletul Pelaghiei, s- 
a gonit de acolo stăpânitorul întunericului şi s-a sălăşluit darul Duhului şi credinţa 


Lui. 


Ceea ce de demult era prinsă în cursa şarpelui, s-a făcut acestuia cursă, oprind 
puterea lui şi călcându-i viclenia, cu puterea lui Dumnezeu. 


Slavă..., 

Iubind pe mirele Hristos Dumnezeu, fiind împodobită cu bunătăţile, şi înfru- 
museţată cu ostenelile sihăstreşti, te-ai învrednicit cămării Lui celei de mire 
Pelaghia. 


Și acum..., a Născătoarei 


Dorit-au dumnezeieşte toţi proorocii odinioară, să vadă mărirea ta cea negrăită, 
Născătoare de Dumnezeu; dar în zilele cele de pe urmă te-ai arătat nouă, celor ce 
dorim de tine Fecioară fără prihană. 


Irmosul: Jertfi-voi Ţie cu glas de laudă Doamne, Biserica strigă către Tine, de 
sângele dracilor curățindu-se, cu sângele cel curs prin milostivire din coasta Ta. 


Condac, glasul al 2-lea: 
Podobie: Cele de sus căutând de tot necazul ne izbăvim, de Dumnezeu Născătoare. 


Trupul tău cu posturi topindu-ţi, cu rugăciuni neadormite pe Ziditorul ai rugat, ca 
să iei iertare desăvârşită pentru faptele tale; şi ai şi luat cu adevărat cuvioasă, 
alergând pe calea pocăinţei. 


Icos: Câţi în viaţă cu păcate v-aţi spurcat, ca şi eu ticălosul, să râvnim pocăinţei şi 
tânguirii celei cu lacrimi a cuvioasei maicii noastre Pelaghia; ca să luăm degrabă 
de la Dumnezeu iertare, precum fericita încă vie fiind şi-a spălat tina păcatului, şi a 
luat de la Dumnezeu iertare desăvârşit, alergând pe calea pocăinţei. 


Sinaxar 
In această lună în ziua a opta pomenirea prea cuvioasei maicii noastre Pelaghia. 


Stih: De ruşine spălându-te şi zgomotul lăsând, 
Către limanul ceresc vii Pelaghia alergând; 
In a opta zi de marea vieţii Pelaghia scăpând. 


Această sfântă a fost în zilele împăratului Numerian; ea era din cetatea Antiohiei şi 
umbla pe la jocuri şi prin zboruri şi făcând multe curvii a strâns avere mare din 
acea rea agonisire. Apoi luând învăţătură de la oarecare om sfânt anume Non 
episcopul, pocăindu-se cu căldură şi botezându-se îşi lepădă toată averea, ca şi cum 
ar fi fost nişte gunoaie şi îmbrăcându-se cu haine de păr, schimbându-se în chip 
bărbătesc şi tăinuindu-se, se duse în muntele Măslinilor. Aici se închise într-o 

chilie, şi-şi petrecu viaţa ce i-a mai rămas cu plăcere dumnezeiască şi a răposat cu 
pace. 


Tot în această zi, Sfânta Pelaghia, fecioara. 


Stih: De mare prăpastia ruşinii în prăpăstii ai fugit, 
Și cu ascuţită minte Pelaghio, pe vrăjmaşul prăpăstuind. 


Aceasta a fost de la Antiohia Siriei de neam mare; şi aflând Domnul ţării aceleia, 
că este creştină, trimise ostaşi să o prindă. Deci ei mergând acolo îi înconjurară 
casa, vrând să o răpească; iar sfânta prinzând de veste îi rugă să o îngăduiască 
puţin şi ei o ascultară; deci, ea stând către răsărit, la locul unde-şi făcea rugăciunea, 
ridicându-şi mâinile în sus, şi înălțţându-şi ochii la Cer, se rugă multă vreme lui 
Dumnezeu, ca să nu o lase să cadă în mâinile ostașilor, ci să se suie către dânsul 
curată şi sfinţită jertfă fără prihană; apoi suindu-se deasupra casei, s-a aruncat pe 
sine în prăpastie şi şi-a dat sufletul lui Dumnezeu. Pe aceasta Sfântul loan 
Hrisostom cu laude a cinstit-o pentru curăţia fecioriei ei şi pentru multa ei ne- 
voinţă. 

Tot în această zi, Sfânta Taisia, care a fost desfrânată. 


Stih: De întinăciunea desfrânării spălându-se, 
Taisia luminată de Dumnezeu se apropie. 


Aceasta de mică a fost prăvălie drăcească, din pricina maicii sale. Deci, fiind 
vânată de Pafnutis Sidoneanul şi luând deplin adeverinţă că este pocăință, îşi 
împărți toată averea la săraci, până la patru sute de litre de aur. Şi încuindu-se într- 
o chilie şi plângând şi suspinând din toată inima, zicea: cel ce m-ai zidit miluieşte- 
mă. Întru aceasta a petrecut trei ani. Apoi ieşind de acolo din porunca Părintelui, 
peste cincisprezece zile s-a săvârşit. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 

Irmos: In cuptorul persienesc tinerii lui Avraam, de pofta bunei credinţe, mai 
vârtos decât văpaia focului fiind aprinşi au strigat: Binecuvântat eşti în Biserica 
măririi Tale, Doamne. 

Noian de isprăvi dumnezeieşti te-ai arătat cu adevărat, în care ai înecat toată 
puterea vrăjmaşului. Pentru aceea cântai: Binecuvântat eşti în Biserica măririi Tale, 
Doamne. 

In cuptorul înfrânării ţi-ai lămurit trupul şi sufletul ca un dumnezeiesc aur curat, şi 
ai arătat mai luminată frumuseţea cea dintâi, cinstită Pelaghia, cu sihăstria ta 
desăvârşită. 

Slavă..., 


Prin baia cea dumnezeiască dezbrăcându-te de omul cel vechi şi stricat de patimi, 
te-ai îmbrăcat în omul cel nou, ce este după chipul lui Hristos. 


Și acum... a Născătoarei 
Cela ce şade pe Scaunul Părintesc, Cuvântul lui Dumnezeu, minunat S-a sălăşluit 
întru tine Născătoare de Dumnezeu, şi a zidit din nou frământătura noastră, 


înălţându-o întru Sine ca un Milostiv. 


Cântarea a 8-a 

Irmos: Mâinile întinzându-şi Daniil... 


Strălucesc ca soarele razele cele luminoase ale minunilor tale, arată toată lumina 
vieţii tale, şi arată la toată lumea raza dumnezeieştii tale credinţe, care a strălucit 
întru tine cinstită Pelaghia. 


Cu legătură nedezlegată legându-te prin credinţă cu Hristos, te-ai lipit de Dânsul şi 
ai rămas nedespărțită de unirea dragostei Lui, alcătuindu-te prin gând cu credinţa 
Lui, cinstită Pelaghia. 

Binecuvântăm pe Tatăl şi pe Fiul şi pe Sfântul Duh, Dumnezeu. 

Primind prin Duhul cunoştinţă adevărată în inima ta, îndată ai părăsit toată deşer- 
tăciunea vieţii. Pentru aceea ai spăimântat pe oameni, cu repede schimbarea ta 
cinstită, şi cerurile le-ai umplut de veselie. 

Și acum..., a Născătoarei 

Măririle tale Fecioară curată le laudă oştile cele de gând, le propovăduiesc luminat 
toţi patriarhii şi proorocii, dimpreună cu apostolii şi cu cetele mucenicilor, şi cu 
toată mulțimea cuvioşilor; cu care dimpreună şi noi ne închinăm ţie. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Mâinile întinzându-şi Daniil, gurile leilor cele deschise în groapă le-a încuiat, şi 
puterea focului a stins, cu buna faptă încingându-se tinerii cei iubitori de buna 
credinţă, strigând : Binecuvântaţi toate lucrunle Domnului pe Domnul. 

Cântarea a 9-a 

Irmos: Hristos, Piatra cea netăiată de... 

Poftit-ai cu adevărat, să vezi frumuseţea doritului tău Hristos; pentru care te-ai 


răstignit lumii, şi veştejind floarea cea frumoasă a trupului cuvioasă, te-ai lepădat 
cu totul de cele trecătoare. 

Toată frumuseţea trupului lepădându-o Pelaghia, prin pocăință şi osteneli, te-ai suit 
la lăcaşurile cele cereşti; unde te îndulceşti de frumuseţea Celui iubit al tău. 


Slavă..., 

Acum priveşti de sus către toți cei ce te cinstesc cu dragoste, cuvioasă, şi către cei 
ce-ţi săvârşesc pomenirea cea de peste an. Roagă pe Făcătorul şi Ziditorul tău, să 
ne împărtăşim şi noi măririi Lui. 

Și acum..., a Născătoarei 


Laud naşterea ta Fecioară şi măresc darul tău; că tu eşti cu adevărat luminarea şi 
mângâierea sufletului meu; grabnică ajutătoare, mântuire şi sprijineală. 


Irmosul: Hristos, Piatra cea netăiată de mână, cea din marginea unghiului, din tine 
muntele cel netăiat, Fecioară S-a tăiat, adunând firile cele osebite; pentru aceasta 
veselindu-ne, te mărim pe tine Născătoare de Dumnezeu. 

Luminânda 

Podobie: Cu ucenicii... 

Pildă sihaştrilor s-a arătat viaţa ta, şi iscusită îndreptare, celor ce cumplit au căzut, 
pururea pomenită Pelaghia; că fugind de noaptea patimilor, te-ai apropiat de 
Hristos Soarele măririi, strălucind în adunarea sihaştrilor; cu care împreună prăz- 
nuim prea strălucită pomenirea ta. 


Și acum..., a Născătoarei 


Şi cealaltă slujbă a Utrenie: după rânduială şi Otpustul. 

Canon de rugăciune către Sfânta cuvioasă Pelaghia 


Troparul Sfintei cuvioase Pelaghia, glasul al 8-lea: Întru tine, maică, cu osârdie s- 
a mântuit cel după chip; că, luând crucea, ai urmat lui Hristos şi lucrând, ai învăţat 
să nu se uite la trup, căci este trecător; ci să poarte grijă de suflet, de lucrul cel 
nemuritor. Pentru aceasta şi cu îngerii împreună se bucură, cuvioasă maică Pela- 
ghia, duhul tău. 


Cântarea 1 


Irmos: Adâncul Mării Roşii, cu urme neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a biruit. 


Stih: Sfântă cuvioasă Pelaghia, roagă-te lui Dumnezeu pentru noi. 

Punându-şi Sfânta Pelaghia dumnezeiasca pomenire, ca pe un ospăț înaintea 
tuturor, îndeamnă toată lumea cu taină, să se îndulcească toţi de bucatele ne- 
voinţelor ei. 


Stih: Sfântă cuvioasă Pelaghia, roagă-te lui Dumnezeu pentru noi. 


Dorirea cea mai presus de toată pofta sălăşluindu-se în sufletul tău cinstită, ţi-a 
înfocat mintea şi aprinzând văpaia duhului, te-a luminat şi a uscat tina patimilor. 

Slavă Tatălui şi Fiului şi Sfântului Duh. 

Scăpând cinstită de viforul mării păcatului, ai ajuns în limanul cel lin al lui Hristos, 
Sfântă prea cuvioasă Pelaghia; pentru aceea, prin pocăinţa ta, ai moştenit pământul 
celor blânzi. 


Şi acum şi pururea şi în vecii vecilor. Amin (a Născătoarei). 


Liniştea oamenilor celor înviforați în viaţă, neclintită întărire, liman tare şi ocâr- 
muire tu eşti, Preacurată, întotdeauna îndreptându-ne către tine şi mântuindu-ne. 


Cântarea a 3-a 
Irmos: Se veseleşte de Tine Biserica... 
Stih: Sfântă cuvioasă Pelaghia, roagă-te lui Dumnezeu pentru noi. 


Zburat-ai la ceruri, porumbiţă a lui Hristos, înălţându-te cu aripile înfrânării şi cu 
multele osteneli. 


Stih: Sfântă cuvioasă Pelaghia, roagă-te lui Dumnezeu pentru noi. 


De noroiul cel urât mirositor al patimilor, spălându-te cinstită, cu apa lui Hristos, 
mir te-ai arătat Lui, Sfântă Pelaghia. 


Slavă Tatălui şi Fiului şi Sfântului Duh. 


Armă de moarte cu adevărat s-a făcut vrăjmaşului dragostea ta cea fierbinte către 
Dumnezeu şi dorirea ta, prea fericită. 


Şi acum şi pururea şi în vecii vecilor. Amin (a Născătoarei). 


Ca o rouă de dimineaţă, picurând mila ta, Preacurată, stinge cuptorul patimilor 
pentru cei ce pururea te laudă pe tine. 


Irmosul: Se veseleşte de Tine Biserica Ta, Hristoase, strigând: Tu eşti Puterea 
mea, Doamne şi Scăparea şi Întărirea. 


Cântarea a 4-a 

Irmos: Ridicat pe Cruce văzându-Te Biserica pe Tine, Soarele dreptăţii, a stat 
întru a sa rânduialâ, precum se cuvine, strigând: Slavă puterii Tale, Doamne! 


Stih: Sfântă cuvioasă Pelaghia, roagă-te lui Dumnezeu pentru noi. 

Ca o tămâie prea cinstită arzându-te în jăratecul înfrânării, prea cuvioasă Pelaghia, 
te-ai făcut bun miros lui Hristos, Dumnezeului nostru, curgând mirosul mirului 
Lui. 

Stih: Sfântă cuvioasă Pelaghia, roagă-te lui Dumnezeu pentru noi. 

Frumuseţea trupului tău, ce a fost mai înainte noroiul păcatului, Sfântă cuvioasă 
Pelaghia, cu totul o ai prefăcut în frumuseţe neîntinată, precum Mirele tău Hristos a 
dorit. 


Slavă Tatălui şi Fiului şi Sfântului Duh. 


Darul Duhului sălăşluindu-se în sufletul tău, Sfântă Pelaghia, ca o scânteie a 
Cuvântului, a aprins înalta văpaie a credinţei şi a topit păcatul. 


Şi acum şi pururea şi în vecii vecilor. Amin (a Născătoarei). 

Toiag ai odrăslit, Născătoare de Dumnezeu, din care a răsărit Floarea cea înţele- 
gătoare a dumnezeieştii bune miresme, care a umplut toată lumea, Hristos Dumne- 
zeul nostru, cel ce este scump mir nedeşertat. 


Cântarea a 5-a 


Irmos: 'Tu, Doamne, Lumina mea, în lume ai venit, Lumina cea Sfântă, care întor- 
ci din întunericul necunoştinţei, pe cei ce Te laudă pe Tine cu credinţă. 


Stih: Sfântă cuvioasă Pelaghia, roagă-te lui Dumnezeu pentru noi. 


Adăpându-te cu apele cele de taină ale Duhului, ai înflorit întru credinţă prin 
ostenelile sihăstriei, bună rodirea faptelor bune. 


Stih: Sfântă cuvioasă Pelaghia, roagă-te lui Dumnezeu pentru noi. 


Tu Doamne, eşti Lumină celor ce zac în întuneric. Tu ai Strălucit în inima cu- 
vioasei, raza cunoştinței de Dumnezeu. 

Slavă Tatălui şi Fiului şi Sfântului Duh. 


Ostenelile tale, prea cinstită Pelaghia, semănându-se cu lacrimi de veselie, ai adu- 
nat în ceruri multă bucurie. 


Şi acum şi pururea şi în vecii vecilor. Amin (a Născătoarei). 


Minunat s-a arătat harul tău cu adevărat, Preacurată, lucrând puteri prea mărite şi 
semne peste tot pământul. 


Cântarea a 6-a 

Irmos: Jertfi-voi ie cu glas de laudă... 

Stih: Sfântă cuvioasă Pelaghia, roagă-te lui Dumnezeu pentru noi. 

Arătându-se Raza cea neînserată a lui Hristos Dumnezeu, în sufletul Sfintei 
Pelaghia, s-a gonit de acolo stăpânitorul întunericului şi s-a sălăşluit harul Duhului 
ŞI credinţa Lui. 


Stih: Sfântă cuvioasă Pelaghia, roagă-te lui Dumnezeu pentru noi. 


Ceea ce de demult era prinsă în cursa şarpelui, s-a făcut acestuia cursă, oprind 
puterea lui şi călcându-i viclenia, cu puterea lui Dumnezeu. 


Slavă Tatălui şi Fiului şi Sfântului Duh. 

Iubind pe Mirele Hristos Dumnezeu, fiind împodobită cu virtuțile şi înfrumuseţată 
cu ostenelile sihăstreşti, te-ai învrednicit de Cămara Lui cea de mire, Sfântă 
cuvioasă Pelaghia. 

Şi acum şi pururea şi în vecii vecilor. Amin (a Născătoarei). 

Dorit-au dumnezeieşte toți proorocii, cei de odinioară, să vadă mărirea ta cea 
negrăită, Născătoare de Dumnezeu; dar în zilele cele de pe urmă, te-ai arătat nouă, 


celor ce dorim de tine, Fecioară fără prihană. 


Irmosul: Jertfi-voi Ție cu glas de laudă, Doamne, Biserica strigă către Tine, de 
sângele demonilor curăţindu-se, cu Sângele cel curs prin milostivire din coasta Ta. 

Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Trupul tău cu posturi topindu-ţi, cu rugăciuni neadormite pe Ziditorul ai rugat, ca 
să iei iertare desăvârşită pentru faptele tale şi ai şi luat cu adevărat, cuvioasă, 
alergând pe calea pocăinţei. 

Cântarea a 7-a 

Irmos: În cuptorul persan, tinerii lui Avraam, de dorirea dreptei credinţe, mai 
vârtos decât de văpaia focului fiind aprinşi, au cântat: Binecuvântat eşti în Biserica 
Slavei Tale, Doamne. 

Stih: Sfântă cuvioasă Pelaghia, roagă-te lui Dumnezeu pentru noi. 

Noian de isprăvi dumnezeieşti te-ai arătat cu adevărat, în care ai înecat toată 
puterea vrăjmaşului. Pentru aceea, cântai: Binecuvântat eşti în Biserica Slavei Tale, 
Doamne. 

Stih: Sfântă cuvioasă Pelaghia, roagă-te lui Dumnezeu pentru noi. 

În cuptorul înfrânării ţi-ai lămurit trupul şi sufletul ca un dumnezeiesc aur curat şi 
ai arătat mai luminată frumuseţea cea dintâi, prea cinstită Pelaghia, cu sihăstria ta 
cea desăvârşită. 


Slavă Tatălui şi Fiului şi Sfântului Duh. 


Prin baia cea dumnezeiască, dezbrăcându-te de omul cel vechi şi stricat de patimi, 
te-ai îmbrăcat în omul cel nou, care este după Chipul lui Hristos. 


Şi acum şi pururea şi în vecii vecilor. Amin (a Născătoarei). 

Cel ce şade pe scaunul părintesc, Cuvântul lui Dumnezeu, minunat S-a Sălăşluit 
întru tine, Născătoare de Dumnezeu şi a zidit din nou frământătura noastră, înăl- 
ţând-o întru sine ca un Milostiv. 


Cântarea a 8-a 


Irmos: Mâinile întinzându-şi Daniel... 

Stih: Sfântă cuvioasă Pelaghia, roagă-te lui Dumnezeu pentru noi. 

Strălucesc ca soarele razele cele luminoase ale minunilor tale, arată toată lumina 
vieţii tale şi arată la toată lumea raza dumnezeieştii tale credinţe, care a strălucit 
întru tine, cinstită Pelaghia. 

Stih: Sfântă cuvioasă Pelaghia, roagă-te lui Dumnezeu pentru noi. 

Cu legătură nedezlegată legându-te prin credinţă cu Hristos, te-ai alipit de Dânsul 
şi ai rămas nedespărțită de unirea dragostei Lui, potrivindu-te prin gând cu credinţa 
Lui, Sfântă prea cuvioasă, prea cinstită Pelaghia. 

Binecuvântăm pe Tatăl şi pe Fiul şi pe Sfântul Duh, Dumnezeu. 

Primind prin Duhul cunoştinţa cea adevărată în inima ta, îndată ai părăsit toată 
deşertăciunea vieţii. Pentru aceea ai înspăimântat pe oameni, cu repede schimbarea 
ta, cinstită şi cerurile le-ai umplut de veselie. 

Şi acum şi pururea şi în vecii vecilor. Amin (a Născătoarei). 

Măririle tale, Fecioară curată, le laudă Oştile cele înţelegătoare, le propovăduiesc 
luminat toţi patriarhii şi proorocii, dimpreună cu apostolii şi cu cetele mucenicilor 
ŞI cu toată mulţimea cuvioşilor; cu care împreună şi noi ne închinăm înaintea ta. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Inuinzându-şi Daniel mâinile, gurile leilor cele deschise în groapă le-a încuiat şi 
puterea focului a stins, cu virtutea încingându-se tinerii cei iubitori de dreaptă 
credinţă, cântând: Binecuvântaţi, toate lucrurile Domnului, pe Domnul. 

Cântarea a 9-a 


Irmos: Hristos Piatra cea netăiată de... 


Stih: Sfântă cuvioasă Pelaghia, roagă-te lui Dumnezeu pentru noi. 

Dorit-ai cu adevărat, să vezi frumuseţea doritului tău Hristos, pentru care te-ai 
răstignit lumii şi veştejind floarea cea frumoasă a trupului, cuvioasă, te-ai lepădat 
cu totul de cele trecătoare. 


Stih: Sfântă cuvioasă Pelaghia, roagă-te lui Dumnezeu pentru noi. 


Toată frumuseţea trupului lepădând-o Sfântă Pelaghia, prin pocăință şi osteneli, te- 
al suit la Locaşurile cele Cereşti, unde te îndulceşti de frumuseţea Celui lubit al 
tău. 


Slavă Tatălui şi Fiului şi Sfântului Duh. 


Acum priveşti de sus către toţi cei ce te cinstesc cu dragoste, cuvioasă şi către cel 
ce-ţi săvârşesc pomenirea cea de peste an. Roagă pe Făcătorul şi Ziditorul tău, să 
ne împărtăşim şi noi de mărirea Lui. 


Şi acum şi pururea şi în vecii vecilor. Amin (a Născătoarei). 


Laud naşterea ta, Fecioară şi măresc harul tău; că tu eşti cu adevărat luminarea şi 
mângâierea sufletului meu; grabnică ajutătoare, mântuire şi sprijin. 


Irmosul: Hristos, Piatra cea netăiată de mână, cea din capul unghiului, din tine 
muntele cel netăiat, Fecioară, S-a tăiat, adunând firile cele osebite; pentru aceasta, 
veselindu-ne, te mărim pe tine, Născătoare de Dumnezeu. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Cu roua pocăinţei stingând văpaia patimilor, viaţa o ai închinat lui Dumnezeu 
Mântuitorului tău şi pentru EI fugind din lume, ai sihăstrit în pustie şi ai ajuns la 
viaţa cea îngerească. Pentru aceea, aflând şi sfârşitul cu mărire şi cinste de la 
Dumnezeu, te-ai făcut cunoscută până la marginile lumii, prea lăudată Pelaghia; 
roagă-te lui Hristos Dumnezeu, iertare de greşeli să dăruiască, celor ce prăznuiesc 
cu dragoste sfântă pomenirea ta. 

Sedelna Preasfintei Născătoare de Dumnezeu, glasul al 8-lea. Podobie: Pe Înţe- 
lepciunea şi Cuvântul în pântecele tău zămislind fără ardere, Maica lui Dumnezeu, 
în chip de negrăit ai născut pe Cel ce a făcut toate şi în braţele tale ai avut pe Cel ce 
ține toate şi la sân ai hrănit pe Cel ce hrăneşte lumea. Pentru aceasta, te rog pe tine, 
Preasfântă Fecioară, să mă izbăveşti de greşeli, când va fi să stau înaintea feţei 
Ziditorului meu, Stăpână Fecioară curată, atunci să-mi dăruieşti ajutorul tău, că pe 
tine te am nădejde eu, robul tău. 


Căzând în supărări de multe feluri, de la vrăjmaşii cei nevăzuţi şi văzuţi, cuprins 
sunt de valurile greşelilor mele, celor fără de număr; ci, ca la o ajutătoare fierbinte 
şi acoperământ, alerg la limanul bunătăţii tale, prea curată. Roagă neîncetat, 
Preasfântă, pe Cel Întrupat din tine fără de sămânță, pentru toţi robii tăi, care te 
laudă neîncetat, Născătoare de Dumnezeu, prea curată, iertare de greşeli să dă- 
ruiască, celor ce se închină cu credinţă prea sfintei Naşterii tale. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Fiind tras Cuvinte spre Cruce de oamenii cei fărădelege, Maica Ta, în sine tul- 
burându-se, se tânguia şi lăcrimând, zicea: vai mie, Ceea ce Te-am născut, Fiule, 
cum pătimeşti fără dreptate, Preabunule Cuvinte. Cum, voind, suferi pălmuirile 
obrazului şi cum rabzi scuipările şi moartea cea fără dreptate? Cum Te văd pironit 
pe Cruce cu piroane? Dar ştiu că pătimeşti, voind, Cel ce din fire eşti lubitor de 
oameni. 

Acatistul Sfintei cuvioase Pelaghia cea din Antiohia şi lerusalim 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 

Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 
Celei alese din marea învolburată a lumii, spre slujirea lui Hristos, celei ce s-a 
depărtat de lume luând port bărbătesc în pustia Eleonului, acesteia cu glas de laudă 
să-i aducem cântare: Bucură-te, Sfântă cuvioasă Pelaghia, a pustiului adâncă 
rugătoare! 


Icosul 1 

Cu totul despărțindu-te de lume ai pustnicit maică în muntele Eleonului umblând 
pe urmele Mirelui tău şi ai tăiat ispitele şi patimile trupului cu sabia nevoinţelor 
pentru care cinstind pomenirea ta îți cântăm: 

Bucură-te, maică de Duh Sfânt purtătoare; 

Bucură-te, că ai crescut spre Hristos ca floarea spre soare; 

Bucură-te, că în port bărbătesc la Locurile Sfinte ai plecat; 

Bucură-te, căci în chip pocăinţei nouă te-ai arătat; 

Bucură-te, că peştera ta mormânt şi înviere ţi-a fost; 

Bucură-te, că în întunericul ei L-ai găsit pe Hristos; 

Bucură-te, că de trup nicicum nu te-ai îngrijit; 

Bucură-te, că în aspre nevoinţe mult ai pătimit; 

Bucură-te, că ai încălzit pietrele cu lacrimile tale; 

Bucură-te, că ele au odrăslit spre Hristos a ta cale; 

Bucură-te, Sfântă cuvioasă Pelaghia, a pustiului adâncă rugătoare! 


Condacul 2 
Venind episcopul Non în Antiohia şi văzându-te ce râvnă aveai de a te împodobi ca 
să placi ochilor vremelnici a plâns cu mare glas soarta ta şi a rostit cuvânt de folos 

tuturor ca să se sârguiască tot creştinul să placă ochilor nepieritori şi atotvăzători ai 
Domnului căruia să-l cântăm cu umilinţă: Aliluia! 


Icosul 2 

Nu a covârşit întunericul lumina, căci unde s-a înmulțit păcatul acolo a prisosit 
harul, precum zice apostolul. De aceea, cuvioasă Pelaghia din porumbiţă întinată ai 
devenit pasăre albă ca zăpada înălţându-te în văzduh, precum mai înainte te-a visat 
fericitul episcop Non. Pentru aceastea, dând slavă lui Dumnezeu grăim: 

Bucură-te, că episcopul Non pentru tine cu multe lacrimi s-a rugat; 

Bucură-te, că în vis ca porumbiţă întinată te-ai arătat; 

Bucură-te, că episcopul Non în porumbiţă albă ca zăpada te-a preschimbat; 
Bucură-te, că spre ceruri înălțându-te nu te-ai mai oprit; 

Bucură-te, că a doua zi la Biserica Sfântului Iulian ai venit; 

Bucură-te, că pentru sârguinţele tale Sfântul Botez degrab ai primit; 

Bucură-te, că râvna şi smerenia ta pe toţi 1-a uimit; 

Bucură-te, că diaconiţa Romana te-a primit ca fiică duhovnicească; 

Bucură-te, că atunci s-a aprins dorul tău spre viaţa mohanicească; 

Bucură-te, că în curând vieţii de sihastru în port bărbătesc te-ai făcut următoare; 
Bucură-te, că deşi erai frumoasă la vedere, frumuseţea ta sufletească s-a dovedit a 
fi mai mare; 

Bucură-te, Sfântă cuvioasă Pelaghia, a pustiului adâncă rugătoare! 


Condacul 3 

Nebănuite sunt căile şi judecăţile Domnului, aşa cum neştiută de oameni a fost 
viaţa cuvioasă, căci aflând mărgăritarul Cel de mult preţ, toate le-ai socotit ca 
NIMIC şi ai alergat spre EI înălțându-te cu rugăciunea ca ciocârlia spre soare, neîn- 
cetat cântând: Aliluia! 


Icosul 3 

Părăsind viaţa păcătoasă ai lăsat calea cea largă şi spre cea strâmtă grăbindu-te, ne- 
voindu-te ai alergat în locuri numai de tine ştiute spre a ne arăta tuturor calea po- 
căinţei pentru care te fericim cântându-ţi aşa: 

Bucură-te, că sufletul tău L-a dorit pe Hristos, Mirele cel adevărat; 

Bucură-te, că episcopul Non calea dreptei credinţe ţi-a arătat; 

Bucură-te, că voind numaidecât a te schimba ajutorul lui ai dorit; 

Bucură-te, că socotindu-te nevrednică de a veni la dânsul, o scrisoare de la tine a 
primit; 

Bucură-te, că pentru dorinţa ta cea arzătoare de a te schimba ai fost grabnic bote- 
zată; 

Bucură-te, că la opt zile de la Botez lumii pentru totdeauna te-ai făcut uitată; 

Bucură-te, că avuţia ta la săraci o ai împărțit; 

Bucură-te, că fiind încă în lume pe diavol cu semnul crucii l-ai gonit; 
Bucură-te, că în ispitele cele de multe feluri ne eşti ajutătoare; 
Bucură-te, Sfântă cuvioasă Pelaghia, a pustiului adâncă rugătoare! 


Condacul 4 

“Doamne, să nu pierzi zidirea mâinilor Tale, să nu slujească diavolilor nişte fru- 
museţi ca aceste” s-a rugat fericitul episcop Non pentru tine. lar Dumnezeu care 
pururea ascultă rugăciunea spre bine a celor ce fac voia Sa a făcut să se mărească 
prin tine numele Lui cel sfânt, căruia îi cântăm: Aliluia! 


Icosul 4 

Văzutu-te-a fericitul episcop Non trecând prin fața Bisericii Sfântului lulian cu 
alaiul tău şi aprinzându-se de dor pentru Hristos a strigat: “Câte ceasuri a zăbovit 
acea femeie în cămara sa împodobindu-se pentru vremelnicii ei curtezani? lar noi 
având în ceruri pe Mirele cel fără de moarte nu ne silim să ne împodobim sufletul 
ca să arate plăcut în faţa ochilor lui Dumnezeu”. Iar tu, fericito, urmând îndemnu- 
lui te-ai sârguit a place atunci Mirelui celui nepieritor pentru că auzi de la noi unele 
ca acestea: 

Bucură-te, că râvna cea pierzătoare ai transformat-o în râvnă mântuitoare; 
Bucură-te, că împodobirea trupului cea trecătoare ai prefăcut-o în împodobirea su- 
fletului cea nepieritoare; 

Bucură-te, că ochii sufletului atunci ţi s-au deschis prima dată; 

Bucură-te, că atunci conştiinţa ţi-a fost deşteptată; 

Bucură-te, că ai întors spatele slujirii la idoli şi la deşertăciunile vieţii trecătoare; 
Bucură-te, că prin baia Botezului sufletul tău a primit hrană ţesută din lumina cea 
nepieritoare; 

Bucură-te, ceea ce ne înveţi prin pocăință a sufletului dobândire; 

Bucură-te, privighetoare ce cânţi despre a firii celei căzute izbăvire; 

Bucură-te, că a vieţii mohaniceşti cale ţi-ai ales; 

Bucură-te, că luând jugul pe calea cea strâmtă ai mers; 

Bucură-te, a rugăciunii neîncetate lucrătoare; 

Bucură-te, Sfântă cuvioasă Pelaghia, a pustiului adâncă rugătoare! 


Condacul 5 

Dorind să-ţi petreci restul vieţii aproape de Mirele Tău Hristos, cuvioasă Maică 
Pelaghia, a opta zi de la Botez ai lepădat cămaşa cea albă a celor botezați şi ai luat 
haina aspră de păr şi punând deasupra o haină veche a fericitului episcop Non ai 
părăsit lumea pentru a-L dobândi pe Hristos căruia Îi cântai: Aliluia! 


Ar Dr Dr dr dr de Dr dr d Dr dr dr dr de de dr dr A de dr dr A A 


Xp XP XP IP PI 3 2 2 E IP 3 3 E E 0 E IP 5 IE E IP XX XX 


Je De De de De dr De e De De de De Dr De De De De De De De de e Ar A rd 


XP PP 0 E E IE IP 3 3 5 IE IE II IE E XX 


Icosul 5 

Mers-ai pe urmele Mântuitorului şi lăcaş al nevoinţei şi al rugăciunii ai ales pustia 
Eleonului, unde şi Domnul ades mergea şi Se ruga. lar noi urmărindu-te cu sufletul 
strigăm aşa: 

Bucură-te, că te-ai răstignit lumii veştejindu-ţi frumuseţea trupului; 

Bucură-te, că mai frumoasă ţi-a fost podoaba sufletului; 

Bucură-te, noian de isprăvi dumnezeieşti în pustie răsărit; 

Bucură-te, bob de tămâte cu bun miros pe jăraticul nevoinţelor topit; 

Bucură-te, aur curat lămurit în cuptorul înfrânări; 

Bucură-te că rugăciunea ţi-a fost curată ca azurul zării; 

Bucură-te, pildă sihaştrilor şi îndreptarea păcătoşilor; 

Bucură-te, că sporirea ta duhovnicească s-a făcut grabnic cunoscută tuturor; 
Bucură-te, că din rugi şi lacrimi ţi-ai ţesut scară până la ale cerului hotare; 
Bucură-te, Sfântă cuvioasă Pelaghia, a pustiului adâncă rugătoare! 


Condacul 6 

Vrând Iacov, diaconul fericitului episcop Non a se închina la Sfintele Locuri, după 
ani de la plecarea ta, cuvioasă, a fost trimis de înaintevăzătorul său episcop să-l 
caute şi pe monahul Pelaghie şi să ia binecuvântare de la acesta. lar el a mers 
cântând lui Dumnezeu cel minunat întru sfinții Săi ascuns: Aliluia! 


Icosul 6 

Aflat-a chilia ta, cuvioasă, Iacov cel trimis, dar chiar de a putut vorbi cu tine taina 
nu ţi-a aflat-o, căci înfrânările peste măsură ofiliseră floarea frumuseţii tale. Iar noi 
lăudând râvna ta cea bună îți grăim: 

Bucură-te, că taina de a fi parte femeiască în port bărbătesc numai după moartea ta 
s-a aflat; 

Bucură-te, că lacov venind a doua oară la a ta chilie ţi-a găsit trupul pe podea cul- 
cat, 

Bucură-te, că vestea morţii tale ca flacăra s-a împrăştiat; 

Bucură-te, că mulțimea de călugări ce te iubeau la chilia ta au alergat; 

Bucură-te, căci cu multe lacrimi trupul de îngropare ţi l-au pregătit; 

Bucurat-te, că mare le-a fost uimirea când faptul că erai parte femeiască au desco- 
perit; 

Bucură-te, că Dumnezeu prin acestea te-a prea mărit; 

Bucură-te, că sfintele tale moaşte în chila ta cea din stâncă au primit îngropare; 
Bucură-te, Sfântă cuvioasă Pelaghia, a pustiului adâncă rugătoare! 


Condacul 7 

Cu adevărat asemeni îngerilor te-ai învrednicit a fi, fericită maică a pustiului, căci 
văzându-te pentru ultima oară în viaţă, lacov, diaconul episcopului Non, mult s-a 
folosit de întâlnirea cu tine şi dând slavă lui Dumnezeu care îndumnezeieşte omul 
prin har a strigat: Aliluia! 


Icosul 7 

Fiind dinainte înştiinţată că sfârşitul îţi este aproape şi primind să vezi pe diaconul 
Iacov cel ce venea din partea episcopului Non, te-ai bucurat, maică şi l-ai rugat să 
se roage pentru tine. lar noi luând aminte la smerenia ta îţi grăim: 

Bucură-te, că diaconul lacov de vederea ta mult s-a folosit; 

Bucură-te, că umblând el în multe mănăstiri despre sporirea duhovnicească a pust- 
nicului Pelaghie a auzit; 

Bucură-te, că în viaţă nimeni nu s-a priceput a afla taina portului tău în haine băr- 
băteşti; 

Bucură-te, că la moartea ta nimeni nu a putut ascunde adevărul firii tale femeieşti; 
Bucură-te, că la sfârşitul vieţii ai primit veste de la cel ce ţi-a început viaţa în Hri- 
stos; 

Bucură-te, că înalta ta trăire multor monahi le-a fost de folos; 

Bucură-te, că peştera mică locaş al slavei la moarte s-a arătat; 

Bucură-te, că mulți călugări şi credincioşi la moaştele tale atunci s-au închinat; 
Bucură-te, că peste veacuri mica peşteră e a vieţii tale tainică mărturisitoare; 
Bucură-te, Sfântă cuvioasă Pelaghia, a pustiului adâncă rugătoare! 


Condacul 8 

Cine va putea spune ispitele şi înfricoşările pătimite de tine din cauza demonilor, 
înfiorările sufletului, tresăltările trupului, lacrimile, o, cuvioasă maică a pustiei? 
Singur Dumnezeu, cel ce te-a chemat la această viaţă, îți ştie suspinurile negrăite 
căruia te-ai învoit a-l cânta: Aliluia! 


Icosul 8 

Prin viaţă pustnicească ţi-ai luminat haina sufletului, gătind-o de nuntă, spălându-o 
cu lacrimile pocăinţei şi împodobind-o cu postul, cu privegheri şi cu rugăciuni prin 
care te-ai sârguit a-l place Mirelui tău ceresc. lar noi văzând schimbarea ta de la 
trăirea în păcat la înalta şi duhovniceasca vieţuire nădăjduim în mântuirea noastră 
zicând: 

Bucură-te, că pe omul cel vechi prin multă nevoinţă l-ai biruit; 

Bucură-te, povăţuitoarea tăcută a pocăinţei prin suspinul negrăit; 

Bucură-te, că în liniştea pustiei lacrimile tale au strigat către Hristos; 

Bucură-te, că în întunericul peşterii ele au strălucit ca diamantul de luminos; 
Bucură-te, ceea ce cu mici diamante ai răscumpărat sufletul tău; 

Bucură-te, ceea ce sufletul şi trupul ţi le-ai făcut local al lui Dumnezeu; 
Bucură-te, floare rară răsărită în pustia neprietenoasă; 

Bucură-te, că strâmtoarea şi sărăcia au fost a ta casă; 

Bucură-te, că la bogății nepieritoare te-ai mutat; 

Bucură-te că acum locaşul tău este pururi luminat; 

Bucură-te , înger în trup care prin rugăciuni a învăţat să zboare; 
Bucură-te, Sfântă cuvioasă Pelaghia, a pustiului adâncă rugătoare! 


Condacul 9 

Nu te-ai înspăimântat de ispitele vieţii pustniceşti, ci acoperindu-te cu rugăciunea 
ca Şi cu o haină, te întăreai pururea cu numele lui Hristos căruia şi noi închinându- 
I-ne Îi strigăm: Aliluia! 


Icosul 9 

Adâncă a fost credinţa ta, maică a pustiei, căci chiar de a încercat vrăjmaşul diavol 
prin multe feluri de ispitiri să te întoarcă din hotărârea cea mântuitoare, râvna ta s-a 
arătat biruitoare. Pentru aceasta aprinzându-ne de dorința mântuirii îți cântăm: 
Bucură-te, cea adâncă în credinţă, dragoste şi pocăință; 

Bucură-te, cea din “adâncul fărădelegilor şi marea păcatelor” cum tu însăţi te nu- 
meai, ai ieşit; 

Bucură-te, căci episcopul Non văzându-ţi lacrimile izvorâte din adâncul sufletului, 
Sfântului Botez te-a învrednicit,; 

Bucură-te, că însuşi numele tău se tâlcuieşte “cea adâncă”; 

Bucură-te, că din dragostea de Hristos a apărut în tine ca apa din stâncă; 

Bucură-te, că adâncul fărădelegilor pisc al sfinţeniei ai devenit; 

Bucură-te, că din adâncul peşterii tale cu rugăciunea până la cer te-ai suit; 
Bucură-te, cea adâncă, a Împărăției celei de sus căutătoare; 

Bucură-te, că după ce ai găsit-o ne eşti şi nouă călăuzitoare; 

Bucură-te, linişte adâncă cu sălaş în inima rugătoare; 

Bucură-te, Sfântă cuvioasă Pelaghia, a pustiului adâncă rugătoare! 


Condacul 10 

Tainic este locul unde stânca a zămislit chilia ta, sfântă, în muntele unde Domnul 
mergea des să Se roage. Mergând pe urmele Lui ai căzut cu faţa la pământ ca oare- 
când Mirele tău, căruia Îi strigai cu lacrimi: Aliluia! 


Icosul 10 
Multe veacuri au trecut de la adormirea ta, sfântă maică a pustiei, dar peştera ta 
aduce şi acum mărturie tăcută a existenţei tale pentru care prea mărind pe Hristos 
îti grăim: 

Bucură-te, că micuța încăpere lăcaş al zdrobirii şi răscumpărării ţi-a fost; 
Bucură-te, căci în întunericul ei lumină ţi-a fost Hristos; 

Bucură-te, că sufletul tău în întunecime s-a luminat; 

Bucură-te, că-n spaţiul îngust cale lungă de străbătut ai aflat; 

Bucură-te, că peştera ta uşă nu a avut; 

Bucură-te, că intrând în ea rânduiala zăvorâţilor ai ținut; 

Bucură-te, pustnică ce pentru Hristos de vie în mormânt ai intrat; 
Bucură-te, sfântă care cu Hristos după moarte în Împărăţie te veseleşti neîncetat; 
Bucură-te, căci la nevoinţe de negândit te-ai supus; 

Bucură-te, căci zidindu-ţi intrarea chiliei ţi-ai construit şi calea cea de sus; 
Bucură-te, a monahilor şi pustnicilor ocrotitoare; 

Bucură-te, a păcătoşilor ce se pocăiesc caldă ajutătoare; 

Bucură-te, Sfântă cuvioasă Pelaghia, a pustiului adâncă rugătoare! 


Condacul 11 

Toate cetele îngereşti s-au bucurat de vieţuirea ta, sfântă, căci trăind tu ca una fără 
de trup şi firea omenească înfrângând cu nevoinţă, cu adevărat îngerilor te-ai adău- 
gat încă din viaţă pe când cântai împreună cu ei lui Dumnezeu: Aliluia! 


Icosul 11 

Neînsemnate au devenit pentru tine, maică, avuţiile cele multe pe care le aveai, 
frumuseţea şi bunul trai căci toate degrabă le-ai lepădat şi alergând ai cumpărat 
țarina unde era îngropată comoara cea de mare preţ pe care şi noi nădăjduind să o 
dobândim, îţi cântăm: 

Bucură-te, că talanţii cu dobândă i-ai înmulțit; 

Bucură-te, locaş al Domnului cu totul sfințit; 

Bucură-te, slugă bună căreia multe acum I s-au dat; 

Bucură-te, căci priveghind în tot ceasul pe Stăpânul L-ai aşteptat; 

Bucură-te, drahma cea pierdută din visteria cea de Sus; 

Bucură-te, căci găsirea drahmei multă bucurie în ceruri a adus; 

Bucură-te, oaia rătăcită pe care Domnul prin lume o a căutat; 

Bucură-te, că după ce te-a găsit pe umerii Lui în Împărăţia Cerurilor te-a purtat; 
Bucură-te, că Împărăţia este a bobului de grâu ce moare; 

Bucură-te, Sfântă cuvioasă Pelaghia, a pustiului adâncă rugătoare! 


Condacul 12 

Lumină stăruitoare în pustie te-ai arătat Sfântă Pelaghia, căci ai purtat biruitoare 
zăduful zilei şi zdrobindu-ți trupul cel vremelnic cu nevoinţe peste măsură te-ai 
sălăşluit acum în tărâmul ce nu are nevoie de soare căci Domnul Însuşi luminează, 
căruia cu îngerii Îi cânţi neîncetat: Aliluia! 


Ar De Dr dr dr dr Dr dr d Dr Dr dr dr de de dr dr A de dr dr A A 


Xp XP XP IP 3 3 2 2 E IP 3 3 E E 0 E IP 3 II XXX 


Jr De De de De Dr De e De De de De Dr Dr De De De De e de de e Ar A d 


XP PP 2 0 E E IE IP IP 3 3 IE IE II E E E XX 


Icosul 12 

N-a rămas lumina ascunsă sub obroc ci prin voia Domnului a fost pusă în sfeşnic 
să lumineze tuturor ca toţi să vadă rodul pocăinţei şi să fericească pe ceea ce pentru 
Hristos a ars ca o făclie cu foc de sus. Iar noi căutând spre tainica flacără cea din 
sufletul nostru îți grăim: 

Bucură-te, că în pustie glasul celui ce striga “Pocăiţi-vă!” l-ai auzit, 

Bucură-te, că deşi de oameni Scriptura n-ai fost învățată, de la calea cea dreaptă nu 
te-ai rătăcit; 

Bucură-te, că vieţuirea cea călugărească ţi-a fost viaţă îngerească; 

Bucură-te, că din patria îngerească ajuţi pe cei din viaţa mohanicească; 

Bucură-te, ceea ce cu iuţime ai găsit drumul pe care mulți doar îl pipăim; 
Bucură-te, ceea ce zburând te-ai înălţat pe când mulți şi a merge ne poticnim; 
Bucură-te, că mâinile la rugăciune când le ridicai simţeai cerul în vârful dege- 
telor; 

Bucură-te, că cerurile la venirea ta şi-au deschis porțile lor; 

Bucură-te, fluture de nimeni învăţat să zboare; 

Bucură-te, pom de mai de nimeni învăţat să dea floare; 

Bucură-te, că Domnul ţi-a fost singurul învăţător; 

Bucură-te, că în faţa ta Scripturile şi-au arătat singure tâlcuirea lor; 

Bucură-te, a inimii spre sihăstrie tainică chemare; 

Bucură-te, Sfântă cuvioasă Pelaghia, a pustiului adâncă rugătoare! 


Condacul 13 (de 3 ori ) 

O, Sfântă cuvioasă Pelaghia, ceea ce din “adâncul fărădelegii” chip al pocăinţei şi 
al sfinţeniei nouă te-ai arătat. Sfântă ce te-ai născut a doua oară prin lacrimi şi 
rugăciuni din pântecele cel de piatră al chiliei tale, arată-ne nouă tuturor calea cea 
de sus. Roagă-te la Cel pe care L-ai aflat să fie milostiv nouă ca prin nemăsurata 
mila Sa să ne învrednicim a afla veşnicele bunătăți ca dimpreună cu tine, cu toți 
îngerii şi cu toți sfinţii să-l cântăm neîncetat: Aliluia! 


Apoi: 


Icosul 1 

Cu totul despărțindu-te de lume ai pustnicit maică în muntele Eleonului umblând 
pe urmele Mirelui tău şi ai tăiat ispitele şi patimile trupului cu sabia nevoinţelor 
pentru care cinstind pomenirea ta îți cântăm: 

Bucură-te, maică de Duh Sfânt purtătoare; 

Bucură-te, că ai crescut spre Hristos ca floarea spre soare; 

Bucură-te, că în port bărbătesc la Locurile Sfinte ai plecat; 

Bucură-te, căci în chip pocăinţei nouă te-ai arătat; 

Bucură-te, că peştera ta mormânt şi înviere ţi-a fost; 

Bucură-te, că în întunericul ei L-ai găsit pe Hristos; 

Bucură-te, că de trup nicicum nu te-ai îngrijit; 

Bucură-te, că în aspre nevoinţe mult ai pătimit; 

Bucură-te, că ai încălzit pietrele cu lacrimile tale; 

Bucură-te, că ele au odrăslit spre Hristos a ta cale; 

Bucură-te, Sfântă cuvioasă Pelaghia, a pustiului adâncă rugătoare! 


Condacul 1 
Celei alese din marea învolburată a lumii, spre slujirea lui Hristos, celei ce s-a 
depărtat de lume luând port bărbătesc în pustia Eleonului, acesteia cu glas de laudă 
să-i aducem cântare: Bucură-te, Sfântă cuvioasă Pelaghia, a pustiului adâncă 
rugătoare! 


Sursa: https://acoperamantulmaiciidomnului.wordpress.com/2016/10/04/acatistul-sfintei- 
cuvioase-pelaghia-cea-din-antiohia-si-ierusalim-8-octombrie/ 

Rugăciunea Sfântului Dimitrie al Rostovului pentru cei care vor să pună 
început bun de mântuire 


Când Duhul cel Sfânt și milostiv al Domnului se atinge de sufletul omului, acesta 
începe să îşi vadă cu limpezime starea lui interioară şi cum arată el înaintea lui 
Dumnezeu. Se vede murdar, plin de răni şi bube, şi începe să se nască în el dorința 
de a se curăţi și a căuta mila lui Dumnezeu. În lumina lui Dumnezeu se văd cele 
mai mici greșeli pe care le săvârşim şi atunci înțelegem cât de mare este mila lui 
Dumnezeu faţă de noi, care asemenea unui Părinte bun, ne rabdă, ne iartă şi ne 
aşteaptă să ne întoarcem. 


Sfântul Dimitrie al Rostovului ne arată cum se poate ruga cineva care vrea să se 
pocăiască, să se apropie de Dumnezeu şi să pună început bun vieţii sale. Pocăinţa 
înseamnă o schimbare ce are loc la nivel lăuntric. Cel care se pocăieşte de faptele 
sale nu doar plânge şi regretă ce a făcut, ci se străduieşte să înlăture toate patimile 
şi să îşi schimbe modul de a gândi, de a vorbi şi de a se comporta. Pocăința 
înseamnă aşadar înnoirea sufletului şi a vieţii. 


Sfântul Dimitrie ne îndeamnă să ne retragem în cămara noastră şi să medităm în 
linişte la toată viaţa noastră, luând aminte la toate păcatele pe care le-am săvârşit 
din tinereţe. lar după ce săvârşim această cercetare atentă, este bine să găsim un 
părinte duhovnicesc iscusit pentru a ne spovedi şi a primi sfat de îndreptare. 


„Retrage-te şi însingurează-te, aşază-te şi cugetă la viaţa ta şi la toate păcatele 
săvârşite de tine din tinereţe, la cele mărturisite şi la cele nemărturisite, amintindu- 
ți mulţimea lor, suspină din adâncul inimii şi varsă lacrimi. Apoi, cazi în genunchi 
şi ridică mintea ta de la pământ la Prestolul lui Dumnezeu, înconjurat de Heruvimi 

şi Serafimi şi, caută cu ochii sufletului, la Dumnezeu, la Cel ce şade pe Prestolul 
cel înalt şi preaînalt, la Cel ce te vede şi ştie toate căile tale şi care este gata să te 
asculte. 


Cazi la picioarele Celui Atotmilostiv şi roagă-te cu cutremur aşa: „Dumnezeule 
prea bune, Izvorul bunătăților, Adâncul cel nepătruns al milei, Făcătorul meu, Ție, 
Celui ce ştii tainele cele ascunse, Ţie, Celui care cercetezi inimile şi toate cele din 
lăuntru, Îţi mărturisesc păcatele mele, înaintea ochiului Tău atovăzător aduc toate 
fărădelegile mele: Doamne şi Ziditorul meu, am greşit (aici spune cu glas încet 
toate păcatele tale, ca să te audă numai Domnul. Vorbeşte cu ruşine, cu strângere 
de inimă şi cu lacrimi: Te-am întristat, Domnul meu, cu aceasta şi cu aceasta). 


După ce-ţi vei mărturisi toate păcatele, roagă-te aşa: Dumnezeule prea bune, 
Izvorul bunătăților, Adâncul cel nepătruns al milei, Făcătorul meu, Ție, Celui ce 
ştii tainele cele ascunse, Ţie, Celui care cercetezi inimile şi toate cele din lăuntru, 
Îţi mărturisesc păcatele mele, înaintea ochiului Tău atovăzător aduc toate 
fărădelegile mele: Doamne şi Ziditorul meu, am greşit (aici spune cu glas încet 
toate păcatele tale, ca să te audă numai Domnul. Vorbeşte cu ruşine, cu strângere 
de inimă şi cu lacrimi: Te-am întristat, Domnul meu, cu aceasta şi cu aceasta). 


După ce-ţi vei mărturisi toate păcatele, roagă-te aşa: lată rănile, bubele şi putre- 
iunile mele, o Milostivule Doftor! lată greutatea zilelor mele, o Bunule Doamne! 
lată ruşinea mea, o, Judecătorule Cel îndelung-răbdător! Cu faptele acestea am 
mâhnit, am mâniat şi am întărâtat bunătatea Ta; chipul Tău cu acestea l-am spurcat, 
Duhul Tău cel Sfânt l-am scârbit şi pe Îngerul meu păzitor de la mine l-am gonit; 
cu acestea Sângele Tău prea scump, pentru mine vărsat, L-am călcat şi întru nimica 
L-am socotit; cu acestea mi-am pierdut frumuseţea sufletului, de harul Tău m-am 
dezbrăcat şi peşteră tâlharilor şi sălaş patimilor m-am făcut; cu acestea Biserica Ta 
cu Sânge răscumpărată, am nesocotit: trupul spurcându-mi, mădularele făcându- 
mi-le mădulare ale desfrâului, sufletul spur-cându-mi cu gânduri necurate, 
hulitoare, mândre şi curveşti, şi aşa, primindu-le, cu ele m-am îndulcit; şi bucurie 
dracilor şi plâns îngerilor printr-însele m-am făcut şi sufletul în mine a murit, în 
obiceiurile cele rele ca într-un sicriu stă, cu pământul nesimţirii presurat şi cu 
piatra înăsprirui pecetluit. 


Doamne, iată toate fărădelegile mele, care au covârşit capul meu, înmulțindu-se 
mai mult decât perii capului meu şi mai mult decât nisipul mării. Acestea le 
mărturisesc, singur pe mine mă învinovăţesc, mă osândesc şi mă pun vinovat: 
pentru că nu numai acestea, pe care mi le-am amintit, dar şi pe cele pe care nu le 
țin minte şi nu le înţeleg că sunt păcate, şi pe care nici nu ştiu să le spun, pe toate 

acestea, Atotmilostive şi Cel fără de răutate Dumnezeule, înaintea Milostivirii Tale 
nespuse le pun. 


După atâta şi atâta mulțime de fapte ruşinoase, după atâta nebunie şi adâncă 
întunecare a minţii, după atâtea cumplite căderi şi nesimţire, cu greu venindu-mi în 
fire şi din adâncul deznădejde: mele, căutând la marea Ta milosârdie, neîn-trecută 
de păcatele omeneşti, şi văzând, că nu voieşti moartea păcătosului, ci cu milostivire 
întoarcerea lui o aştepţi, fiindcă şi sângele Tău Ţi-ai vărsat pentru cei păcătoşi, 
chemându-i la pocăință. 


Aceasta înțelegând eu, afurisitul şi păcătosul, cel ce am întrecut păcatele lumii 
întregi, cu faptele mele rele părtaş răstignitorilor făcându-mă, eu, nelegiuitul, sunt a 
tuturor mârşăveniilor mare de netrecut, prăpastie fără fund a tuturor necurăţiilor, 
eu, cel spurcat, făcătorul tuturor relelor, cu neruşinare alerg şi înaintea Ta, Cel 
Multmilostiv şi Preaîndurat, cu pocăință cad, strigând durerea inimii mele: am 
greşit, Părinte, la cer şi înaintea Ta, greşit-am şi fărădelege am făcut, încălcind 
poruncile Tale, am greşit ca nimeni altul vreodată, nu sunt vrednic să caut şi să văd 
înălțimea cerului, nu sunt vrednic să-mi deschid buzele mele înaintea Ta, până 
acum fiind vrăjmaşul Tău: dar, rog bunătatea Ta şi aduc rugăciune blândeţii Tale: 
milueşte-mă Dumnezeule, după mare milă Ta, şi după mulţimea îndurărilor Tale 
curăţeşte fărădelegile mele. Miluieşte-mă, iartă-mă şi mă curăţeşte, că de la Tine 
este curățirea. 


Doamne! De voieşti poţi să mă cureţeşti, ştiu că voieşti ca toți să se mântuească, 
mântuieşte-mă dar şi pe mine, că toate le poţi câte le voeşti, pleacă-te, Doamne, la 
milostivire, adu-ţi aminte de milele şi îndurările Tale cele din veac, şi iartă-mi 
păcatele mele, nu pomeni faptele mele cele rele, să nu intri la judecată cu robul 
Tău, nu-mi răsplăti mie după faptele mele, cu urgia Ta să nu mă cerţi, nici cu 
mânia Ta să mă pedepseşti pe mine, deschide-mi adâncul bunătăţii Tale, deschide- 
mi uşile pocăinței: primeşte-mă întru pocăință, şi cheamă-mă întru cunoştinţă, 
ridică-mă pe mine cel căzut, caută-mă pre mine, cel rătăcit, află-mă pe mine, cel 
pierdut, vindecă-mă pre mine, cel rănit, înviază-mă pre mine, cel mort. 


Doamne, Dumnezeul puterilor, întoarce-mă, arată faţa Ta şi mă voi mântui; lumi- 
nează faţa Ta peste robul Tău: până când Doamne, mă vei uita până în sfârşit; până 
când Îţi vei întoarce faţa Ta de la mine; întoarce faţa Ta de către păcatele mele; să 
nu-ţi întorci faţa Ta de la mine când mă necăjesc, degrab mă auzi. Ştiu că nu sunt 
vrednic de iubirea Ta de oameni şi de milostivirea Ta, ci vrednic sunt de toate 
muncile iadului, vrednic sunt de viermele cel neadormit, de scrâşnetul dinţilor, de 
întunericul cel mai din afară, de focul cel nestins gătit diavolului şi slugilor lui, 

vrednic sunt de tartărul, de care şi însuşi satana se cutremură, dar, mare este 
mărirea Ta, precum şi mila Ta, şi nu-i nici un păcat care să biruiască iubirea Ta de 
oameni. Pentru aceasta şi nu deznădăjduiesc, ci la bunătatea Ta nesecată şi 
nesfârşită, care se revarsă fără împuţinare asupra tuturor, şi la negrăită Ta 
milostivire nădăjduesc, Doamne, şi cred că nu mă voi ruşina în veac. Tu eşti nă- 
dejdea mea, Dumnezeule, iar nădejdea nu ruşinează. Doamne, să nu mă ruşinezi la 
înfricoşătoarea Ta judecată, înaintea mulţimii Puterilor cereşti, şi a tuturor sfinților 
Tăi. 


Îmi pare rău din inimă că pe Tine, Făcătorul meu, veşnica şi nesfârşita Bunătate, 
Te-am mâniat cu răutățile mele şi Te-am întristat, şi pe Cel, pe care trebuia 
neîncetat să-L iubesc, şi poruncile Lui să le păzesc, pe Acela, parcă urându-L, 
păcatelor nenumărate m-am dat; pe Acela, pe care trebuia să-L doresc cu stă-ruinţă, 
la Acela rareori când cugetam, fără a-L lua în seamă; de Cel, de care trebuia cu 
dulceaţă să mă satur, pe Acela mult L-am amărât şi L-am lepădat; de Cel, de care 
trebuia să mă lipesc, de Acela m-am îndepărtat; Singurul Cel, pentru care trebuia 
să trăesc, Acestuia am murit, dar viez păcatului, dulceților şi patimilor. De Cel de 
care trebuia să am frică şi să-L cinstesc, pe Acesta L-am obijduit fără măsură, şi L- 
am necinstit în fraţii mei mai mici şi în mine însumi, cu totul spurcându-mă: şi cu 
faptele, şi cu cuvintele, şi cu gândurile. Cel, căruia trebuia să-i mulţumesc şi să-L 
slavoslovesc neîncetat, lângă EI vieţuind, de la Acela m-am întors, rătăcind pe căile 
desfrâului şi lenevindu-mă a-mi deschide buzele spre slava numelui Său cel prea 
sfânt. 


O, Dumnezeul meu! O, Ziditorul meu! O, Dorirea mea! Pentru acestea toate îmi 
pare foarte rău acum şi nu voi înceta să suspin pentru ele. O, dacă nu Te-aş fi 
mâniat niciodată pe Tine, Domnul Dumnezeul meu, şi dacă nu Te-aş fi întărâtat pe 
Tine, Dumnezeul meu cel Bun, n-aş fi acum cel dintâi între cei morţi socotit; 
pentru ce m-am născut, pentru ce m-am educat, pentru ce trăiesc până acum, când 
pe Tine, Stăpânul meu, Te întristez adânc. Să se desfacă acum inima mea de 
suferință, jalea să înmoaie şi să sfărâme împietrirea mea. Să mă topesc de tot cum 
se topeşte ceara de arderea cea lăuntrică, pentru că am pierdut pe Dumne-zeul meu, 
am căzut de la harul Lui, am scârbit bunătatea Lui, m-am înstrăinat de dragostea 
Lui, m-am lepădat de slava Lui, sunt părăsit de cercetarea Lui cea milostivă, ochii 
mei să izvorască şuvoaie de ape ziua şi noaptea, pentru că mult am încălcat, mult 
am greşit înaintea Ta: pentru aceasta s-a tulburat inima mea, că nu atât tremură de 
chinuri, nu atât de căderea de la bunătăţile cereşti se va-ietă, cât se topeşte de 
aceea, că pe Tine Te-am mâniat, Atotbunule, Atotdulcele, Atotscumpule, Mult- 
doritule, pentru aceasta nu voi înceta să plâng cu jale de acum şi până-n veci. 

Viaţa mea în dureri să piară, şi anii mei - în suspinuri, şi sufletul meu în dureri să 
se ostenească, şi oasele mele să se cutremure pentru aceasta, că pe Dumnezeul 
meu, Făcătorul meu, Stăpânul meu, Răscumpărătorul meu greu l-am mâhnit, şi ce 
vol face: ştiu că Tu eşti bun, Dumnezeul meu, că Tu, Ziditorul meu, eşti milosârd, 
că Tu, Răscumpărătorul meu eşti milostiv şi îndurat: atât de milostiv, că şi sufletul 
Tău nu L-ai cruțat, ci pentru noi, păcătoşii, L-ai dat. Şi nu după fărădelegile noastre 
ne faci nouă, nici după păcatele noastre ne răsplăteşti nouă; aceasta voi face, cădea- 
vol la prea sfintele Tale picioare şi voi plânge înaintea Ta, a Domnului celui care 
m-a făcut pe mine. 


Eu, prăpastia păcatelor, mă arunc în noianul milosârdiei Tale, Dumnezeul meu, şi 
Te rog: povăţuieşte-mă la adevărata pocăință, şi adu-mă în simţire, pe mine, 
nesimţitul şi împietritul. 


Tu ai primit pe mulți păcătoşi care s-au pocăit: pe David, pe Manasia, pe losia, pe 
vameşul, pe desfrânata, pe fiul cel rătăcit, pe tâlharul, pe Petru, pe Savlu, pe 
Fotinia, pe Taisia, pe Pelagheia, pe Mania Egipteanca, să nu mă lepezi şi pe mine, 
care i-am întrecut pe aceia cu păcatele: că n-ai venit să chemi pe cei drepţi, ci pe 
cei păcătoşi la pocăință. Cheamă-mă dar şi pe mine, cel mai mult decât toți 
păcătos, măcar că nimic bun n-am făcut înaintea Ta, dă-mi după harul Tău să pun 
început bun, şi învredniceşte-mă, Doamne, să Te iubesc, precum am iubit cândva 
păcatul, şi ie să lucrez fără lenevire, precum am lucrat înainte satanei celui 
înşelător, Ţic, Domnului, Dumnezeului meu lisus Hristos să-i lucrez mai mult, în 
toate zilele vieţii mele, dacă-mi vei da harul Tău întru ajutor. 


Cu adevărat m-am minunat de mulțimea îndelung-răbdării Tale, o Mult-milostive! 
Că în vremea când săvârşeam fărădelegile mele, n-ai adus asupra mea judecata Ta 
cea dreaptă, nici nu m-ai certat cu urgia Ta, nici cu mânia Ta m-ai pedepsit pe 
mine, nici cu trăsnetul din înălțime nu m-ai fulgerat pe mine, nici pământului nu 1- 
ai poruncit să se deschidă şi să mă pogoare în iad de viu, nici în alt fel n-ai lăsat 
obraznica moarte să mă fure pe mine, şi, de acestea mult minunându-mă, am 
cunoscut, că milosârdia Ta este nemăsurată, aşteptând cu îndelungă răbdare şi 
milostivire, pocăința mea şi îndreptarea vieţii mele celei întinate, şi fără pedeapsă 
lăsându-mă, ca venindu-mi în simţire, să-mi cunosc fărădelegile mele, şi să mă 
lepăd de începutul meu cel rău. 


Aceasta am cunoscut, şi întru pocăință la Tine am alergat, nu singur de la sine, ci 
Tu m-ai povăţuit şi m-ai adus la Tine, şi pentru ce ai făcut aceasta şi ce Te-a 
îndemnat la atâta milosârdie, şi ce trebuinţă este să mă chemi, nu ştiu; atât doar 
ştiu, că sunt păcătos şi fără de răspuns, şi că duşmanul Tău până acum am fost, şi 

încă sunt neîndreptat; dar pentru că Tu însuţi m-ai chemat şi m-ai adus înaintea Ta, 
luminează-mi mintea mea, deschide-mi buzele, învață-mă, ce să grăiesc înaintea 
Ta, şi curăţeşte mulțimea fărădelegilor mele, spală-mi necurăţiile mele, stropeşte- 
mă cu isopul milei Tale, fă-mă mai alb decât zăpada, ca să nu stau înaintea Ta 
mârşav şi spurcat, mai bine să fiu ascuns în adâncurile pământului, decât înaintea 
mărirei de neajuns a slavei Tale în atâta ruşine şi goliciune ruşinoasă, întru toate 
întinăciunile păcatelor eu, blestematul şi ticălosul să stau, când se vor uita la mine 
toţi cei ce stau înaintea Ta, Heruvimii şi Serafimii: dar nicăeri nu este loc care mă 
poate ascunde de privirea ochilor Tăi mai străluciți decât soarele. 


Mă minunez şi nu pricep aceasta: cum nu te scârbeşti de atâta mârşăvie a înti- 
năciunilor mele şi mă laşi să stau înaintea Ta, cu îndrăzneală, şi mai mult zic, fără 
de ruşine să grăesc, cum nu Te scârbeşti să cauţi la necurăţia inimii mele, şi la 
spurcăciunea sufletului meu: cum, înainte-stătătorii Tăi, cu văpaie de foc oprindu- 
mă, nu mă alungă, nu mă îndepărtează de la faţa Ta. Cum, îngreţoşându-se de 
mine, nu mă aruncă legat în întunericul cel mai dinafară: pentru că blândeţea şi 
nerăutatea Ta şi îndurarea Ta nemărginită nu vrea aceasta, pentru că mare, cu 
adevărat mare este mila Ta, mai presus decât cerurile, mai adâncă decât noianul, 
mai largă decât tot pământul şi marea este bunătatea Ta, care nu voieşte şi a mea 
pierzare, ci aşteaptă întoarcerea, şi se bucură de pocăinţa păcătosului. 


Mare este mila Ta, Doamne, când încă mă rabzi, pe mine, cel ce am făgăduit să mă 
căiesc şi iarăşi în aceleaşi şi încă mai cumplite am căzut. De multe ori am făgăduit 
pocăință, şi cu jurăminte aceasta am întărit, dar am minţit pătimaşul, mă căiesc cu 
cutremur, oare mă vei răpune, Doamne, şi după ceasul în care iarăşi le fac; dar Tu 
încă Te mai milostiveşti spre mine şi nu mă pierzi cu fărădelegile mele. 


Slavă îndelung-răbdării Tale, slavă milostivirii Tale, slavă mulţimii îndurărilor 
Tale, slavă nespuselor mulțimi ale bunătății Tale, slavă Feţei Tale milostive, 
înaintea căreia acum stând, Doamne al meu, Îţi aduc voia şi dorinţa mea, pe care o 
pun de acum întru nădejdea ajutorului Tău, din această zi, din acest ceas, de la 
această linie, după puterea mea să-mi îndrept reaua şi blestemata mea viaţă, să-mi 
pară rău şi să suspin până la moarte pentru păcatele de mai înainte, iar de cele 
vrăjmaşe ce vin cu grijă să mă păzesc cu ajutorul Tău. 


Doamne al meu, ştii că urăsc faptele mele cele mârşave, iar pe mine însumi, pentru 
ele şi viaţa mea de dinainte, mă urăsc, şi mai mult pe Tine, Dumnezeul meu cel 
Bun, nu mai vreau să te supăr. Numai Tu, Doamne, dă-mi ajutor, că fără de aju- 
torul Tău atotputernic şi fără harul Tău nu pot nicidecum să mă lepăd de faptele 
rele şi de obiceiurile păcătoase, şi nici o faptă bună nu pot săvârşi niciodată fără 

Tine. Am voinţă să mă căiesc, de-mi vei ajuta Tu, Dumnezeule, Doamne, ajută-mi 
mie şi mă voi mântul. 


Cred, Doamne, în îndurarea Ta, ajută necredinţei mele, cred, că eşti aproape de toţi 
cei ce Te cheamă pe Tine întru adevăr, adevărat, adevărat, adevărat cu toată inima 
voiesc să mă întorc către Tine, Dumnezeul meu. Dumnezeule, spre ajutorul meu ia 
aminte, Doamne, ca să mă ajuţi, grăbeşte-Te. 


Se ae 2 

Apoi ridică-Te şi întărindu-Te în nădejdea spre Domnul şi cugetând la prea marea 
Lui Bunătate şi Milosârdie, citeşte psalmul 102 ca să se mângâie sufletul tău: 
Binecuvântează, suflete al meu pre Domnul, şi toate cele dinlăuntrul meu, numele 
cel sfânt al Lui. Binecuvântează, suflete al meu pe Domnul, şi nu uita toate 
răsplătinile Lui, pe Cel ce curăţeşte toate fărădelegile tale; pe Cel ce vindecă toate 
boalele tale. Pe Cel ce izbăveşte din stricăciune viaţa ta; pe Cel ce te încununează 
cu milă şi cu îndurări. Pe Cel ce umple de bunătăţi pofta ta: înnoi-se-vor ca ale 
vulturului tinerețile tale. Cel ce face milostenie Domnul, şi jude-cată tuturor celor 
ce li se face strâmbătate. Cunoscute au făcut căile Sale lui Moisi, fiilor lui Israil 
voile Sale. Îndurat şi milostiv este Domnul, îndelung-răbdător şi mult-milostiv. Nu 
până în sfârşit Se va iuți, nici în veac Se va mânia. Nu dupre fărădelegile noastre a 
făcut nouă, nici după păcatele noastre au răsplătit nouă, că după înălțimea cerului 
de la pământ, a întărit Domnul mila Sa spre cei ce se tem de Dânsul. Pe cât sunt 
departe răsăriturile de la apusuri, depărtat-a de la noi fărădelegile noastre. În ce 
chip miluieşte tatăl pe fu, a miluit Domnul pe cei ce se tem de Dânsul. Că El a 
cunoscut zidirea noastră: adusu-şi-a aminte că ţărână suntem. Omul, ca iarba, zilele 
lui ca floarea câmpului, aşa va înflori. Că duh au trecut într-însul şi nu va fi şi nu-şi 
va mai cunoaşte încă locul său. lar mila Domnului din veac şi până în veac, spre 
cei ce se tem de Dânsul; Și dreptatea Lui spre fiii fiilor, spre cei ce păzesc 
aşezământul de lege al Lui şi-şi aduc aminte de poruncile Lui, ca să le facă pe ele. 
Domnul în cer a gătit Scaunul Său şi Împărăţia Lui peste toți stăpâneşte. 
Binecuvântaţi pe Domnul, toți îngerii Lui, cei puternici la virtute, care faceţi 
cuvântul Lui a auzi glasul cuvintelor Lui. Binecuvântaţi pe Domnul toate puterile 
Lui, slugile Lui, care faceţi voia Lui. Binecuvântaţi pe Domnul, toate lucrurile Lui; 
în tot locul stăpânirii Lui, bine-cuvântează, suflete al meu, pe Domnul. 


Sursă: Apărătorul.md, Sfântul Dimitrie al Rostovului - Rugăciune de mărtu- 
risire către Dumnezeu: 


https://www.aparatorul.md/sf-dimitrie-al-rostovului-rugaciune-de-marturisire-catre- 


dumnezeu/ 

Imnografie 


Troparul Sfintei cuvioase Pelaghia: Întru tine, maică, cu osârdie s-a mântuit cel 
după chip; că, luând crucea, ai urmat lui Hristos şi lucrând, ai învăţat să nu se uite 
la trup, căci este trecător; ci să poarte grijă de suflet, de lucrul cel nemuritor. Pentru 
aceasta şi cu îngerii împreună se bucură, cuvioasă maică Pelaghia, duhul tău. 


Condacul Sfintei cuvioase Pelaghia: Trupul tău cu posturi topindu-ţi, cu rugăciuni 
neadormite pe Ziditorul ai rugat, ca să iei iertare desăvârşită pentru faptele tale şi ai 
şi luat cu adevărat, cuvioasă, alergând pe calea pocăinţei. 


Sinaxar - Sfânta cuvioasă Taisia - 8 octombrie: 
https://www.trinitas.tv/sfanta-cuvioasa-taisia-8-octombrie/ 

Vieţile Sfinţilor - Viaţa cuvioasei maicii noastre Pelaghia, care mai înainte a 
fost desfrânată 


Mare mulţumire suntem datori a da întotdeauna Domnului nostru, că nu voieşte 
moartea păcătoşilor, ci aşteaptă cu îndelungă răbdare întoarcerea lor spre viaţă, 
pentru că minunat lucru s-a făcut în zilele noastre, de care eu, păcătosul Iacov, vă 
scriu vouă, sfinţilor fraţi, ca ascultând şi citind acestea, să aveţi parte de mult folos. 


Prea Sfinţitul Arhiepiscop al cetăţii Antiohia, pentru oarecare trebuinţe bisericeşti, 
a chemat la sine, din cetăţile din prejur, opt episcopi, între care era şi 

meu, care venise de la Iliopoli şi mă luase pe 
mine cu dânsul. Acesta era un bărbat minunat şi un desăvârşit călugăr, care pentru 
viaţa cea îmbunătăţită fusese luat la episcopie, de la mănăstirea care se numeşte 
Tavenisiot. lar când s-au adunat episcopii în biserica Sfântului Mucenic Iulian, au 
voit ca să audă de la Non cuvânt de învăţătură şi au şezut toţi lângă uşile bisericii, 
iar Non a început a grăi învăţându-i cele ce erau de folos pentru mântuirea 
ascultătorilor. Şi minunându-se toţi de sfânta lui învăţătură, iată că, pe lângă uşile 
bisericii, apăru o femeie din cele necredincioase, care era vestită în toată Antiohia 
pentru desfrâul ei. 


Femeia era îmbrăcată cu haine de mare preţ, împodobită cu aur, cu pietre scumpe 
şi cu mărgăritare, iar împrejurul ei mergeau mulţime de fecioare şi de tineri, 
îmbrăcaţi frumos şi purtând brățări de aur. Şi faţa ei era atât de frumoasă, încât 

oamenii mireni nu se puteau sătura cu vederea frumuseţii ei. Aceasta mergând pe 
lângă noi a umplut tot văzduhul de plăcută mireasmă aromată, iar episcopul, 
văzând-o mergând fără ruşine, având capul descoperit şi pieptul gol, şi-a închis 
ochii şi suspinând în taină, şi-a întors faţa ca de la un mare păcat. 


Iar fericitul Non, privea cu tot dinadinsul spre dânsa, până ce a trecut din dreptul 
privirii lor. Şi după aceasta întorcându-se către episcopi, a zis: "Nu cumva iubiți 
voi frumuseţea acestei femei?" 


lar el nerăspunzând, Non şi-a plecat capul şi plângând, îşi aduna în băsmăluţă 
lacrimile sale şi îşi udă pieptul cu ele. 


Apoi, suspinând din adâncul inimii, iarăşi 1-a întrebat pe episcopi: "Oare nu v-aţi 
îndulcit cumva privind frumuseţea ei?” lar ei tăceau. 


Atunci Non a zis: "Cu adevărat, eu am învăţat mult de la dânsa, că pe această 
femeie Domnul o va pune la înfricoşata Sa judecată şi o dată cu dânsa vom fi 
judecaţi şi noi. Pentru că ce socotiți? Câte ceasuri a zăbovit acea femeie în 
cămara sa, spălându-se, îmbrăcându-se şi îmbodobindu-se în multe feluri, 
uitându-se în oglindă şi având toată grija ca să se arate mai frumoasă decât 
toate femeile înaintea ochilor vremelnicilor săi curtezani?! lar noi, având în 
ceruri pe Mirele cel fără de moarte, nu ne îngrijim să ne împodobim sufletul 
nostru ticălos care este cu totul necurat, gol şi plin de ruşine, nu ne sârguim să-l 
spălăm cu lacrimile pocăinţei şi să-l îmbrăcăm cu podoaba faptelor bune, ca să 
se arate plăcut ochilor lui Dumnezeu şi Să nu fie ruşinat şi lepădat în vremea 
nunţii Mirelui”. 


Făcând această învăţătură, fericitul Non m-a luat pe mine, păcătosul său diacon şi 
am mers în chilia în care locuiam, lângă biserica Sfântului Iulian. Şi episcopul 
meu, intrând în cămara sa, s-a aruncat cu fața la pământ şi plângea, zicând: 
"Doamne lisuse Hristoase, iartă-mă pe mine, păcătosul şi nevrednicul, căci grija 
acelei femei pentru împodobirea trupului a întrecut toată grija mea pentru 
ticălosul meu suflet, pentru că acea femeie, ca să fie plăcută curtezanilor ei celor 
pierzători, a pus atâta sârguinţă spre a fi frumoasă, iar eu nu mă Ssârguiesc ca să 
fiu plăcut Ţie, Dumnezeul meu, ci petrec în lenevie şi în neîngrijire. Cu ce faţă 
voi privi la Tine sau cu ce cuvinte mă voi îndrepta înaintea Ta? Vai mie, 
păcătosul! Pentru că stând înaintea Sfântului Tău Altar, nu-ţi aduc Ţie 
podoabele sufleteşti pe care Tu le ceri de la mine. Acea femeie s-a făgăduit 
oamenilor celor muritori, întru deşertăciunea sa, ca să se împodobească pentru 
plăcerea lor şi aceasta face, ceea ce a făgăduit; iar eu m-am făgăduit să-ţi plac 

Ţie, Dumnezeului meu, dar am minţit lenevindu-mă. Sărac sunt, nerespectând 
poruncile Tale, deci n-am nădejde de faptele mele, ci întru a Ta milostivire, prin 
care nădăjduiesc să mă mântuiesc”. 


Sfântul Non, grăind aşa, se tânguia mult şi se ruga şi pentru femeia aceea, zicând: 
"Doamne, să nu pierzi zidirea mâinilor Tale, să nu slujească diavolilor nişte 
frumuseți ca acestea, ci întoarce-o pe ea la Tine, ca să se mărească prin ea 
numele Tău cel sfânt, pentru că Ţie toate Îţi sunt cu putinţă”. 


Trecând ziua aceea, Duminică noaptea după utrenie, Sfântul Non, învățătorul meu, 
a zis către mine: "Frate lacove, ascultă visul meu care mi S-a arătat în noaptea 
asta: Mi se părea că Stau într-un colț al Sfântului Altar, săvârşind Slujba şi iată, 
mi S-a arătat o porumbiţă neagră, necurată şi urâtă, care zbura împrejurul meu 
şi nu puteam Suferi murdăria ei, iar când diaconul a zis: "câţi sunteţi chemaţi, 
ieşiţi”, porumbiţa a zburat şi n-am mai văzut-o până nu s-a terminat Liturghia. 
Iar după săvârşirea Liturghiei, când noi ieşeam din biserică, am văzut acea 
necurată porumbiţă zburând iarăşi împrejurul meu şi eu, întinzând mâna, am 
prins-o şi am aruncat-o în apa care era în pridvorul bisericii şi acolo acea 
porumbiţă s-a spălat de toată necurăţenia, devenind curată şi albă ca zăpada şi a 
zburat spre înălțimi, făcându-se nevăzută". 


Spunându-mi acest vis, fericitul Non m-a luat şi am mers în soborniceasca biserică 
împreună cu ceilalți arhiepiscopi unde, sărutând pe arhiepiscop, au săvârşit 
dumnezeiasca Liturghie. lar după săvârşirea Sfintei slujbe arhiepiscopul Antiohiei 
a poruncit fericitului Non să grăiască învățături pentru popor. lar el a grăit după 
înţelepciunea lui Dumnezeu, învățând poporul şi cuvintele lui nu erau alcătuite cu 
meşteşugul înţelepciunii lumii acesteia, ci simple şi înţelese de toţi şi lucrătoare, 
pentru că Duhul Sfânt vorbea prin gura lui. Şi din cele vorbite se întrezărea 
înfricoşata judecată a păcătoşilor şi răsplătirea drepţilor. Şi tot poporul era atât de 
umilit de cuvintele lui, încât pământul era ud de lacrimile lor. 


Apoi, după rânduiala milostivului Dumnezeu, s-a întâmplat că desfrânata aceea 
a intrat în biserică, ea care niciodată nu intrase în biserică şi nici nu şi-a adus 
niciodată aminte de păcatele sale. Acea desfrânată, auzind învăţătura Sfântului 
Non, a înţeles frica de Dumnezeu şi gândind la păcatele sale şi la munca veşnică 
pentru ele, a început a vărsa pâraie de lacrimi, amintindu-şi de păcatele ei. Şi având 
inima zdrobită nu putea să se oprească din plâns şi a poruncit la două slugi ale sale, 
zicându-le: 

Iar tinerii i-au îndeplinit porunca şi îi spuseră că acel om găzduieşte lângă biserica 
Sfântului Mucenic Iulian. Şi ea, îndată, a scris cu mâna ei următoarea scrisoare 
către fericitul Non: 


Trimiţând Sfântului o astfel de scrisoare, acesta a citit-o şi i-a răspuns aşa: "Orice 
plan vei avea tu, Să ştii că eşti arătată lui Dumnezeu şi tu şi gândul tău şi scopul 
tău, însă îţi zic: Să nu mă ispiteşti, căci eu păcătosul Sunt slujitorul lui 
Dumnezeu. De ai cu adevărat bunăvoință să crezi în Dumnezeul meu şi dacă 
doreşti să mă vezi, Sunt cu mine şi ceilalți episcopi, deci vino şi mă vei vedea 
înaintea lor, iar de voi fi Singur, nu mă vei putea vedea”. Citind acestea, 
păcătoasa s-a umplut de mare bucurie şi a alergat la biserica Sfântului Iulian şi a 
dat de ştire Sfântului Non despre venirea ei. lar el, ducând cu sine pe ceilalți 
episcopi, a poruncit femeii să vină înaintea lui. 


Femeia, intrând înaintea soborului sfinților episcopi, s-a aruncat la pământ 
plângând şi a sărutat picioarele Sfântului Non, zicând: 


Atunci toţi episcopii şi clericii care se aflau acolo aveau feţele scăldate în lacrimi 
văzând pe acea desfrânată că vine cu atâta pocăință şi credinţă să se pocăiască. Şi 
abia a putut fericitul să o ridice de la picioarele sale, apoi a zis către dânsa: 
"Pravila bisericească porunceşte a nu fi botezată o desfrânată fără garanţi, ca să 
nu se întoarcă iarăşi la viaţa ei desfrânată”. 


lar ea, auzind acest răspuns, iarăşi s-a aruncat la picioarele lui şi ca şi păcătoasa din 
Evanghelie care a spălat picioarele lui Hristos, aşa a făcut şi aceasta şi a spălat 
picioarele lui Non şi le-a şters cu părul capului său, zicând: 

Atunci toți au preamărit pe iubitorul de oameni Dumnezeu, auzind şi văzând pe o 
desfrânată ca aceasta aprinzându-se cu atâta dumnezeiască râvnă. Apoi fericitul m- 
a trimis îndată pe mine, smeritul Iacov, la arhiepiscop ca să-i spun despre acest 
lucru, iar el, auzind, s-a bucurat foarte mult şi a zis către mine: "Mergi şi spune-i 
episcopului tău aşa: Cinstite părinte, pe tine te aşteaptă lucrul acesta, pentru că 
ştiu bine că eşti gura lui Dumnezeu care a zis: de vei scoate cinstit din nevrednic, 
ca gura mea vei fi”. Şi chemând pe Cuvioasa Romana, care era întâia diaconiţă 
bisericească, a trimis-o pe aceasta cu mine. 


Venind, am aflat pe Pelaghia zăcând încă la pământ, la picioarele fericitului Non, 
care abia a ridicat-o, zicându-i: "Scoală-te, fiică, ca să înveţi cele ce-ţi lipsesc 
pentru Botez". lar ea s-a sculat şi episcopul a zis către dânsa: “Mărturiseşte-ţi 
întâi păcatele”. 


lar ea plângând a răspuns: 


Apoi episcopul a întrebat-o: "Care îţi este numele?" 


lar ea a răspuns: 


Atunci episcopul a învăţat-o credinţa şi a botezat-o în numele Tatălui şi al Fiului şi 
al Sfântului Duh, a uns-o cu Sfântul Mir şi a împărtăşit-o cu preacuratul şi de viaţă 
făcătorul Trupul şi Sângele Domnului nostru lisus Hristos pentru iertarea păcatelor. 


lar Romana, diaconiţa, i-a fost maică duhovnicească, primind-o din baia Botezului; 
apoi, luând-o din Biserică, a dus-o în Catehumenie, pentru că şi noi găzduiam 
acolo. 

Iar fericitul Non a zis către ceilalți episcopi: "Veniţi la ospăț, fraţilor şi să ne 
bucurăm cu îngerii lui Dumnezeu că am găsit oaia cea pierdută şi să gustăm 
undelemn şi vin cu veselie duhovnicească”. 


Apoi, venind toţi, au mâncat cu cea nou botezată; iar diavolul a început a striga în 
auzul tuturor şi glasul lui se asemăna cu un glas de om tânguindu-se şi zicând: 
"Amar, amar, ce rabd eu de la băârfitorul acesta băutor de vin! O, răule bătrân! 
Oare nu ţi-au ajuns ţie cei treizeci de mii de sarazini pe care i-ai răpit de la mine 
şi i-ai botezat? Nu ţi-a ajuns ţie cetatea Iliopolii care cândva era a mea şi toți cei 
care viețuiau în ea se închinau mie, iar tu i-ai luat de la mine şi i-ai dus la 
Dumnezeul tău? Și acum mi-ai tăiat şi cea din urmă nădejde. Ce voi face eu de 
acum, călugăre înşelător şi cu nărav rău? Nu vreau să-ţi mai rabd vicleşugurile 
tale! Blestemată este ziua în care te-ai născut tu, rău bătrân, pentru că pâraiele 
lacrimilor tale mi-au risipit casa mea şi au făcut-o pustie”. Şi astfel plângând 
diavolul, striga înaintea uşilor caselor în care eram şi au auzit glasul lui toţi cei care 
erau acolo. Şi iarăşi a zis diavolul către cea din nou botezată: "Asta mi-ai făcut, 
doamnă Pelaghia? Şi tu ai urmat lui luda care fiind în cinste apostolească a 
vândut pe Domnul său. Asemenea şi tu mi-ai făcut”. 


Atunci episcopul i-a poruncit roabei lui Dumnezeu, Pelaghia, ca să se întărească cu 
semnul crucii. lar ea făcând semnul crucii pe faţa sa, a zis către diavol: 

Și acestea zicându-le, 
îndată a fugit diavolul. 


Apoi, după două zile, în timp ce Pelaghia dormea cu cuvioasa Romana, maica sa 
cea duhovnicească, venind diavolul a deşteptat-o şi a început a grăi către dânsa: 
"Scumpa mea doamnă Margareta, ce rău ţi-am făcut eu? Nu te-am îmbogăţit eu cu 
aur şi cu argint? Oare nu te-am împodobit eu cu pietre de mare preț, cu salbe şi cu 
haine? Deci, rogu-mă ţie, să-mi spui cu ce te-am mâhnit? Eu sunt gata a îndeplini 
porunca ta, numai tu Să nu mă laşi să mă fac de râs”. 


Insă ea, înarmându-se cu semnul Sfintei cruci, i-a zis: 


Și diavolul îndată a pierit, iar Pelaghia a deşteptat-o îndată pe Sfânta Romana, 
zicându-i: 

lar maica a zis către dânsa: "Fiică, să nu te înfricoşezi de el, căci acum se teme el 
de tine şi se cutremură de umbra ta". 


A treia zi aa botezul ei, i tnt a chemat i; una din al sale şi i-a zis: 


Și ducându-se slujnica a făcut toate cele poruncite de Pelaghia. lar fericita 
Pelaghia, chemând pe Sfântul episcop Non, i-a dat toate bogăţiile în primire, 


zicându-i: 


ŞI fericitul episcop, chemând pe economul bisericii, i-a dat înaintea tuturor toată 
bogăţia Pelaghiei şi i-a zis: "Te jur pe tine cu numele Sfintei şi nedespărţitei 
Treimi Să nu duci în episcopie nimic din aurul acesta, nici în Biserica lui 
Dumnezeu să nu duci nimic şi nici în casa ta sau a vreunuia din clerici să nu 
duci nimic, ci tot ce este aici să împarţi orfanilor şi neputincioşilor, căci aşa se 
cuvine, ca cele ce sunt rău adunate să se împartă bine, iar bogăţia strânsă prin 
păcat să se facă bogăţie a dreptăţii. Şi de vei călca acest jurământ, anatema Să fie 


LA AAA 
. 


casa ta şi partea ta să fie cu cei ce ziceau: "la-L, ia-L, răstigneşte-L pe E. 


Iar roaba lui Dumnezeu, Pelaghia, nu şi-a oprit nimic din averea aceea pentru hrana 
sa, căci era hrănită de Cuvioasa Romana diaconiţa, de vreme ce se jurase ca să nu 
guste din bogăţiile păcatului. Apoi, chemând pe toate slugile şi slujnicele sale, le-a 
eliberat, dând fiecăruia destul aur şi argint şi le-a spus: 


Și acestea zicând către 


dânşii, i-a eliberat. 


În a opta zi, când trebuia, după obiceiul celor din nou botezați, să scoată hainele 
cele albe primite la botez, fiind Duminică, Pelaghia s-a sculat foarte de dimineaţă 
s-a dezbrăcat de hainele cele albe în care se îmbrăcase la botez şi s-a îmbrăcat într- 
o haină aspră de păr. Şi luând pe deasupra o haină veche a fericitului Non, a ieşit în 
taină din cetatea Antiohiei şi nimic nu s-a mai ştiut de ea. lar Romana, diaconiţa, se 
tânguia cu mâhnire pentru dânsa. Dar Dumnezeu, care le ştie pe toate, a 
descoperit fericitului Non că Pelaghia s-a dus la Ierusalim şi Non o mângâia pe 
Romana, zicându-i: "Nu mai plânge, fiică, ci bucură-te, căci Pelaghia, la fel ca 
şi Maria, calea cea bună şi-a ales, de la care nu se va abate". 

După puţine zile arhiepiscopul ne-a eliberat şi ne-am dus la locul nostru. După trei 
ani am dorit să merg la Ierusalim să mă închin Sfintei Învieri a Domnului nostru 
lisus Hristos şi m-am rugat episcopului meu, fericitul Non, să-mi dea voie să merg 
acolo. Iar el, dându-mi voie, mi-a zis: "Frate Iacove, când vei merge la sfintele 
locuri Să cauţi un călugăr care se numeşte Pelaghie; acela este famen, dar foarte 
îmbunătăţit şi locuieşte acolo în ascuns şi aflându-l, să vorbeşti cu dânsul, 
pentru că mult te vei folosi de la el, căci este adevăratul rob a lui Hristos şi 
călugăr desăvârşit”. lar acestea le spunea Non pentru roaba lui Dumnezeu 
Pelaghia, dar nu m-a lămurit despre dânsa cu de-amănuntul, pentru că Pelaghia, 
ducându-se la Ierusalim şi-a zidit o chilie în muntele Eleonului, unde Domnul 
nostru se ruga odinioară şi acolo închizându-se, vieţuia după Dumnezeu. 


Deci, sculându-mă, am mers la sfintele locuri şi m-am închinat Sfintei Învieri a 
Domnului nostru lisus Hristos şi cinstitei Cruci, iar a doua zi am început să-l caut 
pe monahul cu numele Pelaghie, aşa precum mi-a poruncit episcopul meu şi l-am 
aflat în chilia lui în muntele Eleonului. Chilia nu avea uşă, ci era zidită în toate 
părțile şi numai o fereastră mică am văzut în perete şi am bătut în ea; deschizând-o 
roaba lui Dumnezeu şi văzându-mă, m-a recunoscut, însă nu mi-a spus toate despre 
sine, dar eu n-am mai cunoscut-o, căci cum puteam să recunosc pe aceea care 
dintr-atita frumuseţe se veştejise ca o floare? Ochii ei se afundaseră adânc în 
orbite, iar trăsăturile feţei e1 se schimbaseră din cauza înfrânării peste măsură de la 
toate. ȘI toţi locuitorii Ierusalimului o luau drept famen şi nimeni n-a înţeles că ea 
este femeie, nici eu însumi n-am ştiut ceva de dânsa, de vreme ce episcopul meu 
mi-a spus că este un famen călugăr. Şi am fost binecuvântat de dânsa ca de un 
bărbat călugăr. 


lar ea mi-a zis: "Cu adevărat, frate, oare nu eşti tu Iacov, diaconul fericitului 


lar eu m-am minunat că mi-a spus pe nume şi că m-a cunoscut că sunt diaconul 
fericitului Non şi i-am răspuns: "Aşa este, părintele meu". 


lar ea mi-a zis: 


Şi iarăşi mi-a mai zis: NERO ROOIO dai ati OR CU Să TE ROGI DONIRaI aie Şi 
acestea, zicându-mi, a închis ferestruica şi a început a citi ceasul al treilea, iar eu, 
făcându-mi rugăciunea, m-am dus şi mult m-am folosit de vederea acea asemenea 
cu îngerii şi de vorbele ei cele dulci. Apoi, plecând de la dânsa, am umblat prin 
mănăstire, cercetând pe fraţi şi vorbind cu sfinţii bărbaţi şi am avut mult folos şi 

binecuvântări de la dânşii. Și prin toate mănăstirile se dusese vestea despre 
famenul Pelaghie şi toţi se foloseau de viaţa lui şi de aceea am dorit să merg iarăşi 
la dânsul şi să mă mângâi de vorba lui cea folositoare de suflet. 


După ce am venit iarăşi la chilia lui şi am bătut în fereastră, am îndrăznit a-l chema 
pe nume, zicându-i: "Deschide-mi, Avvo Pelaghie!". Iar el nu mi-a răspuns nimic. 
Eu am socotit că face rugăciune sau că se odihneşte şi am aşteptat puţin, apoi iarăşi 
am bătut, rugându-l să-mi deschidă, dar iarăşi n-a răspuns nimeni şi după puţină 
vreme am bătut din nou. Şi am petrecut așa trei zile, şezând lângă ferăstruică, 
pentru că am dorit mult să-l văd, să-i văd sfânta lui față şi să capăt binecuvântare 
de la el, dar nu s-a auzit nici un glas. Şi am zis atunci în mine: ori s-a dus din chilia 
aceasta şi nu mai este nimeni în ea, ori a murit. Şi am îndrăznit a forţa ferestruica şi 
l-am văzut zăcând mort la pământ şi atunci m-am înspăimântat şi am început a 
plânge, căci nu m-am învrednicit să capăt binecuvântarea lui cea de pe urmă. ŞI, 
închizând ferăstruica, am alergat la Ierusalim şi am spus sfinților părinți care 
vieţuiau acolo că a murit Avva Pelaghie, famenul. 


Şi îndată vestea a străbătut tot Ierusalimul, cum că Sfântul Pelaghie, monahul cel 
purtător de semne, a adormit întru Domnul. Apoi s-au adunat călugării din toate 
mănăstirile şi toată cetatea Ierusalimului şi lerihonului şi cea din părțile Iordanului, 
precum şi mulțime mare de popor, pentru îngroparea sfintelor lui moaşte. ŞI, 
spărgând ferestruica, au făcut o intrare cât să poată intra un om, prin care au intrat 
nişte bărbaţi cucernici şi au scos afară cinstitele moaşte. Apoi a venit Patriarhul 
Ierusalimului cu mare mulţime de părinţi şi au început, după obicei, a unge trupul 
cu arome şi atunci au văzut că famenul era femeie şi înălțând glas cu lacrimi, au 
strigat, zicând: "Minunat eşti între sfinți, Dumnezeule, că ai şi pe pământ sfinți 
ascunşi, nu numai bărbaţi, ci şi femei". Şi a voit ca să tăinuiască aceasta de popor, 
dar n-a putut, de vreme ce Dumnezeu nu voia să tăinuiască, ci să arate şi să prea 
mărească pe roaba Sa. 


S-a făcut adunare multă de popor şi au venit şi călugărițele din mănăstirile lor, cu 
lumânări şi cu tămâie şi luând în cântări de psalmi cinstitul şi sfântul ei trup, cu 
cinste cuviincioasă, l-au dus în aceeaşi chilie în care se nevoise şi acolo l-au 
îngropat. 


Aceasta este viaţa celei ce a fost desfrânată şi astfel a fost întoarcerea femeii celei 
pierdute, astfel au fost ostenelile şi nevoinţele ei, prin care a plăcut lui Dumnezeu 
şi prin care fie ca şi noi să câştigăm milă în ziua judecății Domnului nostru lisus 
Hristos, căruia 1 se cuvine mărirea cu Tatăl şi cu Sfântul Duh, acum şi pururea şi în 
vecii vecilor. Amin. 

Vieţile Sfinţilor - Viaţa cuvioasei Taisia 


În părţile Egiptului era o femeie cu obiceiuri rele, necurată şi fără ruşine. Femeia 
aceea avea o fiică pe care o chema Taisia, pe care a învăţat-o aceleaşi obiceiuri rele 
cu care se îndeletnicea şi ea. Ducând-o pe fiica ei într-o casă de desfrânare, a dat-o 
în slujba Satanei, ca să ducă la pieire multe suflete omeneşti, înşelându-le, cu 
frumuseţea pe care o avea, căci Taisia era foarte frumoasă şi se vestise 
pretudindeni despre frumuseţea feţei sale, încât mulţi, poftind-o, îi aduceau multe 
averi, aur şi argint şi haine scumpe şi luxoase. Înşelând cu atâta deşertăciune pe 
îndrăgostiţii ei, îi aducea acolo şi mulţi îşi pierdeau averea pentru dânsa şi 
ajungeau la sărăcie, iar alţii, bătându-se pentru dânsa, au umplut pragurile casei ei 
de sângele lor. 


luând un galben, a mers la locul unde petrecea Taisia şi văzând-o, i-a dat să 
înțeleagă că vrea să meargă la dânsa. lar ea, luând galbenul, i-a zis: 


Atunci el intrând, a văzut un pat frumos aşternut pe care s-a aşezat şi a zis către 

Iar Taisia i-a zis: 


Taisia, auzind acestea, s-a aruncat l-a picioarele stareţului, cu plângere, zicând: 


lar stareţul, arătându-i locul la care avea să o aştepte, s-a dus. Apoi ea, adunându-şi 
toată averea agonisită cu păcatele ei, a cărei valoare era cam de vreo patruzeci de 
litre de aur, a dus-o în mijlocul cetăţii şi aprinzând un foc şi-a pus toate lucrurile şi 


le-a ars înaintea întregului popor, strigând: 


Și, arzându-şi averea, s-a dus la locul unde o aştepta Pafnutie. Acolo primind-o 
starețul, a dus-o la o mănăstire de fecioare şi a aşezat-o pe Taisia într-o chilie mică. 
Taisia a fos închisă în acea chilie, pironindu-i-se uşa şi i-a fost lăsată numai o 
ferestruică mică prin care i se dădea puţină pâine şi apă. Apoi Taisia l-a întrebat pe 
Sfântul Pafnutie: 

A petrecut Taisia în acea închisoare vreme de trei ani rugându-se lui Dumnezeu aşa 
precum o învățase Pafnutie şi o dată pe zi gusta puţină pâine şi apă. După trei ani, 
milostivindu-se de dânsa, Pafnutie s-a dus la marele Antonie, voind să afle dacă 
Dumnezeu a iertat-o pe Taisia sau nu. Şi mergând la Antonie, stareţul i-a povestit 
lui totul despre Taisia, iar Antonie a chemat pe ucenicii săi şi le-a poruncit să se 
închidă fiecare în cămara sa şi să se roage lui Dumnezeu toată noaptea ca să 1 se 
descopere vreunuia dintre ei ceea ce voia pentru Taisia, care se pocăieşte pentru 
greşelile ei. Şi ucenicii au îndeplinit porunca părintelui lor şi au milostivit pe 
Dumnezeu, încât le-a descoperit ceea ce trebuiau să facă pentru Taisia. Această 
descoperire 1-a fost făcută lui Pavel, care era numit de ceilalți prost. 


Acestui Pavel, pe când stătea noaptea la rugăciune, i s-a arătat o vedenie şi a 
văzut cerurile deschizându-se şi acolo a văzut un pat strălucit de mărire, cu 
aşternuturi scumpe, pe care îl păzeau trei fecioare frumoase şi pe patul acela era 
aşezată o cunună. Văzând aceasta, Pavel a zis: "Nu este gătit altuia patul acesta şi 
cununa, decât numai pentru părintele meu Antonie”. Şi a venit către dânsul un 
glas, zicându-i: "Nu părintelui Antonie îi sunt pregătite acestea, ci pentru Taisia, 
care a fost o desfrânată”. Și Pavel, venindu-şi în fire, se gândea la acea vedenie, 
iar a doua zi a spus fericiţilor părinţi Antonie şi Pafnutie, iar aceştia, auzind, au 
prea mărit pe Dumnezeu, care primeşte pe cei ce se pocăiesc cu adevărat. 


Pafnutie s-a pregătit şi s-a dus la mănăstirea de fecioare unde era închisă Taisia şi 
deschizând uşa, a vrut s-o scoată de acolo. lar Taisia se ruga de dânsul, zicând: 


După ieşirea din închisoare, fericita Taisia a petrecut cincisprezece zile şi după 
aceasta a căzut într-o boală în care a zăcut trei zile şi după aceasta şi-a dat sufletul 
ŞI cu pace s-a odihnit, cu darul lui Dumnezeu. Şi s-a mutat din patul durerii în patul 
pe care l-a văzut Sfântul Pavel cel prost, în ceruri, pat care era pregătit pentru ea, 

unde se laudă cu cuvioşii întru mărire şi se bucură întru aşternutul său de veci. Aşa 
ne-a întrecut păcătoasa şi desfrânata întru împărăţia lui Dumnezeu. 


O! de nu ne-am lipsi şi noi, cu rugăciunile ei, de aceeaşi Impărăţie. Amin. 

Sfânta cuvioasă Taisia - drumul spre sfinţenie 


Renunţând la toată averea pe care o primise de la bărbaţii cu care desfrânase şi 
întorcându-se la Domnul, prin mijlocirea Sfântului Pafnutie, Sfânta Taisia şi-a 
plâns păcatele într-o mănăstire și a trecut la cele veşnice, alegându-L pe Domnul 
mai presus de toate. 
Se ae 2 
Fiica unei mame desfrânate şi care fusese învățată cum să ducă sufletele la pieire, 
slujindu-i satanei într-o casă de desfrânare, Sfânta Taisia era cunoscută pentru fru- 
museţea ei şi mulți dintre cei care o iubeau îi dădeau toată averea sau se băteau 
între ei, ca să o aibă. 


Aflând Sfântul Pafnutie despre acestea, s-a dus la ea şi i-a dat un galben, ca şi cum 
ar dori să o cumpere. 


ȘI intrând în camera ei şi conştientizând că de faţa Domnului nicăieri nu s-ar putea 
ascunde, Sfânta Taisia a ars în mijlocul cetăţii toate darurile primite şi i-a urmat 
Sfântului Pafnutie, fiind primită într-o mănăstire de fecioare. 


Și petrecând ca într-o închisoare vreme de trei ani, plângându-şi păcatele, având 
încredințarea că acestea i-au fost iertate, a fost cuprinsă de boală grea şi s-a mutat 
la cele veșnice, în bogăţia cea nesfârşită. 

Sinaxar - Pomenirea prea cuvioasei maicii noastre Pelaghia, care mai înainte 
a fost desfrânată 


Sfânta Pelaghia şi Anastasia Romana 


In această lună (octombrie), în ziua a opta, pomenirea prea cuvioasei maicii 
noastre Pelaghia, care mai înainte a fost desfrânată. 


Această sfântă a fost în zilele împăratului Numerian; ea era din cetatea Antiohiei şi 
umbla pe la jocuri şi prin teatre, şi făcând desfrâu a strâns avere mare din acea rea 
agonisire. Apoi luând învăţătură de la oarecare om sfânt anume Non episcopul, 
pocăindu-se cu căldură şi botezându-se, îşi lepădă toată averea, ca şi cum ar fi 
fost nişte gunoaie, şi îmbrăcându-se cu haine de păr, schimbându-se în chip 
bărbătesc şi tăinuindu-se, s-a dus în muntele Măslinilor. Aici s-a închis într-o 
chilie şi şi-a petrecut viaţa ce i-a mai rămas cu plăcere dumnezeiască şi a răposat 
cu pace. 

Sinaxar - Pomenirea Sfintei Taisia, care a fost desfrânată 


Tot în această zi, pomenirea Sfintei Taisia, care a fost desfrânată 


Sfânta 'Taisia a trăit în Egipt în secolul al V-lea. Rămasă orfană după moartea 
părinților ei înstăriți, ea a dus o viaţă evlavioasă, împărţindu-şi averea la săraci şi 
oferind sălaş în casa ei pelerinilor străini. Taisia s-a hotărât să-şi dedice viaţa lui 
Hristos şi să nu se mărite niciodată. 


După ce şi-a cheltuit toată moştenirea, Taisia a fost tentată să facă rost de mai 
mulți bani prin orice mijloace, începând să ducă o viaţă păcătoasă. Părinţii din 
Sketis de lângă Alexandria auzind de căderea ei, l-au rugat pe Sfântul loan Piticul 
(loan Colovul, prăznuit în 9 noiembrie) să meargă la Taisia şi să o convingă să se 
pocăiască de cele rele. "Ea a fost bună cu noi şi acum ar trebui s-o ajutăm", spuseră 
ei. Tu, părinte, eşti înţelept. Du-te şi încearcă să-i salvezi sufletul iar noi ne vom 
ruga la Dumnezeu să te ajute”. 


Părintele s-a dus la casa Taisei dar servitorul n-a vrut să-l lase să intre. Atunci 
Sfântul loan i-a spus servitorului să-i transmită stăpânei lui că 1-a adus ceva de 
preţ. Taisia, ştiind că de multe ori călugării găsesc perle pe malul mării, i-a spus 
servitorului să-l lase pe loan înăuntru. Sfântul s-a aşezat, a privit-o în ochi şi a 
început să plângă. Taisia l-a întrebat de ce plânge şi Sfântul loan 1-a răspuns: 

Cuvintele sfântului i-au străpuns sufletul Taisiei ca o săgeată de foc dându-și 
seama ce viaţă păcătoasă ducea. Cu frică, ea l-a întrebat pe sfânt dacă Dumnezeu ar 
accepta pocăința unei păcătoase ca ea. Sfântul loan i-a răspuns că Mântuitorul 
aşteaptă pocăinţa ei. De aceea a venit EL pe pământ, să caute şi să mântuiască pe 
păcătoşi. "EL te va primi cu dragoste" mai adăugă sfântul "şi îngerii se vor bucura 
împreună cu tine". După cum Însuşi Mântuitorul a spus, "mare bucurie se face în 
cer pentru un păcătos care se pocăieşte (Luca 15:7). 


Sentimentul de pocăință a pus stăpânire pe ea şi văzând în cuvintele sfântului o 
chemare de la Dumnezeu de a se întoarce la EL, Taisia căuta cât mai repede o cale 
de a-şi salva sufletul. S-a ridicat şi a plecat din casă fără nici un cuvânt şi fără să 
lase dispoziţii despre ce se va întâmpla cu proprietatea sa, astfel încât s-a mirat şi 
Sfântul loan de reacția ei. 


Urmându-l pe Sfântul loan în pustie, ea s-a grăbit să se întoarcă la Dumnezeu prin 
penitenţă şi rugăciune. La căderea nopţii, părintele i-a pregătit Taisiei un culcuş şi 
o pernă din nisip pe care să se odihnească şi el a mers puţin mai departe pentru a-şi 
face rugăciunile de seară după care s-a pus şi el la odihnă. 


Dar la miezul nopţii sfântul a fost trezit de o lumină ce venea din cer şi o învăluia 
pe 'Taisia, în locul unde aceasta dormea. În lumina minunată el văzu îngerii din cer 
cum duceau cu ei sufletul 'Taisiei. Apropiindu-se de ea, sfântul îşi dădu seama că 
Taisia murise. 


Sfântul loan I-a cerut în rugăciune lui Dumnezeu să-i arate dacă Taisia s-a 
mântuit sau nu. 


După ce a îngropat trupul sfintei, Sfântul loan s-a întors la Sketis şi le-a spus 
călugărilor ce s-a întâmplat. Toţi au dat slava lui Dumnezeu pentru că s-a milostivit 
de Taisia, care s-a pocăit ca şi tâlharul de pe cruce, într-o singură clipă. 

Arhid. Ştefan Sfarghie - Sinaxar - Sfintele cuvioase Pelaghia şi Taisia 


SE GU relittina 


Sfânta Pelaghia era comediantă a teatrului din Antiohia şi înainte de a cunoaşte 
credinţa creştină ducea o viaţă de plăcere şi desfrânare. S-a convertit la creştinism 
pocăindu-se pentru păcatele ei datorită episcopului Non din Iliopoli. Acesta a 
botezat-o şi 1-a încredinţat-o prea cuvioasei diaconițe Romana să o povăţuiască pe 
calea cea bună. Averea pe care o deţinea a împărțit-o servitorilor şi Bisericii, iar la 
opt zile de la Botez a mers în taină la lerusalim. Aici, s-a retras în pustiu într-o 
chilie şi a luat numele Pelaghia. După trei ani de nevoinţe a răposat cu pace în 
Domnul. 


Sfânta Pelaghia a trăit în vremea Sinodului al 4-lea Ecumenic de la Calcedon din 
anul 451, era comediantă a teatrului din Antiohia şi înainte de a cunoaşte credinţa 
creştină ducea o viaţă de plăcere şi desfrânare. Înainte de a primi botezul creştin se 
numea Margareta. 


Patriarhul Antiohiei, adunând într-una din zile în cetatea sa un sobor de episcopi, l- 
a rugat pe unul dintre ei, pe Sfântul Non (din Iliopoli), să rostească celor prezenţi 
cuvânt de învăţătură. 

Pe când vorbea el în faţa bisericii, s-a oprit la uşa locaşului de rugăciune şi vestita 
comediantă Margareta, înconjurată de un alai mare de tineri şi tinere, îmbrăcaţi în 
haine scumpe şi purtând brățări şi inele de aur. Şi era atât de frumoasă, încât 
creştinii nu se săturau privind la ea. 


Toţi episcopii şi-au întors privirile de la ea, în afară de episcopul Non, care, pri- 
vind-o îndelung, a spus: „Dumnezeu, în bunătatea Sa nemărginită, Se va milostivi 
şi de această femeie, lucrul mâinilor Sale. Luaţi aminte la femeia aceasta de la care 
eu multă învățătură am aflat. Socotiți câte ceasuri a zăbovit ea în camera ei, spă- 
lându-se şi împodobindu-se la oglindă cu multă grijă, numai ca să se arate mai fru- 
moasă decât celelalte femei. lar noi, care dorim să fim bine plăcuţi lui Dumnezeu, 
ne lenevim şi nu ne silim să împodobim păcătosul nostru suflet, nu ne sârguim să-l 
spălăm cu lacrimile pocăinţe”. 


Margareta, auzind acestea, s-a cutremurat şi a făgăduit că-şi va schimba viaţa. Bă- 
trânul episcop Non a botezat-o şi i-a încredințat-o prea cuvioasei diaconițe Romana 
să o povăţuiască pe calea cea bună. 


Averea pe care o deţinea a împărțit-o servitorilor şi Bisericii, iar la opt zile de la 
botez a mers în taină la lerusalim. Aici, s-a retras în pustiu într-o chilie şi a luat 
numele Pelaghia. După trei ani de nevoinţe a răposat cu pace în Domnul. 


ste te se 
Astăzi, pomenim şi pe Sfânta cuvioasă Taisia, care s-a născut în Alexandria 
Egiptului din părinţi păgâni. A cunoscut credinţa ortodoxă prin servitorul casei, 
Teodor, dar, după ce acela a suferit moarte martirică, Taisia a ajuns într-o casă de 
desfrânare, dusă fund acolo de mama ei. 


Sfântul cuvios Pafnutie din Tebaida Egiptului a vizitat-o şi prin sfaturile lui ea s-a 
pocăit pentru păcatele ei. 


Apoi, s-a retras într-o mănăstire în apropiere de Alexandria, unde s-a nevoit zăvo- 
râtă într-o chilie mică timp de trei ani, plângându-şi păcatele. 


După ce a ieşit din chilie a mai trăit câteva zile, apoi a plecat la Domnul. 

Iulian Dumitraşcu - Calendar Ortodox - Sfânta cuvioasă Pelaghia și Sfânta 
cuvioasă Taisia 


Biserica Ortodoxă prăznuieşte astăzi pe Sfânta cuvioasă Pelaghia (ţ 457) şi pe 
Sfânta cuvioasă Taisia ( 340). 


Sfânta cuvioasă Pelaghia (ţ 457) a fost artistă a teatrului din Antiohia. Era o fe- 
meie de moravuri uşoare. S-a convertit la creștinism, pocăindu-se pentru păcatele 
ei, datorită episcopului Non din Iliopoli. Acesta a botezat-o şi i-a dat numele de 
Pelaghia, apoi a încredinţat-o prea cuvioasei diaconița Romana să o povăţuiască pe 
calea cea bună. 


Averea pe care o deţinea a împărțit-o servitorilor şi Bisericii, iar la opt zile de la 
botez a mers, în taină, la Ierusalim. Aici, s-a retras în pustiu într-o chilie şi a luat 
numele de Pelaghie deghizându-se în călugăr. La moartea sa a fost descoperită ca 
fuind Pelaghia şi a fost înmormântată în chilia în care s-a nevoit. 


Lot 
Sfânta cuvioasă Taisia (f 340) s-a născut în Alexandria Egiptului din părinți 
păgâni. A cunoscut credinţa ortodoxă prin servitorul casei, Ahmes, pe numele său 
de creştin Teodor, care a prezentat-o episcopului Vivantius primind astfel Taina 
Sfântului Botez. 


Teodor a suferit moarte martirică în timpul persecuției împăratului Galeriu. Sfânta 
a ajuns artistă ducând o viaţă desfrânată, însă Sfântul cuvios Pafnutie din Tebaida 
Egiptului a vizitat-o şi prin sfaturile lui ea s-a pocăit pentru păcatele ei. 

Apoi, s-a retras într-o mănăstire în apropiere de Alexandria unde s-a nevoit timp de 
trei ani plângându-şi păcatele. 


După trei ani, Sfântul Pafnutie, prin descoperire divină, a aflat că este bolnavă, a 
mers şi a împărtăşit-o cu Sfintele Taine. 


După două săptămâni Sfânta Taisia a trecut la Domnul. 

Proloagele din 8 octombrie 


Luna octombrie în 8 zile: Pomenirea cuvioasei maicii noastre Pelaghia (7457). 


Această Sfântă a trăit pe vremea Soborului celui a toată lume de la Calcedon (451), 
fiind comediană în Antiohia. Pe atunci se numea Margareta şi, mai înainte de a 
cunoaşte dreapta credinţă a creştinilor, ducea o viaţă de plăcere şi desfrânare, până 
într-o zi când, Dumnezeu, atingându-i cugetul, o făcu să-şi schimbe viaţa, să se 
întoarcă la EL. 


Adunând patriarhul Antiohiei, în cetatea sa, un sobor de mai mulţi episcopi, unul 
din ei, Sfântul Non, a fost rugat să spună poporului cuvântul lui Dumnezeu. Pe 
când propovăduia el în faţa bisericii, iată că se opreşte la uşa bisericii vestita 
comediană Margareta, înconjurată de un alai întreg de tineri şi de tinere, îmbrăcaţi 
în veşminte scumpe şi purtând brățări de aur. Şi ea era atât de frumoasă, încât 
oamenii nu se puteau sătura privind-o. Şi, oprindu-se printre credincioşi, alaiul ei 
umplea văzduhul de bună mireasmă şi de arome. 


Și episcopii, şi-au întors ochii de la ea, ca de la un mare păcat. Singur, episcopul 
Non a privit-o îndelung şi a grăit: "Dumnezeu, în bunătatea Sa nemărginită, se va 
milostivi şi de această femeie, lucrul mâinilor Sale." 


lar Margareta s-a oprit deodată, ascultând cuvântul sfântului episcop. Şi, îndrep- 
tându-se către cei credincioşi, episcopul Non a zis: "Luaţi aminte la femeia aceasta, 
de la care eu multă învăţătură am aflat. Socotiţi câte ceasuri a zăbovit în camera ei, 

spălându-se şi îmbrăcându-se cu ales veşmânt şi împodobindu-se la oglindă cu 
multă grijă, numai ca să se arate mai frumoasă decât celelalte femei, în faţa 
oamenilor. lar noi, care dorim din toată inima sa fim bineplăcuţi lui Dumnezeu, ne 
lenevim şi nu ne silim să împodobim păcătosul nostru suflet, nu ne sârguim să-l 
spălăm cu lacrimile pocăinţei, nici să-l împodobim cu mărgăritarele faptelor bune, 
ca să se înfăţişeze cu veşmânt cuviincios în faţa lui Dumnezeu". 


Şi s-a cutremurat Margareta de cuvântul episcopului şi cu ochii plini de lacrimi şi-a 
schimbat viaţa şi-l ruga pe bătrânul Non să-i arate calea mântuirii. 


Deci, învăţând-o cele de trebuinţă, iar ea pocăindu-se cu adevărat, a primit harul 
Sfântului Botez şi s-a numit Pelaghia. Şi, liberând pe robii pe care îi avea şi 
împărţindu-şi averea la săraci, la văduve şi la orfani, s-a retras la o mânăstire, în 
viaţă curată, în smerenie şi în rugăciune. 


lar mai pe urmă, tăinuindu-se, s-a îmbrăcat în haină aspră de păr, şi, ducându-se la 
Ierusalim, şi-a zidit o chilie de schivnic pe muntele Măslinilor. Şi s-a închis în 
această chilie, trăind după voia lui Dumnezeu cealaltă viaţă ce i-a mai rămas, iar, 
după trei ani de zile, a răposat cu pace în Domnul. 


Dumnezeului nostru slavă ! 


Întru această zi, Sfânta Taisia (7: 340) 

În părţile Egiptului, era o oarecare femeie cu rău nărav, fără de ruşine şi spurcată. 
Având ea o fiică, anume Taisia, a învăţat-o şi pe ea aceleaşi năravuri rele, cu care 
şi ea singură se obişnuise. Și, ducând-o pe ea la casa de desfrânare, a dat-o în 
slujba satanei, ca să ducă la pierzare multe suflete omeneşti, înşelându-le cu 
frumuseţea ei. Că era Taisia foarte frumoasă la chip şi se vestise pretutindenea 
podoaba feţii sale, pe care mulți poftindu-o, multe averi îi dăruiau, aur şi argint şi 
haine frumoase şi scumpe. Şi la atâta deşertăciune îi aducea, înşelându-i pe 
îndrăgitorii ei, încât mulţi au căzut în sărăcie, pierzându-și, pentru dânsa, averile 
lor. lar alții, încăierându-se pentru dânsa şi bătându-se, i-au stropit pragurile casei 
cu sângele lor. 


De aceasta auzind, cuviosul Părinte Pafnutie s-a îmbrăcat în haine mireneşti şi, 
luând un galben, a mers la locul unde trăia Taisia şi, văzând-o pe ea, i-a dat ei 
galbenul, cu chip că ar vrea să fie cu dânsa. 


Iar ea, luând galbenul, i-a zis lui: "Intră în cameră." 


Iar el, intrând cu dânsa, a văzut un pat înalt şi, şezând pe el a zis către Taisia: "Nu 
al oare o altă cameră mai tăinuită, ca să ne închidem într-însa şi să nu ne ştie 
nimeni?" 


Și a zis Taisia: "Este. Dar de te ruşinezi de oameni, apoi şi în camera aceasta, ne 
putem ascunde de dânşii, că uşile sunt încuiate şi nimeni nu va intra aici, nici ne va 
şti pe noi. lar de te temi de Dumnezeu, apoi nu este loc care să te poată ascunde 
dinaintea Lui, măcar de te-ai ascunde şi sub pământ şi acolo Dumnezeu vede." 


Și, auzind Pafnutie de la dânsa aceste cuvinte, a zis ei: "Au doară şi tu ştii de 
Dumnezeu?" 


Iar ea a răspuns: "Şi pe Dumnezeu Îl ştiu şi de Împărăţia drepţilor am înţeles şi de 
osânda păcătoşilor am auzit." 


Atunci i-a zis ei stareţul: "Dacă ştii de Dumnezeu şi de Împărăţie şi de osândă, apoi 
pentru ce spurci pe oameni şi ai pierdut atâtea suflete? Şi oare nu vei fi întrebată nu 
numai pentru ale tale păcate, ci şi pentru ale acelora pe care i-ai spurcat, şi nu vei fi 
osândită în gheena focului?" 


ŞI acestea auzindu-le, Taisia s-a aruncat la picioarele stareţului cu plângere, zicând: 
"Și aceasta o ştiu, că este pocăință celor ce greşesc şi iertare de greşeală şi trag 
nădejde ca, prin rugăciunile tale, să mă izbăvesc de greşeli şi să câştig mila 

Domnului. Deci, mă rog ţie, aşteaptă-mă puţin, numai trei ceasuri şi, după aceasta, 
unde îmi vei porunci, voi merge şi ceea ce-mi vei zice, voi face." 


lar stareţul, numindu-i ei locul la care avea să o aştepte pe ea, s-a dus. ȘI, 
adunându-şi ea toată averea sa, cea adunată cu păcatele, preţul căreia era ca la 
patruzeci de litre de aur, a adus-o în mijlocul cetăţii şi, aprinzând foc, a aruncat-o 
în flăcări şi a ars-o înaintea a tot poporul, strigând: "Veniţi toţi cei ce aţi greşit cu 
mine şi vedeţi cum le ard pe cele ce mi-aţi dat mie." Şi aşa, arzându-şi spurcata ei 
avere, s-a dus la locul unde o aştepta pe ea Pafnutie. 


Deci, stareţul luând-o pe ea a dus-o într-o mânăstire de fecioare şi, cerând o chilie 
MICĂ, a aşezat-o acolo pe Taisia şi a închis-o pe ea şi a întărit bine uşa cu piroane şi 
i-a lăsat numai o fereastră mică prin care era cu putinţă să-i dea puţină pâine şi apă. 


Apoi, a întrebat Taisia pe Sfântul Pafnutie: "Cum îmi porunceşti părinte, să mă rog 
lui Dumnezeu?" 


Și i-a zis stareţul: "Nu eşti vrednică să chemi numele Domnului, nici să-ţi ridici 
mâinile tale spre cer, de vreme ce buzele tale sunt pline de spurcăciune şi mâinile 
tale întinate cu necurăţia, ci numai căutând spre răsărit, adeseori să zici: "Cel ce m- 
ai zidit, Dumnezeule, miluieşte-mă." Şi a petrecut Taisia întru acea închisoare trei 
ani, rugându-se lui Dumnezeu, aşa precum era învățată de Pafnutie. Şi puţină pâine 
gusta şi apă cu măsură bea şi aceea o dată pe zi. 


lar după trei ani Pafnutie, milostivindu-se spre dânsa, a mers la marele Antonie, 
vrând să ştie oare a iertat-o pe ea Dumnezeu, sau nu. Şi, mergând i-a spus lui toate 
despre Taisia. 


lar Antonie a chemat pe ucenicii săi şi le-a poruncit lor să se închidă fiecare 
deosebi în cămara sa şi toată noaptea să se roage lui Dumnezeu ca să se descopere 
vreunuia din ei despre Taisia, cea care se pocăieşte de păcatele sale. Şi au făcut 
ucenicii după porunca părintelui lor şi s-a milostivit Dumnezeu de a descoperit cele 
despre dânsa unuia dintre ei, anume Pavel, pe care îl numeau cel simplu. 


Acesta, stând la rugăciune noaptea, a fost în vedenie, şi a văzut cerurile deschise şi 
un pat aşternut cu ţesături scumpe şi strălucind de slavă, pe care îl păzeau trei 
fecioare cu feţe prea luminate şi o cunună era pe patul acela. 


Aceasta văzând-o, Pavel a zis: "Patul acesta şi cununa nu sunt gătite altcuiva fără 
numai părintelui meu Antonie." 

Şi a venit către dânsul un glas, zicându-i: "Nu părintelui Antonie îi sunt gătite 
acelea, ci Taisiei, cea care a fost desfrânată." Şi, venindu-şi în fire, Pavel se gândea 
la vedenia aceea, iar a doua zi, mergând, a spus fericiţilor părinţi, lui Antonie şi lui 
Pafnutie. 
Iar ei, auzind au proslăvit pe Dumnezeu, Cela ce primeşte pe cei ce se pocăiesc cu 
adevărat. 


Și, sculându-se, Pafnutie a mers în mănăstirea de fecioare unde era Taisia. ȘI, 
deschizând uşa, vroia să o scoată pe ea, iar ea se ruga de el, zicând: "Lasă-mă, 
părinte, să trăiesc aici până la moartea mea, că multe sunt păcatele mele, şi să 
plâng pentru ele." 


Și i-a zis ei stareţul: "Acum iubitorul de oameni Dumnezeu a primit pocăinţa ta şi 
ţi-a iertat păcatele tale." Şi a scos-o pe ea din chilie. 


Iar fericita a zis: "Să mă crezi părinte, că de când am intrat în chilia aceasta, am pus 
toate păcatele mele înaintea ochilor mei celor de gând şi, căutând spre ele, am 
plâns neîncetat. Şi până acum, încă nu s-au dus toate lucrurile mele cele rele de la 
ochii mei, ci, stându-mi înainte, mă spăimântez pe mine, că voi fi osândită pentru 
dânsele. 


lar, după ieşirea ei din chilie, fericita Taisia a petrecut cinsprezece zile, şi, după 
aceasta, a căzut într-o boală, în care, bolind trei zile, cu pace s-a odihnit, cu darul 
lui Dumnezeu. 


Și s-a mutat de la patul durerii, la patul acela pe care l-a văzut Sfântul Pavel cel 
simplu, gătit ei în ceruri, unde primeşte laudă cu drepții, în slavă şi se bucură în 
veci. Şi, aşa, păcătoasa şi desfrânata ne-a întrecut pe noi în Împărăţia lui 
Dumnezeu. O, de n-am pierde nici noi, cu rugăciunile ei, aceeaşi Împărăţie ! Amin. 


Întru această zi, cuvânt al Sfântului Andrei, despre Rafail diaconul. 

Era un tânăr şi a venit la fericitul Epifanie, zicându-i: "Stăpâne, prietenul tău Rafail 
este bolnav şi te cheamă ca, venind, să-l cercetezi pe el grabnic, iar de nu, nu-l vei 
afla viu." 


Deci, îndată ce a auzit aceasta, cel blând cu duhul a lăcrimat şi a mers îndată după 
tânăr. Şi, venind, a şezut aproape de el şi a cunoscut că, iată, 1 se apropiase 
sfârşitul. Şi a început a plânge pentru dânsul multă vreme, că mult îl iubea pe el. 


Apoi, după ce a mai încetat puţin din plâns, a început cel ce zăcea pe pat a se 
mâhni şi a plânge încât nu numai Epifanie, ci şi toţi cei din casă se temeau. 


Deci, a început Epifanie a-l întreba pe el: "Ce-ţi este ţie, de te-ai tulburat aşa?" 


Iar el, venindu-şi puţin în fire, a văzut pe Epifanie şi 1-a zis: "Amar mie, milostivul 
meu frate, că toate faptele mele cele duhovniceşti le-au apucat demonii încât sunt 
afundat în foc. Am văzut pe îngerii lui Dumnezeu şi pe viclenii demoni că au 
început a cântări în cumpene faptele mele şi au tras mai mult cele rele decât cele 
bune. Deci, să ştii că mie nu mi se cuvine a mă sălăşlui în fericitele locaşuri ale 
drepţilor, ci mă voi duce în focul cel veşnic. Că am văzut cum, cu scârbă, s-au dus 
îngerii de la mine. lar unul dintre dânşii, când ieşea, mi-a zis mie: "Amar ţie, 
lpsitule de minte, că rău ai trăit în viaţa ta." 

Iar, dacă 1-a spus lui Epifanie acestea, s-a mâniat asupra lui diavolul şi, intrând 
într-însul, mare frământare şi tulburare făcea, că zăcând, se sugruma şi se tulbura şi 
cuvinte necuvioase grăia. 


lar lui Epifanie îi era foarte milă de sufletul lui şi a început, în taină a face 
rugăciune pentru dânsul, cu lacrimi, către Dumnezeu, ca măcar sălbăticia aceea să 
nu se mai facă peste dânsul. Că satana, făcătorul de rele, zburând cu demonii lui 
acolo, dacă a simțit pe Epifanie că se roagă lui Dumnezeu pentru cel bolnav, 
înfricoşată mânie avea, că cel ce bolea îi era lui vinovat. Până şi scaunul pe care 
şedea Epifanie, voia să-l răstoarne Jos. Dar Epifanie, simțind cu duhul, degrabă s-a 
sculat şi nu i s-a împlinit lui gândul. 


Iar, pentru că nu şi-a îndeplinit gândul, rău făcătorul a început a face răutăți cu 
nenorocitul acela, încât îndată bolnavul, zăcând, a început a-şi smulge barba sa şi, 
după aceasta, a început a zbiera şi a scoate limba, negrăind bine. 


ŞI întrebau pe Epifanie, de unde a luat diavolul o putere ca aceea asupra omului, ca 
să-i facă lui aşa? lar el a zis către dânşii: "Eu, fraţilor, de aceasta nu ştiu nimic. 
Socotesc, însă că mare păcat a făcut el, că batjocura aceasta nici puţin nu se 
depărtează de la dânsul, pentru că încă nu s-a mărturisit, nici nu s-a pocăit şi, 
pentru aceasta, că nu s-a pocăit, îl stăpâneşte pe el diavolul. Drept aceea şi viaţa sa 
şi-a sfârşit, întru această nevoie fiind." 


Intru această zi, cuvânt despre un cârturar milostiv. 


A fost în Ascalon un om temător de Dumnezeu, având obiceiul de a primi pe 
străini şi trimetea milostenii pretutindeni. Şi încă atât era de milostiv, cât şi casa lui 
şi-a făcut-o casă de adăpostire a străinilor. Şi mai vârtos primea pe călugări şi 
averea pe care o avea o dădea acestora, iar mânăstirilor celor din pustie le trimitea 
galbeni. 


Odată, într-o vreme când vroia să trimită milostenie, s-a întâmplat că nu avea nici 
măcar bani de aramă şi se mâhnea de aceasta. Deci, şezând el în casă mâhnit, a 
intrat la dânsul un bătrân, iar el i-a zis lui să se aşeze. 


Şi era, cel ce venise, frumos la chip. Şi, după ce a şezut, i-a zis lui cel ce venise: 
"Pentru ce, dascăle, eşti mâhnit?" 


Iar el i-a răspuns: "Pentru păcatele mele tânjesc." Că aşa îi era obiceiul lui de a grăi 
totdeauna. 

lar acela a zis către dânsul: "lată, dar că altă grijă ai: deci, pentru ce te mâhneşti şi 
eşti întristat? Au nu ştii că Dumnezeu Se îngrijeşte mai mult decât tine, având 
purtare de grijă de toată făptura Sa ?" Şi, scoțând din sânul său o legătură, i-a dat-o 
cărturarului, zicând: "lată, ai trei sute de galbeni, asemenea şi arginţi; deci, fă după 
obiceiul tău." 


Iar cărturarul, ducându-se în cămară, a pus legătura în lădiţă şi, întorcându-se, voia 
să cinstească pe bătrânul, dar n-a mai aflat pe nimeni. 


Deci, a început a ţine de rău pe cei din casă: "Pentru ce, după ce i-aţi dat voie 
bătrânului să intre la mine, l-aţi lăsat să iasă, nici măcar rugăciune făcând către 
Dumnezeu ?' 


Iar ei cu jurământ ziceau: "N-am văzut pe nimeni." 


A chemat apoi pe portar şi s-a răstit la el, zicându-i: "Cum l-ai lăsat să intre pe 
bătrân, fără a-l conduce pe el ?" Şi acela, aşijderea, s-a jurat că n-a văzut pe 
nimeni, nici intrând, nici ieşind. 


Atunci a cunoscut că, din dumnezeiască putere, s-a făcut aceasta şi, căzând la 
pământ cu lacrimi, a grăit: "Doamne, Dumnezeul meu, cine sunt eu, defăimatul şi 
păcătosul, de vreme ce, în acest fel, rânduieşti cu mine, nevrednicul ?" 


lar după ce a împărţit ca milostenie, tot ce i s-a dat, în aceeaşi vreme au venit doi 
călugări şi i-au dat lui nişte aur. Şi, aducând bucate, a început a-i ruga pe ei ca să 
mănânce, iar aceia i-au zis lui: "Du-le înapoi, că vom veni diseară la tine, că 
locuim la sfinţii părinți egipteni; deci, să trimiţi acolo după noi." 


Insă, seara a trimis şi nu i-a aflat. lar cei de acolo au zis: "Ei nici n-au fost la noi." 
Atunci a cunoscut că şi aceştia tot de la Dumnezeu i se trimiseseră lui. Şi dădea 
îndestulată milostenie şi lădiţa nu s-a mai deşertat de aur. 


lar odinioară, nefiind destul untdelemn, chelarul a văzut aceasta şi a vrut să spună 
fericitului ca să cumpere, dar a uitat să-i spună. ȘI a intrat, iarăşi, în cămară pentru 
altă treabă şi a văzut vasul cel gol, plin de undelemn. 


Deci, venind, chelarul a spus aceasta cărturarului. Iar el a grăit lui: "Oare, ai mai 
spus şi altora ?" Iar acesta a zis: "Am spus." Şi a răspuns, zicându-i: "Piedică şi 
sminteală te-ai făcut milosteniei." 

Iar aceasta v-am spus-o vouă, fraților, minunându-mă de darul lui Dumnezeu, cum 
miluieşte EI pe cei milostivi şi mila Sa cea mare le dăruieşte lor. O, cât de bine este 
a face milostenie cu toată puterea ! 


Dumnezeului nostru slavă, acum şi pururea şi în vecii vecilor ! Amin. 

Sfântul Nicolae Velimirovici - Proloagele de la Ohrida - Pomenirea Sfintei 
cuvioase Pelaghia 


Ea a fost o mare păcătoasă care s-a pocăit. Ea s-a născut la Antiohia, din părinți 
păgâni şi a fost dăruită de Dumnezeu cu nemaivăzută frumuseţe trupească. Pela- 
ghia şi-a folosit marea frumuseţe spre a ei pierzanie şi a celor căzuţi în mrejele ei. 
Din desfrânările ei ea se făcuse putred de bogată. 


Trecând odată pe lângă Biserica Sfântului mucenic Iulian, în care tocmai atunci 
predica înaltpreasfinţitul Nonnus, ea s-a oprit şi a auzit cuvântul pentru înfri- 
coşata Judecată şi pedeapsa care îi aşteaptă pe păcătoşi în iad. Cuvintele acelea 
au zguduit-o şi Pelaghia şi-a schimbat radical viaţa. 


Ei i-a fost scârbă de ea însăşi, s-a temut tare de Dumnezeu, s-a pocăit cu amar de 
noianul păcatelor ei şi a căzut înaintea lui Nonnus rugându-se de el ca să o boteze: 


Aşa s-a rugat Pelaghia de ierarhul lui Hristos cu lacrimi şi el a primit-o, i-a cercat 
pocăinţa şi a botezat-o pe ea. La sfântul ei Botez a slujit şi fericita Romana, dia- 
coniţa, care i-a fost şi naşă. 


Romana a învăţat-o bine toată creştineasca vieţuire şi tainele credinţei. Dar Pela- 
ghia a râvnit mai mult decât Sfântul Botez. Prea conştientă fiind de noianul adânc 

al păcatelor ei, împunsă de boldul conştiinţei, ea a voit să se nevoiască până la 
moarte cât mai aspru. 


Ea a împărțit imediat toate imensele ei averi cele câştigate din desfrâu săracilor 
şi a plecat în taină la Ierusalim, sub numele de monahul Pelaghie. Acolo ea s-a 
închis într-o peşteră de la Muntele Măslinilor şi s-a închinat cu totul celor mai 
aspre postiri, rugăciuni şi privegheri de toată vremea. 


După trei ani a cercetat-o Iacov, diaconul sfinţitului Nonnus şi a aflat-o încă vie. 
Dar când a revenit după trei zile, a aflat-o pe ea moartă şi i-a îngropat trupul ei cu 
cinste. 


Sfânta Pelaghia s-a săvârşit către Domnul cam pe la anul 461. Astfel, cumplita 
desfrânată de mai înainte 1-a plăcut mai după aceea lui Dumnezeu cu asprimea 
pocăinţei celei cu lacrimi, a fost iertată de noianul păcatelor ei şi s-a sfințit. lar 
Domnul a socotit vrednic sufletul ei cel curăţit de Împărăţia Cerurilor. 

Cântare de laudă la Sfânta cuvioasă Pelaghia 


Pelaghia cea mult păcătoasă a plâns cu amar, 
Și aflând credinţa sufletul şi-a luminat. 
Lumea semne i-a făcut ca s-o ademeneasă iar, 
Dar ea o a lepădat. 


Conştiinţa ei s-a trezit şi sufletul, ca din coşmar. 
Ce mult a chinuit! Cât s-a nevoit, cât a îndurat 
Pentru a ei mântuire! 


Sufletul ei cu păcătosul ei trup a luptat, 
Și acesta i s-a făcut ca un măr putred. 


Ea muceniceşte a plâns şi s-a nevoit 
Până ce sufletul ei nenorocit i l-a sfinţit Domnul. 


Pe cer soarele de Domnul zidit străluceşte, 
Dar al Pelaghiei suflet străluceşte mai mult. 


Pocăinţa! Pocăinţa ne-o a dăruit Domnul, 
Pelaghia cu aceasta s-a prea slăvit. 

Sfântul Nicolae Velimirovici - Proloagele de la Ohrida - Pomenirea Sfintei 
cuvioase Taisia 


Aceasta a fost o mare păcătoasă care s-a pocăit. Ea a fost de neam egiptean. Ca şi 
Pelaghia mai sus pomenită astăzi, şi Taisia şi-a petrecut parte a tinereţii ei în mari 
desfrânări. 


Dar aceasta i s-a întâmplat Taisiei din pricina mamei ei, care a făcut din fiica ei de 
mică locaş al diavolilor, în milostivirea Lui însă Domnul, carele nu voieşte moartea 
păcătosului, ci să se întoarcă şi să fie viu, a aflat cale, în minunata Lui purtare de 
grijă, pentru întoarcerea şi mântuirea 'Taisiei. 


Unul dintre ucenicii Sfântului Antonie cel mare, anume Avva Pafnutie Sin- 
donitul, a auzit de viaţa cea prea păcătoasă a Taisiei, şi de mulţimea bărbaţilor 
care merg la gheenă din pricina ei. El şi-a pus în inimă să o mântuiască, cu aju- 
torul lui Dumnezeu. 


Luând haine lumești, Sfântul Pafnutie a luat un ban greu de aur şi a intrat în cetate. 
Taisia, gândind că acest bărbat îi dă aurul pentru desfrânare, 1-a poftit în cămara ei. 
Atunci Avva Pafnutie şi-a deschis sfânta lui gură şi a dat pe faţă toate păcatele şi 
ticăloşia Taisiei, cerându-i să-i pară rău şi să se pocăiască. 


Atunci S-au trezit şi conştiinţa şi inima Taisiei, şi ea a plâns, pocăindu-se cu 
amar. Ea a împărțit îndată toate multele şi necuratele ei averi muritorilor de 
foame, şi a intrat în mânăstirea de fecioare la care a dus-o Avva Pafnutie, rămâ- 
nând acolo timp de trei ani, închisă singură într-o chilie. 

Acolo ea a trăit numai cu pâine şi cu apă. Sfântul Pafnutie a venit şi a cercetat-o cu 
puţin înainte de moartea ei, scoţând-o afară din acea chilie, chiar nevrând ea să 
lasă. 

Ea îndată s-a îmbolnăvit, şi după ce a bolit puţine săptămâni şi-a dat sufletul ei cel 


curățit în mâinile lui Dumnezeu. 


Sfântul Pavel cel simplu, un alt ucenic al Sfântului Antonie cel mare, a văzut în 
duh minunatul locaş pregătit de Domnul, Taisiei celei pocăite, în ceruri. Sufletul 
sfinţit al acestei femei s-a înălțat la Domnul la anul 340. 

Sfânta Pelaghia şi Preasfinţitul Nonnus 


O, de-am învesti şi în sufletele noastre efortul pe care îl investim în confortul no- 
stru trupesc! De-am fi tot atât de dornici să ne împodobim cu virtuțile înaintea lui 
Dumnezeu, pe cât suntem în a ne împdobi trupul cu cele stricăcioase! 


La început şi Pelaghia cea păcătoasă şi Taisia nu se interesau decât de frumuseţea 
trupurilor lor, care le ţinea sufletele în robie. Amândouă nu se străduiau decât 
pentru deşertăciune: a rochiilor splendide, a parfumurilor, a tuturor podoabelor! 
Ele erau înconjurate numai de linguşiri şi laude, pe care şi le doreau şi cu care se 
hrăneau. Dar ce schimbare neaşteptată în vieţile lor! O schimbare mai minunată 
decât a altoiului care scoate mere nobile din mere pădureţe sau preface într-un lac 
de apă limpede şi dulce mlaştina cea rău mirositoare! 


Când a văzut-o întâia oară Preasfinţitul Nonnus, înconjurat şi de alţi sfințiți 
ierarhi, pe desfrânata Pelaghia pentru întâia oară, împodobită şi frumoasă ca o zeiță 
şi înconjurată de sclavii şi sclavele ei, gătită cu cea mai scumpă şi mai aleasă 
podoabă de mătase, cu brățări, coliere şi inele şi înmiresmată cu parfumuri rare, el 
a lăcrimat şi a zis celor ce erau cu dânsul: „Cu adevărat, mult învăţăm de la 
această femeie. Domnul o va pune de faţă la înfricoşata Judecată şi ne va osân- 

di cu pilda ei. Oare câte ceasuri pe zi nu petrece această femeie în cămara ei, 
îmbăindu-se şi gătindu-se, împodobindu-se şi privindu-se în oglindă - pentru ce? 
Doar spre a apărea un ceas, mai strălucitoare ca soarele, înaintea oamenilor. lar 
noi, carele Mire avem pe Hristos cel Nemuritor din ceruri, nu ne străduim măcar 
puţin timp pe zi ca Să ne împodobim nevăzuţi de nimeni cu pocăinţa! Noi nu 
grăbim să ne îmbăiem cu lacrimile, nici să ne împodobim întru frumuseţea vir- 
tuţilor, ca să apărem şi noi mai frumoşi decât soarele înaintea lui Dumnezeu!" 

Troparul Sfintei cuvioase Pelaghia 


Sfânta Pelaghia ( 457) a fost artistă a teatrului din Antiohia. Era o femeie de 
moravuri uşoare. S-a convertit la creştinism, pocăindu-se pentru păcatele ei, 
datorită episcopului Non din Ilopoli. Acesta a botezat-o şi i-a dat numele de 
Pelaghia, apoi a încredinţat-o prea cuvioasei diaconița Romana să o povăţuiască pe 
calea cea bună. Averea pe care o deţinea a împărțit-o servitorilor şi Bisericii, iar la 
opt zile de la botez a mers, în taină, la Ierusalim. Aici, s-a retras în pustiu într-o 
chilie şi a luat numele de Pelaghie deghizându-se în călugăr. La moartea sa a fost 
descoperită ca fiind Pelaghia şi a fost înmormântată în chilia în care s-a nevoit. 


Lot 

Arătatu-ne-a nouă înălțimea pocăinţei şi cu râurile lacrimilor ei a curăţit toate văile 
inimii cele înfundate de păcate. Lepădând veşmântul patimilor, s-a învrednicit de 
haina îngerească a nepătimirii şi cu săgețile gândurilor de pocăință care îi stră- 
pungea inima a aflat milă înaintea Celui ce pentru noi a răbdat durerile suliței, ca 
să ne izvorască tuturor iertare şi să umple paharele inimilor de veselie. Cu rugă- 
ciunile tale, cuvioasă Peleaghia, cere de la Hristos, Împăratul nostru, să ne 
dăruiască slobozire de păcate şi acoperământul milei Sale dumnezeieşti. 

Tropar: Logodindu-ţi ţie pocăinţa lucrătoare ai ajuns lui Hristos mireasă iubită, 
Părăsit-ai desfătările lumești şi i-ai dăruit lacrimi de iubire întru inimă zdrobită, 
Făclia rugăciunii ai aprins în inima ta însetată de lumina sfinţitoare, iar acum 


luminezi şi cărările vieţii noastre, ca să aflăm odihna mântuitoare. 


Condac: Cu postul ai veştejit săltările trupului şi ai luat cununa Vieţii, cu 
rugăciunea ai ajuns pe îngeri şi ai sfărâmat cursele morţii, Noroiul patimilor l-ai 
curățit cu ploaia lacrimilor de pocăință, lar acum te rogi pentru sufletele noastre, 


ca să se întărească în credinţă. 
Icos 


În văpaia iubirii dumnezeieşti ai înecat curgerile patimii cumplite, 
Și te-ai făcut vas cinstit Stăpânului, primitor de roade slăvite, 

Cu frumuseţea îngerească a nepătimirii te-ai îmbrăcat cuvioasă, 
Și te rogi acum cu stăruinţă să aflăm şi noi vieţuire luminoasă. 


Bucură-te, mărgăritar cinstit al pocăinţei, 

Vas binecuvântat de roua umilinţei, 

Alergare grabnică pe căile mântuirii, 

Ieşirea binecuvântată din pământul robirii, 
Cunună mult înfrumuseţată a iubirii, 

Pod cinstit al tainelor Dumnezeirii, 

Palat zidit pe temelia smereniei întăritoare, 
Povăţuitoare a noastră spre răbdare, 

Mireasă curăţită în baia pocăinţei, 

Stropirea pământului inimii cu roua credinţei. 


Pelaghia, cuvioasă, pe vrăjmaş l-ai biruit cu puterea crucii, 

Este oare de mirare că ai scăpat ca o pasăre din groapa muncii ? 

Liniştirea ai iubit şi în lacrimile pocăinţei ai înecat pe vrăjmaşul mântuirii, 
AJ surpat toată mândra lui şi cu îngerii ai zburat în sălaşurile Luminu, 
Greutatea păcatului a ridicat-o Însuşi Împăratul Cel milostiv, 

Hora îngerească te-a primit ca pe o mireasă sfințită cu darul Celui Smerit, 
Iar tu ca o porumbiţă Sfântă Pelaghia, te-ai slobozit din amarul chin, 
Acum roagă-te pentru noi să ne izbăvim de veşnicul suspin. 


Mie, celui ce am căzut în adâncul păcatelor multe, 
Cu puterea rugăciunii ridică-mi gândul la cele sfinte, 
Frumuseţea sufletului am întinat-o, petrecându-mi viaţa în deşertăciune, 

Dar din izvoarele rugăciunii tale mă adapă, ca să ajung la nepătimire. 


Mult ai greşit, dar mult ai iubit şi te-ai înălţat la Cel ce e Iubire desăvârşită, 
Care acoperindu-te cu razele bunătăţii Sale, ţi-a dăruit mântuirea mult dorită, 
Pe mine, cel ce mai rău decât toţi sunt, şi care încă zac în nepocăinţă, 

Cu rugăciunea ta mă luminează, ca să încep a lucra fapte de credinţă. 

Troparul cuvioasei Taisia 


Sfânta Taisia (ţ 340) s-a născut în Alexandria Egiptului din părinți păgâni. A 
cunoscut credinţa ortodoxă prin servitorul casei, Ahmes, pe numele său de creştin 
Teodor, care a prezentat-o episcopului Vivantius primind astfel Taina Sfântului 
Botez. Teodor a suferit moarte martirică în timpul persecuției împăratului Galeriu. 


Sfânta a ajuns artistă ducând o viaţă desfrânată, însă Sfântul cuvios Pafnutie din 
Tebaida Egiptului a vizitat-o şi prin sfaturile lui ea s-a pocăit pentru păcatele ei. 
Apoi, s-a retras într-o mănăstire în apropiere de Alexandria unde s-a nevoit timp de 
trei ani plângându-şi păcatele. După trei ani, Sfântul Pafnutie, prin descoperire 
divină, a aflat că este bolnavă, a mers şi a împărtăşit-o cu Sfintele Taine. După 
două săptămâni Sfânta Taisia a trecut la Domnul. 


2 o e 


Prea cuvioasa maica noastră Taisia fost-a arătată de Dumnezeu carte a pocăinţei 
scrisă cu slovele de gând luminate de focul pocăinţei lucrătoare ce ardea în inima 
el. Ca tâlharul câştigând Raiul în ultimul ceas al vieţii fost-a primită ca fiul cel 
pierdut în braţele părintești. Acum stând înaintea Împăratului tuturor roagă-te 
Acestuia să ne dăruiască şi nouă pocăință curată mai înainte de sfârşitul vieţii 
noastre, ca să aflăm mântuirea cea dorită. 

Tropar: Pocăinţa ta fierbinte a fost lăsată pildă cinstită pentru părinți, Căci zdro- 
birea inimii întru umilinţă te-a suit la cetatea celor Sfinţi, nu uita să ne pomeneşti 
şi pe noi înaintea Feţei lui Hristos, ca să ne învrednicim de sfârşit bun sub razele 
Soarelui luminos. 


XP PP 0 E E IE IP IP 3 5 IE IE II IE E E XX 
XP PP PP 0 E E IE IP IE 3 IE E IE IE II E XX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Ar fe de Dr De fr Dr Dr De dr Dr dr De de dr De de dr dr fe de de dr fr A d 


XP PP 2 0 0 IE IE IP IP 3 5 IE IE II E E E XX 


Sfânta Taisia sau “misionarismul” durerii inimii: “Văd că satana joacă în 
faţa ta şi nu voi plânge?” 


Astăzi sunt prăznuite trei Sfinte femei cu nişte “povesti” cu totul speciale: 2 sfinte 
cu numele Pelaghia şi o Sfântă Taisia. Două dintre ele (prima cu numele Pelaghia 
şi cuvioasa Taisia), prăznuite, iată, simultan, au fost desfrânate şi au avut parte de 
nişte convertiri spectaculoase, iar a doua Pelaghia, muceniţă şi-a plătit cu moarte 
de bunăvoie (ce nu este socotită ca sinucidere, ci ca martiriu!) tocmai refuzul de a- 
şi intina sau pierde fecioria, de aceea şi poartă peste veacuri supra-numele de mare 
cinste de Pelaghia, fecioară. Alăturarea celor trei vieți într-o singură zi liturgică 
este tulburătoare. 


Vieţile lor le puteţi citi aici şi credem că sunt dintre cele mai mişcătoare vieţi de 
sfinte din calendarul ortodox: 
http://www.calendar-ortodox.ro/luna/octombrie/octombrie08.htm 


Vrem să zăbovim aici cu un scurt cuvânt numai asupra uneia dintre ele, şi anume 
Sfânta Taisia, cea care a avut şi evoluţia cea mai sinuoasă. Rămasă orfană de mică, 
şi-a dedicat viaţa lui Hristos şi s-a hotărât să rămână Mireasa Lui pe vecie. Şi-a 
împărțit toată marea sa avere moştenită la cei lipsiţi şi la biserici şi mănăstiri, s-a 
arătat milostivă şi iubitoare de străini, de săraci şi mult sprijinitoare a călugărilor. 

După aceasta însă, pizmuitorul diavol a împins-o până la extrema decădere şi 
degradare a prostituţiei. Moment în care călugării pe care cândva i-a ajutat cu 
găzduirea, aflând despre cumplita ei prăbuşire, n-au rămas indiferenți, ci inimile 
lor s-au zdrobit de durere şi de râvnă de a o scoate din mlaştina păcatului. Au spus: 
“Ea a fost bună cu noi şi acum ar trebui s-o ajutăm“. lată ce înseamnă recunoştinţa 
şi mărimea de suflet! 


S-au pus mai mulți pe rugăciune arzătoare, dar... nu s-au oprit la aceasta! Ci l-au 
trimis pe cel mai sporit dintre ei să o ajute şi cu fapta, cu prezenţa, să-L imite pe 
Hristos şi să se coboare în iadul în care căzuse iubita lor soră de Duh. 


Despre Sfânta Taisia e scris şi în Pateric, la capitolul dedicat “salvatorului” ei, avva 
Ioan Colov (cel mic). Momentul “salvării” şi întoarcerii ei este descris într-un mod 
absolut emoţionant: 


“Şi venind avva loan, a şezut aproape de dânsa. Şi căutând în faţa ei, i-a zis: pentru 
ce ai defăimat pe lisus, de ai venit la aceasta? 


Iar ea auzind, a îngheţat cu totul; şi plecând în jos capul său, avva loan a început a 
plânge foarte. 


Şi a zis ea lui: avvo, ce plângi? 


lar după ce a căutat, iarăşi s-a aplecat în jos plângând şi i-a zis ei: văd că satana 
joacă în faţa ta şi nu voi plânge? 


Iar ea auzind, i-a zis lui: este pocăință, avvo? 
li zice ei: este”. 


lată ce înseamnă durerea inimii pentru aproapele, ce înseamnă plânsul făcător de 
minuni pentru un frate (aici, o soră) căzut(ă) în păcat. Avva nu s-a pogorât la 
“iadul” în care zăcea Taisia mânat de o râvnă (a mândriei) de a întoarce el un suflet 
căzut, ci mânat de o adâncă durere şi nelinişte, izvorâte din iubirea sa adevărată, 
curată, duhovnicească, arzătoare pentru un alt suflet, iubire care nu se putea împăca 
nicicum cu pierzarea aceluia! 


Spunem asta pentru că mulţi cred cu uşurătate că pot face “misiune” în orice mediu 
prin puterile lor, încrezându-se în sine şi închipuindu-şi, naiv, că pot învia sufletele 
moarte ale altora prin discursuri raționale (sau şi mai grav: închipuindu-şi că au 

dragostea cea mai înaltă sau că pot fi ei înşişi pildă vie şi, de fapt, dedându-se la 
compromisuri pentru aceia, ceea ce sfinţii care coborau în bordeluri nu făceau!) şi 
se trezesc a propovădui şi a arunca mărgăritarele Cuvintelor sfinte oricui, fără 
discernământ şi fără să ştie ce riscuri implică asta şi ce pericol pentru ei înşişi de a 
fi atraşi în pierzarea acelora. 


De asemenea, considerăm că astăzi se vorbeşte cu mult prea mare uşurătate despre 
“misiune” şi “misionarism”; se crede cu prea mare uşurinţă (şi noi înşine cădem 
uneori în această 1spită) că se poate face “misiune” foarte uşor, că se pot schimba 
oamenii căzuţi în patimile lumii numai prin cuvinte rostite de la amvon sau din 
conferințe sau că sunt suficiente învățăturile “aruncate” pe siteuri şi forumuri 
creştine, fără a asuma la modul existenţial şi personal pe nimeni, fără a prelua în 
inima ta suferinţa şi tragedia unui suflet sau a mai multora şi a le pune înaintea 
Domnului în singura lucrare cu adevărat roditoare: plânsul făcător de minuni! 
Pentru că sămânţa cuvântului spus cuiva să se poate “prinde”, e nevoie ca el să 
aibă în spate durere, trudă şi plâns duhovnicesc. 


Dar pentru a ne îndurera cu adevărat e nevoie să vedem cu ochi duhovniceşti cum 
“satana joacă pe faţa” noastră şi a semenilor noştri, la fel de căzuţi sau mai căzuţi 
ca noi, adică să privim în faţă, fără a ne acoperi ochii cu lentile deformatoare, 
realitatea iadului în care suntem cu toţii. Să luăm în serios ce înseamnă păcatul, să 
nu-l minimalizăm, să nu gândim că mântuirea e ceva care se va întâmpla automat 
indiferent ce ar face omul. Dar nici să nu deznădăjduim pentru că, oricât de mare ar 
fi căderea şi cât de adâncă prăpastia... până la urmă “este pocăință“, ni se dă 
această şansă uriaşă! 


Numai că pentru a profita de ea, chiar trebuie să a nu ne “îmbătăm cu apă rece”, 
consolându-ne facil că “are grijă Dumnezeu” şi că noi trebuie să fim cât mai senini 
ŞI veseli, că nici o tragedie nu se petrece cu noi sau cu semenii noştri. Nu aşa ne-au 
învăţat sfinţi lui Dumnezeu! Nu ne-au învăţat să ne camuflăm nepăsarea sub 
pretexte evlavioase şi nici să ţinem cu dinţii de confortul nostru psihologic, pentru 
a nu lăsa să pătrundă în adâncul inimii noastre nici măcar un zvon din suferința 
mistuitoare a fratelui său din strigătul mut al celui căzut în iadul pierzării. 


Ne place să vedem numai “rozul” din tot ce se întâmplă în jurul nostru, ca să nu ne 
strice nimeni buna dispoziție; mai mult, ne place teribil să oferim din vârful 
buzelor cu multă încântare clişee goale de Duh, sfaturi frumoase şi generale şi 
vorbe consolatoare, amăgindu-ne că prin aceasta chiar ajutăm pe cineva... Fugim 
însă de a participa efectiv şi ființial la viaţa celuilalt, refuzăm să primim în inima 
noastră durerea adâncă pentru el, singura prin care putem cu adevărat să facem 

ceva real pentru cineva... În rest, ne îmbătăm cu închipuirea că iubim, că ajutăm, 
că suntem milostivi şi că facem multă misiune... 


Ce ne învaţă prin această pildă Sfântul loan Colov este ceea ce ne spun prin 
cuvinte şi Sfinţii noştri recenți: 


Cuviosul Paisie Aghioritul: “Bucuria ce o Simte un om duhovnicesc nu este 


bucuria lumească pe care mulţi o caută astăzi. Să nu încurcăm lucrurile. Sfinţii 
aveau o astfel de bucurie pe care o cerem noi? Maica Domnului a avut o astfel 
de bucurie? Hristos a râs? Care Sfânt a trecut fără durere prin această viaţă? 
Care Sfânt a avut o astfel de bucurie pe care o urmăresc mulţi creştini din 
vremea noastră, care nu vor să audă nimic neplăcut, ca să nu se întristeze şi să 
nu-şi piardă pacea lor? Dacă doresc să nu mă întristez, ca să petrec bucuros şi 
Să nu-mi Stric liniştea, ca să fiu blând, atunci sunt indiferent! Altceva este 
blândeţea duhov-nicească şi altceva este blândeţea din nepăsare. Spun unii: 
;» Trebuie să fiu bucuros, pentru că Sunt creştin”. Aceştia nu Sunt creştini. Aţi 
înțeles? Asta este nepăsare, este bucurie lumească. Cel ce are aceste 
particularităţi lumeşti nu este om duhovnicesc. Omul duhovnicesc este în 
întregime durere. Îl doare pentru situaţii, pentru oameni, dar este răsplătit cu 
mângâiere dumnezeiască pentru durerea aceasta”, 


Cuviosul Serafim Rose: “De ce par a fi atât de puţine minuni astăzi? Pentru că 


noi nu prea mai ştim ce este durerea inimii... Durerea inimii este condiția 
creşterii duhovniceşti şi a arătării puterii lui Dumnezeu. Tămăduirile şi celelalte 
minuni se întâmplă celor deznădăjduiţi, inimilor îndurerate, dar care totuşi 
continuă să se încreadă şi să nădăjduiască în ajutorul lui Dumnezeu. Atunci 
lucrează Dumnezeu. Lipsa (parțială) a minunilor din ziua de azi arată lipsa 
durerii inimii din oameni şi chiar din mulţi creştini ortodocşi - prinşi de răcirea 
tot mai mare a inimilor din vremurile de pe urmă“. 


Ca să ieşim din moartea sufletului sau să scăpăm pe cineva din rătăcire, trebuie 
neapărat şi grabnic să coborâm în profunzime, să ieşim din superficialitate, din 
indiferenţă, din suficienţă, din “caldicismele” noastre, să ne sensibilizăm, să ne 
lăsăm străpunse inimile moarte! Să nu ne fie frică de durere, căci fără ea nici nu 
putem iubi cu adevărat, dar nici nu avem pocăință sinceră şi rodnică, efectiv 
curățitoare! Numai lăsând să intre până în adâncurile noastre durerea (împreunată 
cu nădejdea tare!), putem avea şi noi măcar o frântură din acea pocăință ardentă a 
Sfintei Taisia, al cărei ceas de plângere profundă a fost socotit cât “mulțimea de 
ant” de pocăință ai altora... 

Fie ca Sfânta Taisia să ne ajute pe acest drum către durerea inimii şi către asumarea 
celui de lângă noi, fără de care toate vorbele noastre multe şi mari riscă să rămână 
deşarte, ca arama sunătoare şi chimvalul răsunător! 

Părinte, oamenii trebuie să ceară cu stăruinţă iluminarea dumnezeiască? 


Odoxologia.ro 


- Părinte, oamenii trebuie să ceară cu stăruinţă iluminarea dumnezeiască? 


- Da, fiindcă altminteri soluţiile pe care le dau sunt numai lucrare a minţii, iar apoi 
se creează zăpăceală. Conferinţe, paraconferinţe... Şi răul este că mai înainte nu s- 
au cunoscut pe ei înşişi. Şi aceasta pentru că nu preţuiesc cunoştinţele întregii lumi 
cât preţuieşte o cunoaştere de sine. Când omul îşi recunoaşte cu smerenie starea sa 
păcătoasă, atunci este recunoscut de oameni ca fiind un om al lui Dumnezeu. 


(Cuviosul Paisie Aghioritul, Cu durere şi dragoste pentru omul contemporan, 
Editura Evanghelismos, Bucureşti, 2003, p. 217) 


XP PP 2 0 E E IE IP IP 3 5 E IE II IE E E XX 
Xp PP PP 0 E E IE IP IE 3 E E IE IE 2 IE E XX 


Ar De Dr dr dr de Dr dr de De Dr dr dr De de dr dr A de dr dr A A 


Ar De De e De dr De e De De de De Dr Dr De De De De De De de e Ar A rd 


XP PP 2 0 E E 3 IP IP 3 5 IE IE II IE E E XX 


Pr. Sever Negrescu - O prostituată şi o fecioară - două drumuri, aceeași 
destinaţie: sfinţenia 


Taisia a fost o prostituată, Parascheva a fost o mireasă curată a lui Hristos; Taisia 
deschide o săptămână liturgică, Parascheva închide orice poartă păcatului, ferindu- 
şi sufletul şi trupul de necurăție; Taisia ajunge sfântă, Parascheva este sfântă. 
Trupul nu a fost niciodată exclus din ecuaţia mântuirii. 


Rău va fi când rău noştri nu vor mai rămâne ai noştri; devenind ai altora, lupta lor 
va fi cumplită. Cât timp sunt ai noştri, ei mai au o şansă, aceea de a se face sfinţi, 
lar noi mai avem încă o şansă, aceea de a deveni mai buni. Exclusivismul este o 
boală care macină la temelia istoriei, dar străină creştinismului. 


Prăznuirea Sfintei Parascheva în ziua de 14 octombrie nu exclude prăznuirea 
Sfintei Taisia din ziua de 8 octombrie. Taisia a fost o prostituată, Parascheva a fost 
o mireasă curată a lui Hristos; Taisia deschide o săptămână liturgică, Parascheva 
închide orice poartă păcatului, ferindu-şi sufletul şi trupul de necurăție; Taisia 
ajunge sfântă, Parascheva este sfântă. Trupul nu a fost niciodată exclus din ecuaţia 
mântuirii. 


Fiică a unei femei cu rău nărav, spurcată şi fără de ruşine, Taisia va fi dusă de 
propria-i mamă la o casă a desfrânatelor. 

Crescută de părinţi în teama de Dumnezeu şi în deprinderea faptelor creştineşti, 
Parascheva se va retrage la o mănăstire de fecioare. 


Auzind că pe mulți 1-a dus la pierzanie cu frumuseţea ei, părintele stareţ Pafnutie s- 
a îmbrăcat în haine de mirean şi, mergând să o smulgă pe Taisia din focul iadului, 
i-a plătit un galben, în chip că ar vrea să rămână o noapte cu ea. 


La 14 octombrie 1641, după ce trecuseră 1.300 de ani de la moartea Sfintei Taisia, 
voievodul Moldovei, Vasile Lupu, v-a plăti la Poarta Otomană peste 300 de pungi 
de galbeni pentru ca moaştele Sfintei Parascheva să-i ocrotească în veci pe români, 
din frumosul târg al leşilor. 


De reţinut dialogul dintre stareţul Pafnutie şi Taisia: Nu ai o cameră, tăinuită, unde 
să nu ne ştie nimeni? - a întrebat părintele. 


Taisia a răspuns: Este, dacă ne ruşinăm de oameni, putem să ne ascundem aici, 
nimeni nu va şti de noi; dar, dacă ne temem de Dumnezeu, nu este loc unde să ne 
ascundem de Faţa Lui, sub pământ de vom intra şi acolo ne vede! 


Această mărturisire a păcătoasei Taisia avea să smulgă părintelui Pafnutie o 
întrebare al cărei răspuns va da umanității mulți sfinți: Au, doar şi tu ştii de 
Dumnezeu?! 


Chiar aşa, ne-am întrebat vreodată dacă păcătoşii Il ştiu pe Dumnezeu? Nu doar 
când facem binele trebuie să ne amintim de Dumnezeu, ci mai ales atunci când 
săvârşim răul. 


Taisia a dat foc păcatului, arzând în mijlocul cetăţii toată averea strânsă prin 
vânzarea trupului. 


Parascheva şi-a împărțit săracilor partea de moştenire primită de la părinți. 

Și una, şi cealaltă au ajuns sfinte. 

Atât galbenul dăruit, cu bun gând, de stareţul Pafnutie, cât şi cele 300 de pungi de 
galbeni plătiți de binecredinciosul voievod Vasile Lupu ne îndeamnă pe noi, cei de 


acum, la smerită cugetare: în purtarea de grijă a lui Dumnezeu, un păcătos (un rău) 
care ajunge sfânt este cel puţin egal cu un drept (un bun) care devine sfânt. Amin. 

(Preot Sever Negrescu, Prolog din Proloage, Editura Doxologia, lași, 2011, pp. 
30-32) 

Sfânta muceniţă Pelaghia din Antiohia, Turcia (8 octombrie) 

Sfânta muceniţă Pelaghia din Antiohia (303) miniatură din Menologion-ul 
(Mineiul) împăratului Vasile al II-lea Bulgaroctonul (976-1025), săvârșită în 
anul 985 la Constantinopol 


iti 


Aceasta a fost fecioară de neam slăvit din Antiohia. In vremea domniei împăratului 
Numerian, cârmuitorul Antiohiei a trimis otaşi să aducă la judecată pe fecioara 
Pelaghia despre care toţi ştiau că este creştină. 


Ostaşii înconjurară casa şi o chemară pe sfânta fecioară să iasă înaintea porților. Ea 
le dădu bineţe şi auzind că avea să fie dusă la judecată, se arătă bucuroasă şi le 
spuse ostaşilor să o aştepte să intre în casă şi să-şi schimbe veșmintele. 


Apoi se urcă pe acoperişul casei şi ridică mâinile către cer rugându-se îndelung lui 
Dumnezeu să primească sufletul ei şi să nu îngăduie a i se întina curăţia cea 
feciorească. Dumnezeu îi primi sufletul, iar trupul căzu fără suflare dinaintea osta- 
şilor. 


Sfântul loan Gură de Aur scrise despre sfânta muceniță Pelaghia: „Moartea sa 


nu a venit pe cale firească, ci mai vârtos la porunca lui Dumnezeu ” şi „Astfel, 
trupul cel fecioresc, mai curat decât aurul, zăcea la pământ. Ingerii l-au 
înconjurat, arhan-ghelii l-au cinstit și Hristos Însuși a stat lângă dânsul”. 


Sursa: 

https://sfintisiicoane.wordpress.com/2015/10/08/sfanta-mucenita-pelaghia-din-antiohia- 
turcia-8-octombrie/ 

Pelaghia - frumuseţea trecând pe cale 


Benedicta Ward 


Vieţile Sfintelor 
care mai înainte. 
au fost desfrânate 


despre puterea căinţei 
în monahismul timpuriu 


Pe 8 octombrie este cinstită Sfânta Pelaghia. 


"Iar prea fericitul Nonnus s-a uitat după ea multă vreme cu multă insistenţă şi, după 
ce ea a trecut, s-a întors şi s-a mai uitat o dată după ea; apoi s-a întors spre 
episcopii ce şedeau în jurul lui şi a spus: Nu v-a desfătat marea ei frumuseţe?" 


Istoria Mariei Magdalena a ajuns cunoscută prin intermediul Evangheliilor, istoria 
Mariei Egipteanca prin intermediul cultului; ele aparţin întregii Biserici şi prin ele 
adevărul central al mântuirii păcătoşilor este oferit tuturor. 


Există o profundă legătură între aceste istorii şi motivul biblic al desfrânatei ca 
imagine a Israelului infidel, dar odată cu imaginea există de asemenea şi realitatea 
existenţei unor persoane trăind ca prostituate; adică oferind relaţii sexuale fără nici 
o discriminare şi de regulă sub forma unei tranzacţii comerciale, dar care mai apoi 
s-au întors de la acest mod de viaţă la Hristos şi la viaţa împărăției. 


Convertirea lor e prezentată ca una deosebit de uimitoare şi de aceea menită să 
aducă speranţa mântuirii tuturor păcătoşilor, indiferent ce formă ar fi luat înstrăi- 
narea lor de Dumnezeu; dacă aceste femei s-au putut mântui, afirmă aceste istorii, 
se poate mântui oricine. 

De aceea, nu este o surpriză să aflăm că acele istorii prezentau un interes special 
pentru monahi, a căror întreaga viaţă se preocupă cu precădere de păcat şi de 
convertire. Aceste istorii erau povestite şi repovestite în cercurile monastice din 
Egipt şi Palestina din secolul IV încoace şi formau o parte din literatura scrisă a 
aşa-numitelor apoftegmata şi vitae patrum. 


Sunt istorii ale unui păcat dramatic şi ale unei convertiri deopotrivă de spec- 
taculoase, plasate în lumea monahală a deşerturilor Egiptului şi Palestinei. 


Trei dintre ele au fost elaborate în mod deosebit, prezentându-se ca un bine- 
cunoscut set de texte, alături de Viaţa Mariei Egipteanca şi uneori alături de vieți 
ale Mariei Magdalena. 


Sunt istoriile aşa-numitelor meretrices sau prostituate: Pelaghia, actrița din 
Antiohia, Thaisia prostituata şi Maria, nepoata lui Avraam. Astfel de relatări erau 
în mod deliberat folosite ca o contrapondere a relatărilor vieților marilor figuri 
feminine ale lumii monahale, ca de pildă Marcella, Eugenia, Macrina şi Melania. 
Fiecare din aceste desfrânate a fost implicată în tranzacţii comerciale privitoare la 
sex, din care fiecare din ele a fost eliberată ajungând să trăiască înălțimile iubirii şi 
rugăciunii ascetice. Astfel de relatări ofereau un stimul şi o încurajare pentru toți 
creştinii, dar mai cu seamă pentru monahi. 


Fiecare din aceste texte are o istorie complexă şi, ca şi în cazul Mariei Magdalena 
şi al Mariei Egipteanca, şi în istoria Pelaghiei apar figuri literare care nu sunt poate 
identice cu persoanele istorice care au dat naştere povestirilor. Ele nu sunt pur şi 
simplu biografii, ci istorii povestite spre a prezenta adevăruri fundamentale într-o 
formă narativă vie şi accesibilă. 


Ele au avut un asemenea succes, încât au continuat să atragă atenţia oamenilor atât 
din afară, cât şi dinăuntrul mediului monastic în toate epocile, începând de la 
monahii Egiptului secolului IV până la Anatole France şi Helen Waddell; au fost 
repovestite, au format surse de inspirație pentru muzică, poezie şi artă, şi pentru 
desene animate în Europa nordică. 


Când Humbert de Romans, maestrul Ordinului Predicatorilor a pregătit o carte cu 
tipuri de predici pentru uzul fraţilor, el a inclus una bazată pe viețile Mariei 
Magdalena, Mariei Egipteanca şi Pelaghia, ceea ce înseamnă că el presupunea o 
cunoaştere a tuturor acestor istorii atât de către fraţi, cât şi de către audiența lor: 

"Sunt trei lucruri care fac pocăință mare: o mare întristare pentru trecut, o mare 
prevedere pentru viitor şi mari fapte de pocăință acum. Cea dintâi era vădită din 
lacrimile pe care le-au vărsat din belşug Maria Magdalena, Maria Egipteanca şi 
Pelaghia atunci când au privit la ceea ce făcuseră. Cea de-a doua era vădită în 
faptele lor, căci după convertirea lor, Maria Magdalena a fost întotdeauna alături 
de Domnul şi de ucenicii săi sau a fost în peşteră unde a rămas pentru treizeci de 
ani, Maria Egipteanca a plecat îndată după convertirea ei în pustie unde a rămas 
necunoscută lumii timp de 40 de ani, iar Pelaghia după convertirea sa a fugit pe 
ascuns ca să se facă pustnic îmbrăcându-se în straie de călugăr. Cât de mult au 
suferit postind, nevoindu-se şi priveghind se poate citi în Istoriile vieților lor mai 
sus menţionate”. 


EI continuă menţionând şi prostituata Thaisia şi declară că ele toate au ajuns în cer 
la moarte, ceea ce - spune el - e un exemplu al rezultatelor primirii milei şi iertăru, 
sprijinindu-şi afirmația sa cu două citate din Biblie legate de aceste istorii încă de 
la început: 


"Este o mare nedumerire pentru mulţi că desfrânate, cu toată mulţimea păcatelor 
lor, intră primele în împărăție: Amin, amin zic vouă că desfrânatele vor intra 
înaintea voastră în Împărăţia lui Dumnezeu (Matei 21) Unde s-a înmulţit păcatul, 
acolo a prisosit şi harul (Romani 5). 


Cea dintâi dintre aceste istorii, cea a prostituatei Pelaghia aşa cum este ea povestită 
de diaconul lacob din Edesa, este memorabilă în orice colecție de povestiri. 


Helen Waddell sugerează că, pur şi simplu pentru că a fost extrem de bine 
povestită, ea a fost repovestită mai puţin des decât celelalte povestiri, "deşi încă din 
primul paragraf îţi dai seama că te afli în faţa unui mare povestitor”. 


Pelaghia era o binecunoscută actriță din Antiohia şi de aceea aparţinea în ochii 
Bisericii categoriei persoanelor imorale, care includea bufoni, mimi, jongleri, 
clovni, ca şi prostituate. Îmbrăcată frumos, chiar dacă provocator, împreună cu 
tovarăşii ei tineri, cu slujitori, cu muzică şi cu râsete, ea a trecut odată pe lângă un 
grup de episcopi creştini ce ţineau o conferinţă în aer liber. 


Episcopii, ne spune povestirea, şi-au ascuns feţele în faţa acestei privelişti, dar 
episcopul Nonnus, un episcop monah din pustie, "s-a uitat multă vreme şi inten- 
țonat după ea şi după ce a trecut încă se uita, iar ochii lui o urmăreau”. Apoi, 
întorcându-şi capul, s-a uitat spre episcopi şi a spus: "Nu v-a desfătat marea ei 
frumuseţe? Într-adevăr, pe mine unul m-a desfătat." 

Recunoaşterea frumuseţii Pelaghiei ca o creatură alcătuită de Dumnezeu I-a atins 
pe Nonnus la inimă; ca un om de rugăciune autentic, el a fost în stare să o vadă cu 
adevărat, în vreme ce ceilalți episcopi, mai ruşinoşi, conştienţi de înclinarea lor 
spre plăcere, şi-au ascuns ochii. 


Apoi Nonnus a făcut în faţa confraţilor săi o paralelă între curtezana care îşi 
petrece tot timpul îngrijindu-se de arătarea ei cum să placă amanţilor ei, şi creştinul 
călduţ, care-şi petrece numai o mică parte a zilei ca să-şi facă sufletul frumos 
pentru Hristos, marele Amant al sufletelor. Mai târziu însă, când a fost singur, 
mirarea sa inimoasă în fața frumuseţii pe care o văzuse a revenit. El s-a rugat 
pentru Pelaghia cu atâta tărie încât Iacob, diaconul său, s-a înfricoşat şi s-a ascuns. 


În ziua următoare Pelaghia l-a ascultat pe Nonnus predicând şi a fost mişcată la 
inimă spre căinţă. I-a scris şi apoi a venit la el şi l-a implorat să primească botezul 
din mâinile lui. Odată botezată, a cerut în secret lui Nonnus haine bărbăteşti şi a 
fugit în timpul nopţii, numai cei doi cunoscând planurile ei. 


Ani mai târziu, când diaconul lacob urma să viziteze Palestina, Nonnus i-a spus să 
viziteze şi un pustnic cu numele Pelagius. Când Iacob a găsit chilia solitarului, a 
descoperit că locuitorul acesteia tocmai murise, venerat în întregul ţinut pentru 
austeritatea şi rugăciunea lui; iar pustnicul era tocmai Pelaghia. 


Ca şi relatarea scrisă despre Maria Egipteanca, istoria Pelaghiei are multe cores- 
pondenţe şi surse, dar istoria aşa cum ni se înfăţişează în relatarea diaconului 
Iacob, a oferit hrană pentru meditaţie timp de veacuri. 


Două teme au fost de un deosebit interes în tradiția monastică: mai întâi uzul 
imaginii curtezanei ca o dojană adusă vieţii monahului; iar în al doilea rând istoria 
pustnicului ascuns, cunoscut numai după moarte a fi fost o femeie. 


Ideea de a folosi imaginea unei curtezane ca o dojană sau ca un îndemn şi exemplu 
pentru monahi nu era nouă; ea se găseşte în multe alte texte. 


De exemplu, în două pasaje din Apoftegmele părinților pustiei, avva loan Colov, 
compară sufletul cu o curtezană. 


Un al doilea pasaj pe această temă atribuit aceluiaşi, este încă şi mai tulburător şi 
enigmatic decât primul: "Şi 1-a zis lui unul din bătrâni: loane, ca o femeie 
păcătoasă ce se împodobeşte pe sine, aşa eşti, şi care înmulţeşte ibovnicii săi. Şi 
îmbrăţişându-l pe el, avva loan a zis: Adevărul zici părinte". 

O zicere atribuită avvei Pamvo este încă şi mai aproape de uzul făcut de Nonnus de 
vederea Pelaghiei: "Cel intru fericită pomenire Atanasie, arhiepiscopul Alexan- 
driei, l-a rugat pe avva Pamvo să se pogoare din pustie la Alexandria. Deci 
pogorându-se şi văzând acolo o femeie uşuratică, s-a umplut de lacrimi. Iar cei ce 
erau împreună, întrebându-l pentru ce a lăcrimat, a zis: Două pricini m-au pornit: 
una, pierzarea aceleia, iar alta, că nu am acest fel de silință spre a plăcea lui 
Dumnezeu, cât are aceasta să placă oamenilor scârnavi”. 


Într-o altă povestire, de data aceasta dintr-o sursă armeană, prostituata însăşi 
dojeneşte un părinte al pustiei şi trage morala: "Când Efrem s-a dus la Edessa 
pentru întâia oară, s-a rugat lui Dumnezeu ca atunci când va intra în oraş să 
întâlnească pe cineva care să vorbească cu el întrebări din Sfânta Scriptură, întâia 
persoană pe care a întâlnit-o venind drept spre el a fost o femeie care era 
prostituată. lar Efrem era întristat deoarece credea că Dumnezeu nu a ascultat 
rugăciunea lui, căci, gândea el, ce ştia aceasta despre Scriptură? Cum l-ar fi putut 
ajuta ea să-şi dezlege întrebările sale? Dar femeia venea cu ochii aţintiţi spre el. El 
însă s-a mirat şi 1-a spus dar fără nerăbdare sau mânie: Ce te uiţi la mine atât de cu 
deadinsul? Femeia i-a răspuns trimițând la istoria din cartea Facerii, privitoare la 
zidirea bărbatului şi a femeii: E lucru firesc ca cu să mă uit la tine, căci am fost 
alcătuită din tine; dar tu n-ai nici un motiv să te uiţi la mine fiindcă tu ai fost 
alcătuit din pământ şi într-acolo trebuie să-ţi fie aţintiţi ochii tăi”. 


În această istorie, ca şi în altele, prostituata apare ca extrem de inteligentă având 
chiar şi o cunoaştere a Scripturilor; la rândul ei, Pelaghia îi trimite ea însăşi o 
scrisoare episcopului. Dar rostul principal al repovestirii unor astfel de istorii în 
pustie e acela de a aduce aminte locuitorilor ei starea lor de păcătoşi şi 
necredincioşi faţă de Dumnezeu, că unii ce nu se îngrijesc atât de mult de sufletul 
lor pe cât se îngrijește o prostituată de hainele ei. 


Există aici precedentul biblic al profeților care l-au descris pe Israel ca o prostituată 
infidelă față de Dumnezeu îndrăgostindu-se de alți zei şi nepurtând de grijă de 
poruncile Celui ce îl iubeşte. Contrastul dintre prostituată şi monah este răsturnat 
faţă de ceea ce ne-am aştepta în mod firesc de la fiecare dintre aceştia. 


Cea de-a doua temă (şi ea bine cunoscută în pustie) în această istorie a Pelaghici 
este cea a femeii ce se deghizează în bărbat, ca să ducă în secret o viaţă de pustnic, 
până la moartea ei. 


În istoria Mariei Egipteanca şi în textul înrudit privitor la fecioara din Ierusalim 
vizitatorii care văd prostituatele transformate în pustie presupun la început că ele 

sunt bărbaţi, fiind apoi cu atât mai uimiți că această formă extremă de ascetism a 
fost întreprinsă de către femei. 


În apoftegmele părinţilor pustiei o istorie de acest gen este povestită de către avva 
Visarion; ea este relatată de ucenicul acestuia, Dulas: "Şi umblând, a venit 
deasupra unei peşteri. Şi intrând, înăuntru am aflat un frate şezând şi lucrând funie 
de coşniţe şi necăutând în sus la noi, nici închinându-se, nici vrând să ia cuvânt cu 
Noi. Și mi-a zis bătrânul: Să mergem de aici, poate nu are vestire bătrânul să 
vorbească cu noi. Şi ne-am dus la Lico, până ce am ajuns la avva loan şi 
închinându-ne lui, am făcut rugăciune. Apoi au şezut ei să vorbească pentru 
vedenia care a văzut-o el. Şi a zis avva Visarion: A ieşit poruncă să se surpe 
capiştile idolilor şi s-a făcut aşa şi s-au surpat. lar când ne-am întors noi, am venit 
iarăşi la peştera aceea, unde am văzut pe fratele acela. Şi mi-a zis bătrânul: Să 
intrăm la el, nu cumva i-a vestit Dumnezeu să vorbească cu noi! Şi cum am intrat, 
l-am aflat pe el săvârşit. Şi mi-a zis mie bătrânul: Vino, frate, să strângem trupul 
lui! Că pentru aceasta ne-a trimis Dumnezeu pe noi aici. Și strângându-l noi, ca să- 
| îngropăm, am aflat că a fost femeie cu firea. Şi s-a minunat bătrânul şi a zis: lată 
cum şi femeile biruiesc pe satana, iar noi prin cetăţi petrecem cu neorânduiala”. 


Luarea de haine bărbăteşti arată nevoia extrem de practică pentru o femeie trăind 
singură în deşert de a se proteja. Dar e mai mult decât atât. Modul de a avea un loc 
în lumea monahismului timpuriu era acela de a depăşi diferenţele dintre sexe fie 
vieţuind într-o comunitate de un singur sex, fie adoptând o formă solitară de viaţă, 
în care era mai prudent ca de exemplu în deşert, unde bântuiau uneori şi bandiți sau 
personaje ostile, o femeie să se îmbrace ca un bărbat. 


Fiecare din aceste căi deschidea pentru bărbaţi şi pentru femei calea reîntoarcerii la 
starea paradiziacă a lui Adam cel necăzut sau mai degrabă, în cerul Adamului celui 
nou, "unde nu mai e nici parte femeiască, nici parte bărbătească" (Galateni 3, 28). 


Cu toate acestea, o excepţie de la acest model de retragere sugerează că schimbarea 
îmbrăcămintei nu era nici universală, nici fundamentală: amma Sara a trăit singură 
lângă Nil timp de şaizeci de ani fără a purta haine bărbăteşti sau a se alătura unei 
comunităţi de călugăriţe. Ea spune că în primii treisprezece ani a trebuit să lupte 
zilnic împotriva demonului plăcerii; semnificativ este faptul că ea a tratat acest 
lucru exact în acelaşi fel ca şi ceilalți pustnici: "Niciodată nu s-a rugat ca războiul 
să înceteze, ci spunea: Doamne, dă-mi tărie să lupt!" Alte două remarci ale ei ne 
arată cât de adânc simţea că este egalitatea ei cu bărbaţii în viaţa monastică, şi că 
aceasta mergea mult mai adânc decât detaliile îmbrăcămintei. Astfel ea spunea: 

"Potrivit firu mele sunt femeie, nu însă potrivit gândurilor mele”, şi aceloraşi 
monahi care o vizitau le mai spunea: "Eu sunt bărbatul, voi sunteţi femeile”. 


Ideea de a "deveni bărbat" adoptând viaţa monastică e legată de libertatea oferită 
femeilor de creştinismul însuşi. Viaţa în deşert, anachoresis, era o demonstraţie 
practică a libertăţii faţă de limitele şi de responsabilitățile societăţii. 


Se pare că foarte adesea femeile bogate ale lumii antice profitau de deşert ca de o 
arenă a libertăţii. Femeile care fuseseră prostituate erau femei bogate; Pelaghia 
avea o casă întreagă de slujitori care să poarte de grijă de ea iar numele ei în cetate 
era "Margareta" sau "mărgăritar", din cauza frumuseţii ei, dar şi din cauza bogăției 
ei în bijuterii. 


Prin carierele lor încununate cu succes ele dobândiseră o libertate atât faţă de 
controlul părintelui sau soţului, cât şi faţă de treburile domestice inevitabile pentru 
o femeie cu bună reputație. Ca şi marile văduve ale Romei, Paula, Melania şi 
Macrina, ele erau atât libere, cât şi bogate; iar următoarea etapă a acelei libertăţi a 
fost aceea de a intra în lumea monastică a deşertului, unde, prin definiţie, sexul nu 
avea nici un fel de semnificaţie. 


Prudente şi înțelepte, conştiente atât de forța sexualității, cât şi a îndemnurilor 
căminului pentru bărbaţi şi pentru ele însele, aceste femei au avut de grijă să nu se 
prezinte sub nici un chip ca femei. Acest lucru nu are nimic de-a face cu o 
respingere a feminităţii; în realitate era o afirmare a ei: înaintea lui Dumnezeu toate 
sufletele sunt feminine, şi această feminitate o pretind atât femeile, cât şi bărbaţii 
pustiei. 


Examinând istoria lui Nonnus şi Pelaghia, mai există un alt aspect ce merită a fi 
comentat: cel al relației de iubire dintre ei. E interesant de observat că, înainte de a 
începe povestirea, ei nu auziseră anul de altul: a fost într-adevăr o "dragoste la 
prima vedere". Nonnus era la o întrunire a spiscopilor când a văzut-o pentru întâia 
dată pe Pelaghia şi reacția sa nemijlocită a fost cea a unei mirări uimite la vederea 
frumuseţii ei. Pelaghia nu l-a observat atunci, dar mai târziu când a intrat din 
întâmplare într-o biserică şi de îndată ce l-a auzit pe Nonnus predicând, a fost la 
rândul ei mişcată de uimire şi încredere; de îndată a intrat în contact personal cu el 
şi a insistat ca el însuşi să fie personal responsabil de botezarea ei. 


Aprecierea lor reciprocă nemijlocită se arată în aceste două momente ale întâlnirii: 
Nonnus o vede trecând pe drum; Pelaghia îi aude cuvintele în biserică. Delicată 

tema a iubirii între ei străbate întreaga relatare aşa cum ne parvine ea prin inter- 
mediul ochilor uimiţi ai lui Iacob diaconul. 


Era o dragoste atât de puternică, încât la început Nonnus nu s-a crezut pe sine 
însuşi în stare să asculte mărturisirea Pelaghiei şi să o boteze; iar mai târziu, 
Pelaghia, cunoscând tăria dorinţei, a plănuit împreună cu el să plece de îndată în 
taină în singurătatea deşertului. Ei nu s-au mai întâlnit niciodată, dar nici nu au 
uitat unul de altul, şi Nonnus ştia unde trăia ea. A fost o dragoste purificată şi 
întărită prin distanţă; iar la sfârşit au mai schimbat un salut înaintea intrării lor în 
împărăție. 


Există şi alte istorii ale unor mari iubiri în pustie, dar ele sunt rare. Una este 
povestită într-o colecţie de istorii anonime de către avva Simeon cu privire la 
propria sa viaţă: el fusese un negustor în Siria, iar atunci când partenerul său a 
murit, a dorit să se căsătorească cu văduva acestuia, întrucât o iubea foarte mult: 
"Mişcată de tinereţea şi frumuseţea lui, ea i-a spus: Pentru Dumnezeu, nu iubeşti pe 
nimeni altcineva decât pe mine? ar el i-a spus: Aşa este. Atunci ea i-a spus: ȘI eu, 
şi acesta este adevărul lui Dumnezeu, te iubesc pe tine, dar întrucât glasul 
Domnului spune: Dacă vine cineva la mine şi nu-şi urăşte pe tatăl său şi pe mama 
sa, pe femeia sa, pe copiii săi şi pe fraţii săi şi însăşi viaţa lui, nu poate fi ucenicul 
Meu. (Luca 14, 26), de aceea să ne despărţim unul de altul pentru Dumnezeu”. 


În aceeaşi colecţie de Apoftegme există şi alte istorii privitoare la monahi abătuţi 
de la contacte sexuale de femeile de care se apropiaseră; aici femeia este înfăţişată 
nu ca o ispititoare, ci ca o persoană înţeleaptă şi clarvăzătoare, lucrând potrivit lui 
Dumnezeu într-o situaţie delicată. 


Dar acestea nu sunt istorii privitoare la relații şi afecţiune, în istoriile Mariei 
Egipteanca şi a lui Zosima, a Thaisiei şi a lui Pafnutie şi, într-un mod diferit, în cea 
a lui Mari şi Avraam, o relație de iubire caldă şi autentică face parte din calea 
mântuirii. 

Ceea ce este neobişnuit în istoria Pelaghiei şi a lui Nonnus este egalitatea iubirii 
dintre cei doi şi aprecierea reciprocă extrem de pozitivă, apreciere împlinită şi 
nicidecum negată prin alegerea castităţii şi singurătăţii de către cei doi. 


Benedicta Ward 


Vieţile sfintelor care mai înainte au fost desfrânate. Despre puterea căinţei în 
monahismul timpuriu ?, Editura Deisis 

Arhim Dumitru Cobzaru - Predică la Sfintele cuvioase Pelaghia şi Taisia, 
Catedrala Mitropolitană 


https://www.youtube.com/watch?v=YnFsBkI1BcYQ 
Sfintele cuvioase Pelaghia şi Taisia 


Le-am pomenit, pentru ziua de mâine, pe Sfintele cuvioase Pelaghia şi Taisia, atât 
prin otpustul pe care l-aţi auzit mai înainte, cât mai ales prin cântările de la strană. 
Din cântările de la strană, am aflat şi câteva amănunte din viaţa lor, cum că şi-au 
sfințit viaţa în chip deosebit şi că au fost preaslăvite de Dumnezeu, iar creştinii le 
pomenesc, de veacuri, în ziua de 9 octombrie. 


Amănuntul cel mai de seamă pe care trebuie să îl punem la suflet este că ele au fost 
două desfrânate notorii, dar au reuşit să-şi depăşească patima, să-şi lucreze 
mântuirea şi să ajungă sfinte cuvioase, pomenite în rândul călugărilor, al sfinţilor 
CUVIOŞI. 


Cea dintâi, Pelaghia, pe care mai înainte o chema Margareta, a fost o desfrânată din 
Antiohia, care ducea o viaţă de vis, trăind în desfătări, îmbrăcându-se cu haine 
scumpe şi afişându-se public fără ruşine, atrăgând pe mulţi la păcat. 

Într-una din zilele când se afişa în piaţa publică, s-a întâmplat să fie o adunare de 
episcopi, chemaţi de Patriarhul Antiohiei, printre ei fiind şi episcopul Non, care, 
văzând-o, i-a atras atenția, pentru că episcopii ceilalți au încercat s-o ignore, 
ruşinându-se de ceea ce aveau în fața ochilor. Dar Sfântul Non s-a adresat mulțimii 
care era de faţă, spunând că această femeie va fi salvată şi, mai mult decât atât, a 
dat-o drept exemplu celorlalți, zicându-le: „lată, pentru păcatul ei cât de frumos se 
îmbracă, cât de mult se pregăteşte ca să ajungă atât de atrăgătoare! lar noi cât de 
puţin facem pentru sufletul nostru! Ore întregi ea se pregăteşte ca să arate atât de 
bine, iar noi prea puţin timp folosim pentru a ne înfrumuseţa sufletul”. 


A fost străpunsă la suflet de cuvântul Sfântului Non şi a cerut, imediat, să stea de 
vorbă cu el; a fost catehizată, apoi botezată cu numele Pelaghia şi, în cele din 
urmă, s-a zidit, s-a zăvorât într-o peşteră mai mult timp, unde primea doar cele 
necesare subzistenţei, încât a ajuns aşa cum vedem, astăzi, în calendarul creştin. A 
trăit în secolul V al erei creştine. 


2 o e 


Sfânta Taisia este din secolul IV al erei creştine şi a trăit în părțile Egiptului. Mama 
sa, desfrânată şi ea, a angajat-o la o casă de toleranţă. Fiind, de asemenea, foarte 
frumoasă, a reuşit să atragă foarte mulţi bărbaţi şi să le cheltuiască averile, pe mulţi 
ducându-i la sărăcie şi pe multe familii lăsându-le pe drumuri. 


A devenit un caz de notorietate publică, iar Sfântul Pafnutie, care trăia pe vreme 
aceea, responsabil fiind de ucenicii lui şi de zvonurile care circulau, şi-a asumat să 
meargă el însuşi la desfrânata Taisia. A luat un ban de aur şi s-a dus la casa de 
toleranţă, a plătit-o ca să rămână o noapte cu ea. Şi au început să stea de vorbă unul 
cu celălalt. 


Părintele, îmbrăcat în haine bărbăteşti, dar, totuşi, călugărul Pafnutie, a încercat să- 
i spună că trebuie să meargă într-o cămară mai ascunsă, să nu-i vadă nimeni, iar ea, 
foarte nevinovată, îi răspunde că nu este necesar, că uşile sunt încuiate şi, în plus, 
oriunde s-ar ascunde, îi vede Dumnezeu. 


A rămas mirat călugărul şi a spus: „Tu ştii despre Dumnezeu şi vorbeşti despre 
Dumnezeu? Tu, care faci atâtea păcate şi ai făcut atâta rău oamenilor?” 


lar ea, căzând în genunchi în faţa lui, i-a spus: „Ştiu despre Dumnezeu şi ştiu că 
este pocăință pentru păcătoşi”. 

L-a rugat pe părintele Pafnutie s-o lase trei ceasuri ca să-şi rânduiască lucrurile, 
apoi s-o aştepte într-un anume loc. După ce a strâns toată averea ei, pe care a 
câştigat-o din desfrânări, s-a dus în mijlocul cetăţii şi le-a dat foc la toate lucrurile 
pe care le avea, la toată averea ei, şi le-a spus oamenilor să vadă că ceea cea 
câştigat ea, prin desfrânare, este sortit pieirii, focului. 


S-a întâlnit cu părintele Pafnutie şi asemenea Sfintei Pelaghia, a fost zăvorâtă trei 
ani de zile, primind doar cele necesare traiului. 


Prin descoperirea dumnezeiască a unui ucenic al Sfântului Antonie, s-a aflat că 
Dumnezeu 1-a iertat păcatele şi nu numai, ci i-a pregătit şi un loc special în ceruri. 


După ce a ieşit din canon, la câteva zile şi-a aflat sfârşitul; în felul acesta, cu- 
noscând părinţii pustiei viaţa ei de pocăință, au lăsat toate acestea scrise şi iată că şi 
ea s-a adăugat la sfinţii cuvioşi din calendarul creştin. 


Toate acestea le puteţi găsi în Vieţile sfinților. Eu doar vi le-am repovestit în acea- 
stă seară. Dar lucrul cel mai important este primul pe care am încercat să vi-l 
sugerez: există şansă pentru orice păcătos, fie el cât de mare, fie el cât de desfrânat, 
nu neapărat din punct de vedere trupesc, ci şi sufletesc, pentru că noi suntem 
împărțiți între atâtea şi atâtea gânduri, fapte şi cugete rele, încât desfrânarea noastră 
poate este mult mai mare şi mai profundă. Dar, există şansă pentru orice păcătos! 


Mai mult, există şi un canon care prevede lucrul următor: orice păcătos se poate 
călugări. In istoria monahismului, de multe ori, fecioria trupească s-a cerut ca o 
condiţie. 


Am avut şi noi o asemenea mânăstire în ţară, o avem şi astăzi. Ea a fost desfiinţată 
de regimul comunist, dar s-a reînfiinţat: Mânăstirea Vladimireşti din judeţul Galaţi, 
unde nu aveau voie să intre decât fecioare. Lucrul acesta nu era conform canonului 
de care v-am vorbit. Orice păcătos se poate călugări, la orice vârstă, dacă simte 
această chemare şi dacă, într-adevăr, arde ca rugul aprins de dragoste faţă de 
Dumnezeu. 


Aşadar, să nu ne pierdem nădejdea şi să credem nu că vom ajunge în calendarul 
creştin, dar că Dumnezeu, aşa cum o spunem la tunderea în monahism, ne va primi 


în braţele Lui părinteşti. Amin! 


Catedrala Mitropolitană din Cluj-Napoca, 7 octombrie 2015. 

Peştera şi mormântul cuvioasei Pelaghia - Pelerinajul părintelui Cleopa la 
Locurile Sfinte 


Coborâm puţin şi dăm de peştera şi mormântul cuvioasei Pelaghia, pe care Biserica 
Ortodoxă o prăznuieşte la 8 octombrie. 

Mormântul cuvioasei Pelaghia 


Sfânta Pelaghia era din Imperiul bizantin. Deci, iubind pe Hristos, a renunţat la 
lume şi s-a nevoit mulţi ani în această peșteră de pe Muntele Măslinilor. Tot aici s- 
a mutat la Domnul şi îşi are şi mormântul. Peștera este de mai mulţi ani în posesia 
arabilor mahomedani. 


Intrăm în sfânta peşteră, coborâm numeroase trepte şi în adânc dăm de o încăpere 
cam de 4x4 metri, în mijlocul căreia se înalță mormântul cuvioasei Pelaghia. Aici 
s-a nevoit o mireasă a lui Hristos, o tânără fecioară uitată de lume, care, pentru 
dragostea Domnului, a renunţat la toate bucuriile acestei vieţi şi şi-a închinat 

fecioria, sufletul şi trupul Bunului nostru Mântuitor. Aici, în piatră și pământ, a ars 
o făclie ortodoxă, o candelă a rugăciunii de foc. Aici a luminat o lumânare bine 
mirositoare zeci de ani, aprinsă fiind din lumina Taborului şi hrănită din bucuriile 
Duhului Sfânt. 


Mormântul cuvioasei Pelaghia este şi el o mărturie a învierii lui Hristos. lar peştera 
ei dovedeşte faima de altădată a monahismului ortodox în Ţara Sfântă. Sfinții 
noştri se nevoiau în peşteri părăsite, în munți, în păduri seculare și în crăpăturile 
pământului, iar nu în chilii luminoase şi încălzite. Ei posteau şi se rugau neîncetat 
lui Dumnezeu, nu purtau haine de preţ, nici nu dormeau pe pat moale. Iar noi, 
dimpotrivă, avem toate cele pământești, dar am pierdut duhul rugăciunii și al 
sfințeniei părinților noştri. Poate tocmai de aceea a înstrăinat Domnul acest sfânt 
mormânt din mâinile creştinilor. 


Ne închinăm, aprindem câteva lumânări de ceară, şi cântăm troparul cuvioasei: 
„Întru tine, maică, cu osârdie s-a mântuit cel după chip, căci luând crucea, ai urmat 
lui Hristos şi, lucrând, ai învăţat să nu se uite la trup căci este trecător; ci să poarte 
grijă de suflet, de lucrul cel nemuritor. Pentru aceasta şi cu îngerii împreună se 
bucură, cuvioasă maică Pelaghie, duhul tău”. 


(Arhimandrit Ioanichie Bălan, Pelerinaj la Mormântul Domnului, Editura 
Mănăstirea Sihăstria, 2010, pp. 135-136) 

Întru tine, maică, cu osârdie 

s-a mântuit cel după chip; că, 

luând crucea, ai urmat lui 

Hristos; şi lucrând, ai învăţat 

să nu se uite la trup, căci este 

trecător; ci să poarte grijă de 

suflet, de lucrul cel nemuritor. 

Pentru aceasta şi cu îngerii 

împreună se bucură, Cuvioasă 

Maică Pelaghia, duhul tău. 

